
Despre o disciplină a cărţii românești”) 
de Liviu Opriş 


Noi nu ne-am născut în ziua, luna și anul, în care trud- 
nica noastră existență a fost înregistrată de un ofițer al stării 
civile din veacul acesta. 

„„.Veac scăldat în sânge, pentrucă sufletul uman a rătăcit 
prin încâlcite construcții de logică mecanică și sterpe itinerarii 
filosofice, atunci când deasupra oricărei logici materiale și peste 
orice filosofie ridicată la rangul de cult, străfundul ființei noa- 
stre, purtând în el o lege primară şi taina unui cuprins divin, 
așteaptă o nouă izbăvire și celeste limpeziri. 

Nu. Ofiţerul stării civile nu are simţul istoric. El înregi- 
strează un moment, iar vieața noastră e o continuitate, o trecere 
de pe un drum unic al trecutului spre rolul și funcția ce ne e 
dat să desăvârşim. De pe drumul unui trecut în care noi ne-am 
cristalizat un suflet al nostru, Acel trecut îndepărtat și totuși 
straniu de aproape de noi, care a îmbinat atât de armonios ră- 
sfrângeri din asfinţitul zeilor păgâni în creștinismul care se 
ridica, și care a găsit o adâncă temelie la cei cari lângă alta- 
rele ridicate în luminișul codrilor de stejari, trăiau în așteptarea 
morții, crainică a bucuriilor unei noi vieți. Zeii romani au venit 
cu fastul oficialități. Lor li s'au ridicat temple mărețe, prea mă- 
rețe pentru sufletul rustic al pământenilor. Aceștia le-au admi- 
rat poate fastul şi ritualul, au prins câte ceva din ce le era 
apropiat sufletului lor, dar plămada veche, imemorială, născută și 
legată de pământ, le-a rămas. Ce minunat pământ, ce superbă 
pregătire a sufletului au găsit la noi apoi preoții crucii și ai 


*) Fragmente din studiul „Spre o disciplină a vieții româneşti“. 

sfintei scripturi... Așa a început vieața românească. In acest ca- 
dru spiritual şi-a trăit trecutul. Acel trecut de adâncă şi senină 
omenie a unei vieţi de păstori și ostași trăită până aproape în 
pragul zilelor noastre, a unui neam care a trâit eroic nu pentru 
glorie, ci pentru legământul sufletului său născut dintr'o lege şi 
pe un pământ, unice ale lui și numai ale lui. 

Noi suntem purtătorii vremelnici ai acestei vieţi îndelun- 
gate ce îşi urmează drumul. li purtăm în noi legea milenară. 
Pe vremea când dialecticieni nu disecaseră încă temelia acestei 
legi, i s'au supus străbunii dintr'un instinct conservativ al in- 
dividualității lor, şi ceeace trăieşte diferențiat dintrun imperativ 
aprioric, nu poate fi controversat. E o realitate. 

Ne vrem trăind prin trecutul nostru. E drumul nostru divin 
în el şi numai prin acest trecut îl vom înțelege. 

* 

Clipa de față? Dar ea nu e decât o răscruce a acestui 
drum. Ce este ea decât o clipă încărcată de toată povara, de 
întreg patrimoniul sufletesc al înaintaşilor. Dar cine poate înțe- 
lege altfel clipa de față? 

Niciodată lupta dintre neamuri și în sânul aceluiaşi neam 
nu a fost mai cutremurătoare ca azi, dar cine nu vede, cine nu 
vrea să vadă, că fiecare neam îşi răsfrânge în sufletul său altfel 
decât altul trebuințele spirituale sau economice, aceste obiective 
reliefate pe planul prezentului ? Şi a triumfat oare vre-o lege 
de organizare economică undeva în lumea asta nimicind pa- 
trimoniul sufletesc ? Nu, fiecare neam își clădeşte vieața mate- 
rială cu atributele propriului său suflet. 

Interdependenţa economică contemporană poate creia schim- 
buri de experiențe, înfățișări noi economice, dar nu suflete cosmo- 
polite. Cosmopolitismul e o definire a desaxaţilor, a dezer- 
tării, a acelor puţini cari şi-au pierdut matca şi rătăcesc ca 
nişte asteroizi, cari au ieşit din legea firii și sfârșesc căzând. 

Progresul culturilor a dat şi dă loc în stadiul actual de 
civilizație şi la schimburi de valori sufletești. Dar numai între 
elitele neamurilor. De la ele marea massă primește aceste valori 
lent, cu îndelungată verificare, şi apoi și le transformă în pro- 
priul său laborator, topindu-le în ființa sa, în legea sângelui său. 

Li 

Clipa de faţă? Dar e a sufletelor tari, ea e a acelora cari 
o trăiesc prin puterile tainice ale trecutului lor, şi cari o în- 
Cheagă pe patrimonii milenare. 

Un vânt de destrămare încearcă temeliile lumei. Fiecare 
neam îşi strânge rândurile și îşi verifică valorile sufietului. In 
istoria omenirii poate niciodată potenţialul de concentrare în- 
lăuntrul granițelor de neam nu a fost mai accentuat. E o reac- 
țiune pentru păstrarea individualităţii culturale în fața desa- 
gregării. Aceste valori luptă, azi, numai ele. Lupta e a lor. Ar- 
mătura și blazonul acestor valori sunt vestigiile trecutului, și 
deaceea evocarea în structuralități de puritate clasică și pe 
înălțimi dominante de artă a acestui trecut, ne pare substan- 
ţială şi deci imperioasă concentrării individualității sufletului 
românesc. 

Cerul românesc cu albastrul lui, uneori calm şi alteori 
violent, și cu întunecări ce trec de la toane văratice la adânci 
şi pătrunzătoare mohoriri, — orizontul românesc, „zarea“ do- 
tului nostru, pretutindeni capricios, dar vast, — pământul acesta, 
care păstrează pe deasupra amintirii atâtor vifore ce s'au frânt 
din spre răsărit, şi a atâtor tragice svârcoliri, frăgezimea minoră 
a doinelor și melodicul picur de caval ai înserării, — toate, dar 
toate nu pot fi înţelese deplin în clipa de faţă a atâtor sguduiri, 
decât prin măreţia tainică a trecutului. Sufletul românesc de azi 
e o rezultantă a trecutului. Vieaţa contemporană românească e 
altoită şi creşte pe acest suflet primar. 

Scriitorul român trebuie să aibă limpeziti intuiţia acestei 
esențiale temelii. Odată limpezită, se deschid artei porți de 
creație nouă și autonomă faţă de reflexe externe. 

%* 


Sufletul românesc se realizează astăzi încă tot în lirism. 
Sânt însă și afirmări în lirica noastră ce caracterizează epoca. 
Găsești poeţi cu adânci și uimitoare resonanţe românești, cu 
minunate introspecțiuni în făgașurile sufletului nostru, dar care 
trecând peste nobleţa spontană a primului îndemn, părăsesc cu 
încetul, fără vreo aprofundare, drumul iniţial, și alunecă spre 
snobism, spre o caricatură a liricei, dărâmând orice concepţie 
despre artă. Proiectările desordonate și fără ccnsistență a unor 

suflete izolate put fi notații de bază pentru studii de patologie 
sau psihologie, dar nu pot împlini o funcţie lirică, care să fie 
organică vieţii colective. Expresia şi dinamica lirică a particu- 
larităţilor e divagaţie şi capriciu. Arta interesează şi are valoare 
ca bun social comun. Bun social, care e menit să intre în pa- 
trimoniul sufletesc comun și să găsească cu timpul răsfrângeri 
în sufletul individual. 

Azi, concepţia şi realizarea operei lirice sunt cotate la 
bursă, şi bursa îţi cere standardul fixat de asociații de admiraţie 
mutuală și de cercuri interesate la desagregări. In felul acesta, 
fenomene ciudate ce se pot constata și în alte domenii ale vieţii 
noastre, se repetă și în îndrumarea artei lirice. 

Sânt alţii, cari rămân pe drumul început, răscolind adâu- 
curi pentru întruchipări şi simțăminte noi, pentru înălțări ro- 
mâneşti, dar conjuraţia tăcerii îi acopere cu un văl de voită 
nepăsare. 

E i 

Proza noastră, trăind în spațiul aceloraşi fenomene, își 
prezintă materialul luat în procent covârşitor din vieaţa citadină, 
fără un interes special pentru conflictele pe cari le creiază ati- 
tudinea românească în interiorul vieţii de neam, și în manife- 
stările acestuia față de minorităţi și față de invazii. 

In general, conflictele colectivității nu au ecou în scrisul 
românesc de azi, iar când le găseşti ici-colo, de obicei sânt 
schițate în apărarea unei teze, care nu e favorabilă conservării 
şi educației individualităţii sufletului nostru. Orașul „nostru“, 
motiv de inspiraţie frecvent actuală, prezintă indiscutabil aspecte 
de vieaţă variate, dar lupta tragică, zilnică, pe care o duce ele- 
mentul românesc în contra stăpânitorilor străini ai acestui oraș, 
dar înfrângerile sufletului nostru sub jugul eterogen, influențele 
și subminarea oricărei încercări de cristalizare a unei pure con- 
strucţii, care să fie expresia de concentrare a mediului țărănesc 
înconjurător, în care suflet cu predispoziţii creatoare de epică 
actuală şi-a găsit răsunet ? Sânt lupte surde ce se dau zi de zi, 
în care învinșii mor anonimi și resemnaţi. Sufletul românesc al 
oraşelor trăiește o vasalitate din care luptă amarnic să scape. 
Unde sânt poeţii acestei epopei, care își desfășoară episoadele 
sub ochii noștri, şi în care fiecare din noi își poartă spada şi 

munca ? Cine a descris din această istorie contemporană lupta 
pe care o duce muncitorul, negustorul și intelectualul pentru 
a-și căpăta un loc modest în cetăţile noastre înstrăinate? Cine 
a dat vieață uneia din miile de înfrângeri neştiute decât de cei 
ce pot să cetească printre rândurile faptelor diverse? Cine? 

Se scrie romanul de psihologie individuală al orășanului? 
Dar unde găsiţi tipul de orăşan român și spiritul citadin ro- 
mânesc, în care capitol al literaturii noastre găsiţi adevărata lui 
ființă? EI nu există așa cum e înfățișat. Romanul lui e mult 
mai simplu. El nu prezintă motive de analiză pretențioasă. El e 
un luptător cu psihologia simplă a luptătorului, şi care, când 
sfârşeşte prin a fi înfrânt și înghiţit în spiritul exotic sălăşiuit 
cu conducătorii lui atât de confortabil la noi, înfățișează depăr- 
tarea de la porunca sângelui. (Nu vom insista aici asupra desvol- 
tării acestui fenomen, din care decurg consecinţele tragice ale 
orientării noastre și un anume spirit central de iradiere în toate 
domeniile acestui neam). 

Să mai amintesc de țăranul în lupta lui de emancipare, de 
nesfârșita lui îngenunchere spirituală și deci și economică, la 
adăpostul tuturor „ideilor“ și „credințelor“ ?... 

ES 


lată schiţată o parte neînsemnată din meleaguri străine 
scrisului nostru de azi, cari prin lipsa lor din orice preocupare 
scriitoricească, demonstrează cât de departe sunt desorientatele 
suflete ale atâtor slujitori în templui artei literare, de marele 
drum istoric al acestui neam. 

„Noi nu ne-am născut în ziua, luna și anul arătat de ofi- 
ţerul stării civile al cutărui târg. Purtăm în noi vieaţa atâtor 
înaintași. Vieața noastră s'o judecăm prin ființa lor. 

Cântăreţii răsăritului de soare spre care se îndreaptă ochii 
aşteptării noastre, să nu uite că dorul acesta al noii vieți ro- 
mâneşti e născut odată cu neamul şi că l-au crescut uriaș şi 
stăpânitor generaţii întregi, ca să ajungem noi să-l vedem faptă 
în îndeplinirea destinului, 

O nouă contribuţie la istoria Românilor 
în evul mediu 


Il. 


Din analiza părerilor scriitoriior străini din veacurile XV— 
XVIII asupra originii poporului românesc, făcută în capitolul trecut, 
am constatat că în zdrobitoarea lor majoritate ele se unesc în re- 
cunoaşterea latinităţii limbii şi a poporului românesc și că opini- 
unile contrare şi defavorabile nu sunt decât adevărate curiozităţi 
şi excepţii. Că aceste păreri izolate mau izvorit din convingere, 
ci din motive de ură şi de dispreţ faţă de Români, ne-o dove- 
deşte faptul că ele n'au găsit decât foarte puţini imitatori. Teoria 
lui Bielski şi Szamoskăzi despre originile Românilor „din întem- 
niţații Romei“ a apărut atât de ridiculă şi de rău intenţionată isto- 
ricilor poloni şi maghiari următori, încât aceştia nici mau luat-o 
în seamă, rămânând pe lângă părerile învăţaţilor italieni ai seco- 
lului XV., cari au cunoscut foarte bine pe Români la curtea gu- 
vernatorului Ungariei lancu Corvinul şi a fiului său învăţat, re- 
gele Matei. 

S'a găsit totuşi în a doua jumătate a veacului trecut „un 
mare învăţat“ străin care, fără să cunoască adevăratele cauze isto- 
rice ale decadenţei politice şi sociale a Românilor din Ardeal 
şi Ungaria şi sugestionat de afirmările exaltate şi şoviniste ale 
unor istorici saşi şi germani cari voiau să vadă pe Români veniţi 
şi aşezaţi în Ardeal în urma Sașilor — chiar şi lucrarea sa prin- 
cipală „Rominische Studien“ este dedicată unui prieten sas — să 
adune întrun volum toate părerile izolate, extravagante şi scâl- 
ciate, relative la istoria Românilor, pe cari le-a găsit în scrierile 
autorilor străini, nelatini, din ultimele două secole. — Este Ro- 
bert Roesler. 

Intre extravaganţele istorice ale scriitorilor amintiţi era şi 
afirmaţiunea lui loan Cristian Engel, despre o pretinsă colonizare 
a Maramureşului, pe timpul regelui Ungariei Ladislau IV Cumanul 
cu Români din regiunile Constantinopolului, trimişi lui într'ajutor 
împotriva 'Tătarilor de împăratul Andronic II Paleologul. Lui En- 
gel i se păru foarte bătătoare la ochi coincidenţa a două eveni- 
mente însemnate: 1. Legenda păstrată în analele ruseşti zise Vos- 

kresenskaia de la începutul secolului XVI despre „vechii şi noi Râm- 
leni“ (Romani) cari ar fi alergat într'ajutorul regelui Ladislau şi 
ar fi fost apoi colonizați în Maramureș şi 2. Ştirea din acelaşi timp 
transmisă de istoricul bizantin Pachymer despre încercarea împă- 
ratului Andronic II de a coloniza pe „Valahii dintre Vizia şi Con- 
stantinopol““ cari îl supărau foarte mult, în Asia Mică. Faptul că 
regele Ladislau era cumnat cu împăratul Andronic, care ţinea pe 
soru-sa Ana, a făcut pe Engel să fie şi mai sigur de „desco- 
perirea“ sa şi să umple cu ea pagini întregi din volumul 49 al 
„Istoriei Universale“ germane, apărută la Halle în 1797.1) 

Fără să ia în considerare că cele înşirate mai sus erau o 
simplă supoziţie a lui Engel şi că chiar şi Şincai observase că 
„preavestitul Engel, din cele ce scrie aici Pachimer... după mare 
bătaie de cap... necum să fie descălcit cele încurcate, ci încă mai 
tare le-au încurcat“?) şi că nici-o altă ştire istorică nu vine în 
sprijinul ci, totuși Roesler transformă intro „dovadă“ din cele 
mai însemnate gogorița  imigrării Românilor în Ungaria din regi- 
unile din dreapia Dunării, datând din veacul al XIll-lea, deci 
chiar „din epoca istorică mai luminoasă a Românilor''.*) 

Dar, fiindcă cu „argumentele“ lui Roesler vom avea prilej 
să ne ocupăm şi într'altă parte a acestei lucrări, să trecem la 
cap. II. al cărţii d-lui Sacerdoţeanu care tratează „Originea Ro- 
mânilor după izvoarele lor până în sec. XVIII“. D-l S. rezumă 
constatările sale în următoarele: „In literatura românească nu se 
cunoaşte niciun izvor narativ mai vechiu de sfârşitul sec. XV. 
De aci înainte din câte sunt cunoscute până în sec.XVII, nu se 
află nimic privitor la originea latină a Românilor, nici la conti- 
nuitatea lor în ţinutul carpato-dunărean al fostei Dacii. Nu există 


1) Fortsetzung der Algemeinen  Welthistorie durch eine Gesellschaft 
von Gelehrten in Teutschland und England ausgefertigel. 49-ter Theil ver- 
fasst von Johann Ch. von Engel, Haile 1797, p. 430—33, 

2) Hronica Românilor, ed. laşi 1853, [. p. 285. 

3) „Şi în epoca mai luminoasă istorică a Românilor — scrie Roesler — 
apar alte transmigrări de păstori valahi. O astfel de transmigrare de Români 
în Maramureș este dovedită (ist bezeugt) în preajma anului 1284 etc... Pentru 
popularea văilor muntoase până atunci mai mult părăsite regele Ladislau IV 
coloniză în anul 1284 mulți Români din sudul Dunării“, etc. etc. — Roesler, 
Romănische Studien, Leipzig, 1871, pp. 119—121 şi 320. 

însă nici-o altfel de menţiune indigenă în care Românii să fie 
arătaţi ca venind din vreun teritoriu depărtat. Abia dela jumătatea 
sec. XVIII şi în secolul următor se pune şi la Români chestia ori- 
ginei şi continuității lor, însă se pune temeinic... Există totuşi o 
legendă care a apărut în istoriografia noastră şi a circulat, apoi 
a fost deformată până la absurd. Ea priveşte, întrun mod destul 
de confuz, însăşi originea Românilor. S'a păstrat în Povestirea pe 
scurt despre Domnii moldovenești de când s'a început Țara Moldo- 
venească, transcrisă la sfârşitul unui mănunchiu de cronici ruseşti 
alcătuit cătră sfârşitul sec. XVI şi cunoscut sub numele de Leto- 
pisețul dela Voskresenskia“. (p. 62—64). 

Autorul analizează în acest capitol părerile scriitorilor noştri 
celor mai vechi despre originea Românilor şi a teritoriilor locuite 
în vechime de ei şi constată că conştiinţa romanităţii limbii şi a 
poporului nostru apare deodată cu primele însemnări istorice ale 
cronicarilor noştri, cari au scris în limba naţională, ba ea reiese 
chiar din primele tipărituri coresiane de la sfârşitul secolului al 
XV-iea, „unde se face legătură între Roman şi Rumân“ (p. 100). 

lată care erau în rezumat ideile şi părerile cronicarilor şi 
istoricilor noştri mai de seamă asupra originii poporului nostru: 

Cea mai veche cronică cunoscută a Țării Româneşti, atri- 
buită lui Stoica Ludescu scrie că această ţară „dintâi s'au cuprins 
de Românii cari au purces dela Romani şi au venit spre miază 
noapte“. A doua cronică mai veche, „a Bălenilor“, compusă după 
unii de Constantin Căpitanul Filipescul, iar după alţii de Radu Po- 
pescu, scrie despre întemeietorul şi începătorul Țării Româneşti 
CĂ „avea scaunul său la Făgăraș dela moșii şi strămoșii Românilor 
veniți dela Roma, în zilele lui Traian împăratul Romanilor“. Mol- 
doveanul Grigorie Ureche, constată pe la 1640 că Moidovenii şi 
Muntenii „se trag dela un izvor“ „Dela Rom ne tragem — scrie 
el — dela Râmleni ce le zicem Latini“. Ceva mai târziu Miron 
Costin (4 1691) vorbeşte despre aceste origini și mai pe larg. 
„Numele derept şi mai vechiu (al Rumânilor) — scrie el — este Ro- 
mân, adecă Râmlean dela Roma. Acest nume dela descălecatul lor 
de Traian, şi cât au trăit până la pustiirea lor de pre aceste locuri 
şi cât au trăit în munți în Maramorăși şi pe Olt, tot acest nume 
au ținut și țin până astăzi..... stă dară numele cel vechiu ca un 
temeiu neclătit“. 


OBCU CLUJ 


— 497 — 


La aceleaşi concluzii ajunge şi primul istoric al Munteniei cu 
studii în străinătate, stolnicul Constantin Cantacuzino, unchiul lui 
Constantin Brâncoveanu şi autorul descoperit de d-l N. Iorga al 
interesantei „Istorii“ vechi a Ţării Româneşti, atribuite mai de mult 
spătarului Milescu. lată şi părerea lui: „lar noi întralt chip de 
ai noștri de toți, câți sânt Rumâni, ținem și credem, adeverindu-ne 
din mai aleşii şi mai adeveriţii bătrâni istorici, și de alții mai în- 
coace că Valahii, cum le zic ei, iar noi Rumânii, suntem adevărații 
Romani și aleşi Romani în credință și în bărbăție, din cari Ulpie 
Traian i-au aşezat aici in urma lui Dechebal, după ce de tot l-au 
supus și l-au pierdut, şi apoi şi alții, tot șireagul împăraților așa 
iau finut şi iau lăsat așezați aici, şi dintr'acelora rămășiță să trag 
până astăzi Rumânii aceștia. Insă Rumânii să înțeleg nu numai 
ceștia de aici. ci şi cei din Ardeal, cari încă și mai neaoşi sâni, și 
Moldovenii şi toți câţi şi într'altă parte se află, și au această limbă... 
toți aceștia dintro fântână au isvorit și cură“. 

La aceleaşi rezultate a ajus în urma cercetărilor sale profunde 
şi învățatul şi poliglotul principe al. Moldovei şi mai târziu „al 
sfintei Rossieştii împărăţii Kniaz“, Dimitrie Cantemir. El găseşte 
în coloniştii romani ai Daciei pe „moșii şi strămoşii noştri ai Mol- 
dovenilor, Muntenilor, Ardelenilor şi a tuturor oriunde se află a 
Romanilor, precum şi singur numele cel de moșie arată (Români 
chemându-ne) şi limba cea părintească (carea din romăniască sau 
lătinească iaste) nebiruit martur ni iaste“. 

La Românii din Ungaria, unde influenţa Renaşterii a fost 
mai timpurie şi mai puternică găsim urme despre conştiinţa ori- 
ginei romane a poporului românesc încă din epoca Corvinilor. 
Autorul citează pe vestitul arhiepiscop primat al Ungariei și nepot 
de văr al regelui Matei, Nicolae Românul (Olahus), unul dintre 
cei mai învăţaţi umanişti ai Europei de atunci, care găsise cea 
mai bună dovadă a originei Românilor în însăşi limba lor. „Mol- 
dovenii şi ceilalți Români — scria el — au vorbit odinioară limba 
romană, însă astăzi limba lor se deosebeşte mult de aceea a vechi- 
lor Romani“. 

O altă dovadă însemnată tot din acest timp despre conşti- 
inţa originei romane la fruntaşii români din Ardeal şi Ungaria o 
găsim şi în memoriul adresat în anul 1560 marelui duce de Flo- 
renţa, Cosimo dei Medici, de cătră Giovanandrea Gromo, co- 

mandantul gardei italiene dela curtea din Alba lulia a prinţului 
Transilvaniei şi regelui Ungariei, loan Sigismund de Sapolia (Za- 
polia). D-l S. aminteşte în treacăt şi pe Gromo, în Capitolul întâi 
al lucrării d-sale, fără însă să se sesizeze de importanța mărtu- 
risirilor acestuia pentru istoria Românilor ardeleni. Gromo consta- 
tase naționalitatea românească a câtorva din cei dintâi demnitari 
ai Transilvaniei, însuşi cancelarul Ciachi era Român (Valacco). 
Tot Român era şi unul dintre cei mai de seamă şi intimi sfetnici 
ai regelui, Caransebeşeanul Gaspar Bichiș (Bekes). După moartea 
tânărului rege, Bichiş aspiră el însuşi la tronul Ardealului şi îşi 
formă o partidă destul de puternică; fu însă înfrânt de rivalul 
şi adversarul său, Ştefan Bâthory, viitorul principe al Transilva- 
niei şi dela 1576 rege al Poloniei. Bichiş crescuse în casa fostului 
guvernator al Ardealului Petru Petrovici şi fusese educat în spirit 
umanist. Gromo ne spune că „era un mare prieten al Italienilor“ 
şi că conversa cu dânsul „în limba lafinească, pe care o cunoştea 
foarte bine“. Cunoştinţele istorice ale lui Bichiş şi ale celorlalţi 
fruntaşi români, pe cari îi cunoscuse Gromo la Curtea din Alba- 
Julia, nu erau însă prea temeinice, căci iată ce scrie el: 

„Românii susțin că se trag din o colonie romană, care a fost 
condusă mai întâi de Tiberiu (sic!) împotriva regelui Decebal şi 
apoi a fost lăsată acolo spre paza acestei provincii de Adrian“.!) 

Tot cam pe acea vreme călugării de la mânăstirea Dealu, 
istorisiau în capitala Țării Româneşti, la Târgovişte, călătorului 
italian Francesco dela Valle că „Românii au venit din vremurile 
vechi să populeze această țară — dela Roma“ (Cit. de autor 
la p. 24). 

Cea mai veche urmă scrisă, în Principate, despre tradiţia 
originei latine a Românilor, autorul o găseşte însă în legenda 


1) Gromo era ceva mai bine informat, căci el ne spune la alt loc că 
Dacii au fost învinşi de Traian, totuși şi el așează pe generalul Flaccus, con- 
temporanul lui Tiberiu, în epoca lui Traian. Importantul raport a! lui loan 
Andrei Gromo a fost publicat la noi mai întâi în traducere germană în revista 
istorică ardeleană Archiv des Vereins fir siebenbiirgische Landeskunde, Seria 
II, Braşov 1855, vol. II. p, 1-74 Cf. şi A. A. Mureşianu, 7emeiurile istorice 
ale politicei noastre naționale, Braşov 1930, p. 52. 

despre originea Moldovei păstrată în transcripţiunea rusească a 
unui vechiu letopiseţ slavon compus pe la anul 1504, în codicele 
miscelaneu „,Voskresenskaia“. Inainte de a încerca să pătrundem 
în fondul istoric al acestei importante legende „deformate până la 
absurd“ şi pe care autorul o reproduce mai mult numai ca 
curiozitate fără a o comenta mai pe larg (p. 64—67), să ne 
punem următoarea întrebare:  Dupăce este dovedit că conştiinţa 
latinității Românilor o găsim la cărturarii lor de seamă de dincolo 
şi de dincoace de Carpaţi, din veacul al XVI-lea; după ce am 
găsit-o şi la celebrii Corvini ai veacului precedent şi chiar şi la 
curtenii români ai împăratului şi regelui Sigismund de Luxem- 
burg,!) să ne mai îndoim de sinceritatea şi veracitatea afirma- 
ţiilor privitoare la originea supuşilor români ai victoriosului rege 
de sânge românesc al „Bulgariei şi Blachiei“, Ioniţă Asan, din co- 
respondenţa sa din anii 1195—1204 cu Papa Inocenţiu III? 

Nu mai încape azî nici o îndoială că Bahia sau Valahia, 
lui loniţă Asan — „loan Românul“ al lui Dimitrie Cantemir — 
pe care o întâlnim aproape întotdeauna alături de „Bulgaria“ în 
documentele timpului şi la cronicarii apuseni (Ansbertus, Robert de 
Clari, Villehardouin, Henri de Vallenciennes, etc.) şi despre care 
ne vorbeşte şi vechea tradiţie a cronicarilor slavi de Sud, este 
Ţara Romanească dela Nordul Dunării, pe care politica regilor 
Ungariei va reuşi, să o rupă în prima jumătate a veacului XIII, 
cu sprijinul cavalerilor cruciați, definitiv de imperiul bulgar şi să 
facă din ea o ,,Ungrovlachie“, fapt care a avut apoi ca urmare 
slavizarea totală a regatului Bulgariei și a dinastiei sale. 


1) Chiar și unul dintre „dascălii de curte“ (lector aulicus) ai lui Sigis- 
mund fusese un Român maramureşan, Ștefan din Bilke, nepotul cnezului ro- 
mân Crăciun  (Karachon Valahus), pe fiii căruia, Sărăcin, Baliţă, Nicolae şi 
Luca, regele Ludovic cel Mare al Ungariei îi întăreşte în anul 1350 în dreptut 
lor ereditar de „cheneziat“ (Kenezyatus) asupra satelor românești Lupşa 
(Lipce) şi Hernești (Herince) din Ța:a Maramureșului. Sigismund dăruește în 
anul 1437 lui Ştefan din Bilke, pentru purtarea cu laudă a oficiului lectora- 
tului ([audabiliter lectoratus exercendo officium) o moşie — Vezi Dr. Remig 
Bekefi, Istoria instrucției poporale în Ungaria până la 1540 (A n&poktatâs 
târtenete Magyarorszăgon 1540-ig), Budapesta 1906, p. 259 şi Dr. 1. Mihalyi 
de Apșa, Diplome Maramureșene din sec. XIV şi XV, Maramureș Sighet» 
1900, p. 54 și 185—89. 

Autorul fiind de părere că „imperiul româno-bulgar din Moe- 
sia se extindea numai până la „Dobrogea de sud şi până la o 
linie aproximativă dela Silistria la Mangalia“ (p. 248), iar nu şi 
peste Dunăre,!) este sceptic şi față cu afirmaţiunile despre latini- 
tatea Românilor din scrisorile lui Inocenţiu III, lipsindu-se astfel 
de unele din cele mai puternice dovezi ale valorii, importantei 
şi continuității elementului romanic, în veacul de mijloc, nu nu- 
mai în ţinuturile din dreapta ci şi în cele din stânga Dunării 
de jos. 

Când Cinnam relatează la anul 1167 că în armata strate- 
gului bizantin Vatatzes, care a condus o expediție războinică îm- 
potriva Ungariei „din părţile de lângă Marea Neagră“, se afla şi 
un număr mare de Români (Viahi) despre cari se spune că ar fi 
vechi coloni din Italia“ (citat de autor la p. 241), de ce să nu credem 
şi pe Inocenţiu III, care scria în 1202 lui „Caloioannes“ (loan cel 
Frumos), „domnului Bulgarilor şi Românilor“ (domino Bulgarorum 
et Blachorum): „Precum eşti prin originea ta Roman, așa să fii şi 
prin imitațiune, și poporul țării tale, care se zice coboritor din sân- 
gele Romanilor, să urmeze întocmirile bisericii romane“. (Ut sicut 
genere, sic sis etiam imitatione Romanus, et populus terre tue, 
qui de sanguine Romanorum se asserit descendisse ecclesie Ro- 
mane instituta sequatur.) 2) 


1) Dacă imperiul româno-bulgar sar fi mărginit numai la ţinuturile din 
dreapta Dunării, atunci călugărul şi cronicarul austriac Ansbertus care a în- 
soțit, în cruciada a 3-a pe împăratul Frederic | în drumul său prin Balcani, 
(Belgrad-Niş-Sofia-Filipopol-Andrianopol-Galipoli), n'ar fi accentuat că „Dom- 
nul Românilor şi Bulgarilor ...Calopetru (Petru cel Frumos)... fratele iui Cras- 
ian“... stăpânia nu numai „cea mai mare parte a Bulgariei“ (Bulgariae in 
maxima parte), ci şi regiunile „dinspre Dunăre și până la mare“ (ac versus 
Danubium quousque mare). Dunărea n'a fost hotarul, ci artera principală al 
celui de al doilea imperiu bulgar, care a durat de altfel foarte puţin. De unde 
să fi şi luat, Calopetru Românul“ (Calopetrus Flachus) pe cei 40.000 de „Ro- 
mâni şi Cumani“ pe care-i oferise, printr'o ambasadă, împăratului Frederic, 
propunându-i o alianță împotriva Bizanțului ? — Vezi această interesantă 
descriere care numeşte pe Români Bi/aci şi chiar Flaci, deosebindu-i foarte 
bine de Greci, Bulgari și Sârbi (Graeculi, Bulgari, Servi), în Fontfes Rerum 
Austriacarum, Tom. 5. 

2) Documentele Hurmuzaki, i (1) p. 4. — Această categorică afirmare 
a originei romane a întemeietorilor imperiului româno-bulgar și a unei părți 
însemnate a populației sale, ieşită chiar din cancelaria pontificelui roman, 


OBCU CLUJ 


— 501 — 


Stăpânirea îndelungată asupra ținuturilor dela Dunărea de 
jos a Bulgarilor turanici cari au luat la "'nceputul veacului IX, 
moştenirea politică a Avarilor înrudiţi cu ei,!) n'a putut provoca 
schimbări adânci în etnografia acestor regiuni. Fiind puţin numă- 
roşi ca aproape toţi turanicii, Bulgarii propriu zişi au dispărut în- 
cetul cu 'ncetul: la Nord de Dunăre în massa românească, iar la 
Sudul ei în Slavi. Puținele urme scrise rămase dela primii Asanizi 
sunt toate compuse în vechea slavonă, limbă uzitată şi în cance- 
lariile Domnilor români din Nordul Dunării. In această limbă a fost 
eternizată şi tradiţia despre originea romană a lui Dragoş-Vodă 
şi a oştenilor săi. 

Este „Povestirea pe scurt despre Domnii moldoveneşti, de când 
s'a început țara Moldovei la leat 6867 (1359), păstrată în letopi- 


a adus în mare încurcătură pe istoricii slavi, cari aproape cu toții, au în- 
cercat şi încearcă să dovedească neseriozitatea ei. Când însă aproape toți 
analiştii contimporani ai Europei culte numesc pe Asanizi „Vlahi“ adecă 
„Români“, nu este o curată nebunie a susținea, cum face de pildă Jirecek, că 
aceasta ar îi fost numai o apucătură tactică a Papei folosită cu „şiretenie“ 
de Caloion. (Geschichte der Bulgaren, cap. XIV). Pornind dela ideea precon- 
cepută a „bulgarismului“* conducătorilor războiului de eliberare împotriva 
Bizantului Jirecek transformă şi pe cei 40,000 de „Vlahi şi Cumani“ ai lui 
Ansbertus în „Bulgari şi Cumani“,cu toate că el singur constată în cap. XIII 
că „lhomânii (Rumunii) cari se numiau' slavonește și grecește V/ahi.... şi cari 
„locuiau în întreaga peninsulă, împrăștiați printre Albanezi, Greci, Bulgari și 
Sârbi, au fost în evul mediu mult mai numeroşi decât astăzi.“. — De această 
slăbiciune rassistă nu este ferit nici chiar seriosul și obiectivul arheolog şi 
istoric ceh, Dr. Jos. Ladislaw Pic, unul dintre cei mai temuţi adversari ai lui 
Roesler. Pic acuză pe politicii şi istoricii bizantini deadreptul de „falsificare 
precugetată“ a numelui Bulgar (în Vlah), din „ură politică și dispreț naţi- 
onal“. Dar care neam a fost mai hulit și disprețuit de „Grecii“ acelei epoce, 
ca desmoșteniţii coboritori ai adevăraţilor întemeietori ai imperiului roman- 
răsăritean ?! Despre care popor a vorbit vreun scriitor bizantin cu mai multă 
ură ca de pildă, Kekavmenos despre „tâlharii“ de Vlahi „descendenți ai bar- 
barilor Daci şi Bessi“?! „Kekavmenos — scrie excelentul cunoscător al lite- 
raturii bizanţine Gh. Murnu — nu mai găseşte nimic bun şi de laudă la Ro- 
mâni, Ei nu au Dumnezeu, nu au lege, nu au nici-o simţire nobilă și fru- 
moasă — sunt prin urmare cel mai mişel, cel mai netrebnic, cel mai stricat 
neam din lume!“ (/storia Românilor din Pind. Vlahia Mare. 980— 1259. Bucu- 
rești 1913, p. 130.) 

3) După Suidas Bulgarii şi Avarii se asămănau Chiar și în îmbră- 
căminte. 

seţul rusesc amintit. Această tradiţie, pe care a cunoscut-o, 
după vre-o copie moldovenească, şi Grigorie Ureche, se rezumă 
în următoarele : 

Românii maramureşeni cari au întemeiat Moldova, descope- 
rită de voevodul Dragoş în decursul unei vânători de zimbri, se 
trag dela „vechii Râmleni“ (Romani), şi anume dela „doi frați, 
Roman Şi Vlahata”, cari fugind din Veneţia... de goana ereticilor 
împotriva creştinilor... au ajuns la locul ce se chiamă „Vechiul 
Râm“ (Roma Veche) şi şi-au zidit şieşi cetate după numele lor... 
şi şi-au trăit traiul până au trecut Formos papa dela credinţa cea 
dreaptă la lătinie“. Dar „după despărţirea legii lui Hristos“, Ro- 
manii cei vechi „au fost mereu în luptă cu Romanii cei noi, cu 
„noii Râmleni“ sau „Lătinii“, cari „şi-au zidit sieşi o nouă cetate 
şi i-au pus numele Noul Râm (Roma Nouă), după numele lor“. 
Aceștia „au chiemat pe Romăneni (vechii Romani) la sine în Lă- 
tinie, în noul Râm“, dar Românenii cei vechi „n'au voi! să treacă 
la legea nouă lătinească, ci au rămas și mai departe în legea gre- 
cească a vechiului Râm“. 

Aceşti „vechi Români“ au fost colonizați pe timpul domniei 
regelui Ungariei Vladislav al IV-lea „Cumanul“, în Maramureş 
în următoarele împrejurări : 

Fiind ameniţat cu război de „Neimet cneazul tătăresc“, re- 
gele Vladislav „care era nepot de frate lui Sava, arhiepiscopul 
sârbesc şi fusese botezat de dânsul şi se ţinea de legea creşti- 
nească în lăuntrul inimei sale, dar după vorbă şi după podoabele 
crăieşti era lătin... trimise îndată la Râm (Roma) la împăratul şi 
la Papa să-i vie în ajutor“, dar trimise şi la vechii „Râmleni“... 
Noii şi vechii Romani „s'au unit atunci“ şi au venit în ajutorul 
lui Vladislav. Dar „în taină“ noii Râmleni îşi propuseră să nimi- 
cească cu acest prilej pe vechii Râmleni şi sfătuiră printr'o scri- 
soare pe craiul Vladislav ca să-i trimeată în prima linie împotriva 
Tătarilor ca să piară cu toţii, iar dacă „Dumnezeu îi va feri de 
Tătari“, să-i oprească în ţara lui, „ca să nu se mai întoarcă în 
Vechiul Râm“, unde-şi lăsaseră femeile şi copiii, pe cari noii Râm- 
leni să-i poată astfel întoarce la „legea lătinească“. Aşa s'a şi 
întâmplat. „Mai întâi de toţi au intrat în luptă vechii Râmleni, 
după ei Ungurii şi noii Râmleni şi au bătut pe Tătari, fără însă 

să piară mulţi din vechii Râmleni. Atunci craiul Vladislav „bucu- 
rându-se de acest ajutor dumnezeesc.... pe vechii Râmleni i-au 
cinstit şi i-au miluit foarte pentru vitejia lor şi i-au chiemat la 
sine în slujbă ca să nu se mai întoarcă în Vechiul Râm“ şi „lă- 
sându-i să trăiască în legea lor creștinească, în legea grecească, le-au 
dat pământ în Maramureș, între apele Murășului şi Tisei (şi) în 
locul ce se chiamă Criș şi acolo s'au adunat și așezat Râmlenii 
(Romanii].... şi astfel trăesc și astăzi“. 

Este învederat că această elucubraţie cărturărească ieşită din 
combinarea unor vechi tradiţii şi legende cu unele date istorice 
mai mult sau mai puţin precise, nu poate fi considerată drept 
izvor de informaţie sigură aşa precum am văzut că a făcut-o 
Engel şi după el şi Roesler. Faptul că regele Ladislau IV Cuma- 
manul a avut într'adevăr simpatii pentru neamul mamei sale, 
pentru Cumani şi pentru creştinii „schismatici“ sau de „rit gre- 
cesc“* de sub stăpânirea sa şi faptul că el a respins într'adevăr, 
în anul 1285, o mare invazie a Tătarilor, urmărindu-i până de- 
parte peste Carpaţi, nu ne dovedeşte câtuşi de puţin că tot el 
a trebuit să fie acela care a colonizat în Ungaria pe „vechii Ro- 
mani“, tocmai din „Sudul Dunării“, cum credea Roesler. Ştim 
dimpotrivă, din copia originală a unei scrisori trimise de cătră 
papa Grigore IX în anul 1234 principelui moştenitor al Ungariei 
Bela (ca rege al IV-lea) că în acest an, deci cu 50 de ani înaintea 
războiului cu 'Tătarii, Românii locuiau în număr mare şi în „epi- 
scopatul Cumanilor““, al cărui centru era la râul Milcov în Mol- 
dova. Căci altfel, Grigore IX n'ar fi putut vorbi despre „popoa- 
rele valahe“ (populi, qui Walati vocantur) şi despre „pseudo- 
episcopii lor... schismatici... de rit grecesc“ (pseudoepiscopi Gre- 
corum ritum tenentes... scismatici), locuitori pe teritoriul acelui 
episcopat.!) Un popor care are o organizaţie bisericească de im- 
portanţa celei arătate în documentul dela 1234, în care se vor- 
beşte nu numai de „episcopii“ Românilor din „Cumania“, ci şi 
de „unii Unguri şi Germani... aşezaţi între dânșii“ şi cari „fă- 
cându-se una cu ei“, adică trecând la confesiunea Românilor, 
„primesc împreună cu ei toate tainele bisericeşti... dela aceiași 
episcopi... spre marele scandal al ortodocșilor (catolici) şi nu pu- 


1) Hurmuzaki, Documente 1 (1) p. 132. 

țina scădere a credinţei creştineşti“,!) nu putea fi venit şi aşezat 
numai de ieri alaltăieri pe aceste plaiuri. In afirmaţia despre co- 
lonizarea Maramureşului nu putem deci vedea decât o vagă re- 
miniscență a mişcărilor de populaţie provocate de groaznica nă- 
vală a Tătarilor din anul 1241, care a nimicit şi „episcopatul Cu- 
manilor“ şi a zdruncinat din temelie şi organizaţia politică şi bi- 
sericească a Românilor. 

In ce priveşte ajutorul ce l-ar fi dat Românii „cei vechi“ 
regelui Ladislau, noi ştim că acest ajutor nu va fi fost nici pri- 
mul nici ultimul dat de Români regilor Ungariei împotriva Tăta- 
rilor. Se cunoaşte contribuţia Românilor maramureşeni la victoria 
dobândită în anul 1345 asupra Tătaritor, în Moldova, de voevodul 
Transilvaniei Andrei, generalul regelui Ungariei şi Poloniei Ludovic 
cel Mare din casa Anjou, victorie care a făcut posibilă şi „des- 
călecarea“* Moldovei, care în realitate m'a fost decât o reorganizare a 
ei?) pg. 23. 

Cu toate că vechea cronică ungurească a lui loan de Kiikiills nu 
ne spune decât că regele Ludovic a trimis împotriva 'Tătarilor pe 
„voevodul Transilvaniei Andrei fiul lui Laţco cu nobilimea Să- 


1) Nonnulli de Regno Ungarie, tam Ungari, guam Theutonici... tran- 
seunt ad eosdem et sic cum eis, quia populus unus facti cum eisdem Wa- 
lathis (ab episcopis Grecorum ritum tenentibus)... premissa recipiunt (uni- 
versa ecclesiastica) sacramenta, in grave ortodoxorum scandalum et deroga- 
tionem non modicam fidei cristiane (Hurmuzaki, Documente, | () p. 132) — 
Grigore IX face pe episcopii Românilor numai din ură și invidie, pseudo- 
episcopi“, căci în aceeași scrisoare el îi numește „episcopi schismatici (scis- 
matici episcopi), propunând lui Bela chiar numirea unui episcop catolic- 
ortodox latin „ales dintre Români“ (illi nationi conformem). In evul mediu 
şi biserica latină romană se numia pe sine „ortodoxă“ și singură adevărat 
„creştină“, 

2) Că Moldova n'a fost depopulată cu totul de locuitorii ei români 
nici de invazia de la 1241 şi că ea a fost locuită și înainte de „descălecarea 
de la 1359 ne-o dovedește şi scrisoarea din 13 Octomvrie 1374 a papei Gri- 
gore XI trimeasă din Avignon arhiepiscopilor Ungariei, în care se vorbeşte de 
„mulțimea națiunei Românilor locuitoare la hotarele regatului ungar înspre 
Tătari, care a trăit (mai de mult! — A. A. M.) și trăiește şi astăzi (!) în 
cea mai mare parte după ritul și schisma Grecilor“. (Certa pars multitudinis 
nationis Wlachonum, qui circa metas Regni Ungariae versus Tartaros co- 
mmorantes, secundum ritus et scisma Grecorum vivebant, prout longe maior 
pars eorum adhuc vivit)“. — Hurmuzachi, Docurmnente, 1 (2) p. 217. 

cuilor şi cu o oaste puternică“ (cum Siculis nobilibus et valida 
gente), ştim dela istoricul Bonfiniu că cea mai mare parte a 
acestei oştiri „strânse în grabă... din lagărele de iarnă împrăștiate 
a fost trimisă în Ardeal“ din alte părţi ale regatului.!) Având deci 
în vedere izbânzile desăvârşite repurtate în anii 1345 şi 1346 
asupra unui vrăjmaş atât de puternic precum au fost urmaşii lui 
Ginghis şi ai lui Batu-chan — precum şi faptul posibilităţii în- 
întemeierii, în urma lor, a unui stat românesc atât de puternic ca 
Moldova, nu mai avem niciun motiv de a ne îndoi de parti- 
ciparea la aceste lupte şi a voevodului Țării Româneşti Alexandru 
„fiul marelui Basarab“ care se găsia atunci în cele mai bune ra- 
porturi cu regele Ludovic, participare descrisă atât de plastic de 
vechea cronică anonimă a Ţării Româneşti, compilată de Radu 
Greceanu. 

Să vedem acum care poate să fie fondul istoric al luptelor 
dintre „vechii şi noii Râmileni, sau dintre aderenţii „legii gre- 
ceşti“ şi „legii lătineşti““ din povestirea de mai sus. 

Dacă mar îi vorba în acestea şi de un personaj istoric din 
epoca primei mari alcătuiri de stat a Bulgarilor, despre „papa 
Formosus“ (Formos papa), care a petrecut întradevăr în anul 
866 între creştinii români şi slavi ai „Bulgariei“, ca trimis aj 
papei Nicolae I, pentru readucerea lor la obiceiurile bisericii ro- 
mane şi latine, pe care le părăsiseră în urma grecizării şi slavizării 
imperiului roman răsăritean, în epoca de decădere care a urmat 
după domniă glorioasă a împăratului Justinian, atunci ne-am putea 
gândi la gravele conflicte religioase ivite între Români, mai ales 
în decursul luptelor lor de eliberare, purtate cu ajutorul Cuma- 
nilor, așezați printre ei, împotriva Bizanțului şi a „noului imperiu 
latin răsăritean“ (1204—1256), sub conducerea vitejilor fraţi ro- 
mâni Petru şi Ioniţă Asan, întemeietorii „imperiului româno-bul- 
gar“. Chiar și Şincai observase, cu toate că făcuse greşala 
de a vedea în toţi „Comanii“' documentelor Români, că din seri- 
soarea papei Grigore IX din 1234 reiese că „pe Românii cei din 
Moldova, i-au fost despărțit legea în două părți, în Latini și în 


1) Ludovicus.... legiones omnes, late diffusas et hibernantes, illico ac- 
ciri jussit, coactum perbrevi exercitum în 'Transylvaniam misit. —  Bonfini» 
Rerum hungaricarum decades, II, L. X. 

Greci, și cei dk legea Latinească s'au zis Comani sau Cumani, iară 
cei de legea Grecească s'au zis Vlahi“'.!) Ştim însă astăzi sigur că 
şi după noua ei „descălecare“ dela 1359 Moldova a fost îm- 
părţită în două puternice fracțiuni religioase: fracțiunea „latină“, 
a însuşi voevodului ţării, Laţcu, întemietorul episcopiei catolice a 
Siretului și fracțiunea „grecească“, gravitând spre centrele episco- 
pale bizantine dela Vicina şi Cetatea-Albă. Izbânda a fost, pre- | 
cum ştim, a celei din urmă, ca şi în Ţara Românească, unde le 
întâlnim luptând încă zdravăn una cu alta şi pe timpul domniei 
lui Vlaicu-Vodă, când „.Latinii începură iarăşi a se mişca pentru 
ca să ia în stăpânire Ţara Românească“.?) Scrisoarea din 1374 a 
papei Grigorie XI, citată deja de noi, ne spune însă mai lămurit 
decât orice alt document că „o parte anumită“ (certa pars) a 
„Românilor din jurul hotarelor Ungariei dinspre Tătari“ urmează 
„adevărul sfintei credințe catolice“, iar altă „parte mai mare“ 
(maior pars) „trăieşte după ritul şi schisma Grecilor“. 

Trecerea, cel puţin a unei părţi însemnate a Românilor, la 
ritul latin este sigură şi pentru timpul „domnului Bulgarilor şi 
Românilor“ Ioniţă (Johannis li Blaque sau ,loan Românul“, al lui 
Villehardouin), încoronat de papa cu coroana regală în anul 1204 
prin legatul său, cardinalul Leo, care a instalat şi pe noul pa- 
triarh al „Bulgariei și Vlahiei“, Vasile. Cucerirea Constantinopolului 
de cătră Francii şi Venețienii cruciadei a 4-a şi întemeierea noului 
„imperiu latin“ (1204—1206) a avut o repercusiune puternică și 
asupra Românilor şi Bulgaro-Slavilor, apropiindu-i din nou de 
Greci şi de biserica acestora, 

Cele dintâi urme ale conflictelor bisericeşti dintre „Greci“ 
şi „Latini““ le găsim în ţările dunărene, chiar pe timpul apariţiei 
pe:scena istoriei a prelatului italian Formosus, episcopul de 
Porto şi viitorul papă. Formosus fu trimis în anul 866 de papa 
Nicolae | la nou încreștinatul rege al Bulgariei Boris-Mihail cu 
misiunea de a pregăti calea pentru alăturarea Bulgariei la biserica 
Romei. Cât de mare influență exercitase acest prelat asupra 
creştinilor din „Bulgaria“ o dovedeşte şi faptul că aceştia voiau 


1) Şincai, op. cit. 1, 259, 
2) N. lorga, Istoria bisericii româneşti şi a vieții religioase a Roma- 
nilor, Vălenii-de-Munte, 1908, vol. |. p. 38. 

să-l aibă pe dânsul de „patriarh autonom“, ceeace însă nu i se 
îngădui dela Roma. Este insă cert că acest bărbat, care „a fost în 
lotdeauna un dușman înverșunat al Grecilor“'1), a jucat un rol în- 
semnat în certele dintre „Roma veche“ și „Roma nouă“ de pe 
timpul patriarhului Phoţiu, care au avut ca urmare cea dintâi 
„Schismă“' sau ruptută dintre fracțiunea „greacă“ şi fracțiunea „la- 
lină“ a aceleiași mari biserici universale creștine, ruptură devenită de- 
finitivă la 1054. 

„Formos papa“ n'a trecut deci „de la pravoslavie la latinie“ 
precum spune letopiseţul Voskresenskaia, ci el a fost cel care 
a îndemnat pe „vechii Romani şi creștini supuşi ai „Bulgariei“ 
să părăsească limba şi obiceiurile greceşti intrate în biserica lor.2) 

Nu spunea şi regele loniţă în scrisoarea sa cătră Inocenţiu III, 
din anul 1202, că „a aflat scris în cărţi“ că şi unii din vechii 
regi (ai Bulgarilor şi Vlachilor) „precum au tost Petru şi Samuil 
şi alţii, au primit coroana dela Roma“?%) 

Nu e deci nevoie de a căuta, precum a făcut regretatul 
Haşdeu, originea certelor dintre „Latinii“ şi „Grecii“ români în 
presupusa deosebire confesională dintre Basarabii ortodocşi din 
Romanați și „Letinii“ catolici din judeţul Gorj, cari ar fi fost ur- 
maşii primilor comercianți venețieni veniţi în ţările noastre şi aşe- 
zaţi la „Nedeia — cetate“ lângă Dunăre.*) Chiar dacă Haşdeu ar 
fi încercat să dea o explicaţie geografică eponimilor Roman şi 
Viahata, nu era mai bine a o căuta în numele ținuturilor Roma- 


1) F. Dvornic, Les Siaves, Byzance et Rome au LX-e siecle, Paris 
1926, p. 197. 

2) Apariţia numelor slave în familiile domnitorilor bulgari din această 
epocă este o dovadă că Bulgarii propriu ziși erau deja porniţi spre desna- 
ționalizare, căci pe timpul imperiului româno-bulgar ei erau deja dispăruţi 
în Slavi. Dar ce sa întâmplat cu mulțimea Romanilor stăpâni şi locuitori 
de mai 'nainte ai celor două Dacii și „Mosii“ de pe amândouă malurile 
Dunării? Nu se ascund oare sub numele „Bulgarilor“ trimiși pe timpul lui 
Boris-Mihail în deputaţii ia papa și la patriarhul! din „Țarigrad“, precum 
erau Cerbulus, Sundicas, Tuventarus, Functicus şi alţii. nume româneşti? — 
Assemani, citat de Engel, p. 340—342 și Dvornic, op. cit. p. 228. 

3) Hurmuzachi, Doc. |. (!) p. 2. 

4) Haşdeu, Etymologicum magnum Romaniae, voi. IV. p. CII-—CĂLVI 
și CLXI—CLXX. 

nați şi Vlașca? Explicarea originei „venețiene“ dată acestor pro- 
topărinți ai Românilor din Maramureş o găsim fără îndoială în 
expansiunea politică şi teritorială a Veneţiei din timpul imperiului 
„latin“ constantinopolitan care a fost în primul rând o creaţie a 
ei. Să nu fie „Noul Râm“ al „Latinilor“* o aluzie la acest nou 
imperiu latin din „Roma Nouă“? 

Cu toată aparenţa ei de povestire fantastică, istorisirea din 
Letopiseţul  Voskrevenskaia îşi are substratul ei tradițional şi 
istoric real care, analizat şi descompus în părţile sale singuratice, 
poate avea pentru noi aceeaşi valoare istorică pe care o au 
frumoasele monumente epigrafice ascunse printre zidurile târzii 
ale cetăților bizantine reînălțate, în epoca invaziunilor barbare, din 
ruinele lor vechi; în întregimea şi amănuntele ei, însă, ea nu poate 
avea nici de cum valoarea pe care i-a atribuit-o în timpul mai 
nou, chiar şi unul din istoricii de seamă ai Ungurilor, în marea 
publicaţie jubilară a „Istoriei națiunei maghiare“ din 1896, care, 
urmând cu plăcere pe Roesler, o reproduce sub titlu de document 
dimpreună cu fabula lui Engel despre colonizarea Maramureșului 
cu Români din regiunile Constantinopolului. 1) 


(Va urma) 


1) Antoniu Por, Epoca Anjou-eştilor (Az Anjouk kora) în publicația 
amintită, vol. II], p. 281. 

Lupta dela Belgrad 
— 21—22 Iutie 1456 — 
O strălucită biruință a geniului românesc 


de Pr. Octavian Popa 
profesor secundar 


ln 22 lulie s'au împlinit 480 de ani, de când loan Huniade 
Corvin a biruit la Belgrad armata turcească condusă de Moha- 
med |], cuceritorul Constantinopolei. Biruinţa aceasta e aproape 
ignorată de istoricii români, în schimb e prezentat de Unguri 
ca un triumf strălucit al maghiarimei asupra Turcilor, 

Biograful român al lui Huniade spune, ce e drept, că 
„această strălucită victorie, una din cele mai mari ale timpului, 
unde pentru prima oară e înfrânt Mohamed ai II-lea, cuceritorul 
Constantinopolului, este datorită activităţii neobosite a lui Hu- 
niade, energiei şi perseveranţei lui Mihail Szilăgyi și a lui 
Ladislau Corvin, cum și fanatismului şi eroismului lui Capistran. 
Lupta dela Belgrad este propriu zis o victorie a familiei lui Hu- 
niade și a trupelor române“, dar în acelaşi timp vorbește de 
„flota maghiară“, de „trupele ungurești“ și de „armata ungară“.!) 

Lupta de la Belgrad e o strălucită biruință a geniului ro- 
mânesc, a armatei lui Huniade, compusă din Români, şi a ar- 
matei cruciate a călugărului Capistrano, compusă din creștini 
de diferite naționalități şi ea trebuie menționată în manualele de 
școală în mod deosebit, punându-se cu cinste alâturi de biru- 
ruințele lui Mircea, Vlad Ţepeş, Ştefan cel Mare și Mihaiu 
Viteazul. 

Cum s'a dat această luptă, vom arăta-o folosindu-ne în 
primul loc de izvoare ungurești, dovedind că ea nu poate fi 
numită „biruinţă strălucită a maghiarimei“ și dacă atunci — la 
1456 — Europa și creștinătatea apuseană au fost scăpate de 
marea primejdie a cuceririi turcești, aceasta e a se mulțămi Ro- 
mânului loan Huniade Corvin şi trupelor sale recrutate din ţi- 
nuturile românești. 

Inainte însă de-a vorbi despre acea luptă eroică, să vedem 
care era situația în Ungaria în timpul acela. 


1) Colonel Nicolau T.: loan Huniade Corvin, Bucureşti 1925, pg. 92-93 
și 96. 

Regele Ladislau V. (1444—1457), 


Ladislau V, numit, fiindcă s'a născut după moartea tatălui său, 
şi Ladislau Postumul, până în anul 1452 afostţinut la curtea un- 
chiului său Frideric III, împăratul Germaniei. In timpul acesta gu- 
vernator al Ungariei a fost loan Huniade Corvin, care conducea 
treburile Ungariei cu puterea și autoritatea unui rege. La 1452, 
Ladislau, venind în ţară, în dieta din Pojon (Bratislava de azi), 
ținută la 19—24 lanuarie 1453, a luat în mânile sale, de formă, 
guvernarea Ungariei, iar în 28 Oct. 1453 a fost încoronat şi de 
rege al Boemiei. Regele locuia în Viena şi ajungând cu totul 
sub influința unchiului său Ulric Cillei, conducerea afacerilor 
ţărilor minorului Ladislau o avea acesta, care, fiind dușman ne- 
împăcat al lui Huniade, i-a făcut multe neplăceri şi nedreptăți 
şi — după moartea lui Huniade — familiei sale. Cillei a fost 
ucis de Ladislau Huniade la 9 Oct. 1456, ceeace a adus cu sine 
şi osândirea la moarte a lui Ladislau Huniade și executarea sa 
în 16 Martie 1457, deși regele Ladislau făcuse jurământ înaintea 
Elisabetei Szilâgyi, soţia lui loan Huniade, că nu va face nici 
un rău fiului său Ladislau, care l-a ucis pe Cillei în legitimă 
apărare. 

Regele Ladislau a murit în Praga la 23 Noemvrie 1457. 


loan Huniade Corvinul. 


Cea mai strălucită personalitate a Europei centrale în prima 
jumătate a veacului ai 15-lea, a fost, fără'ndoială, Românul 
loan Huniade. De tânăr a studiat arta războiului la curțile îm- 
păratului Sigismund, a domnilor munteni şi a ducelui de Milan, 
iar ca si-i cunoască bine pe Turci şi tactica lor de răz- 
boiu, a petrecut mult timp printre ei. Incă pe timpul împăraţilor 
Sigismund și Albert, și-a dovedit strălucitul talent militar 
repurtând mai multe biruinţe asupra Turcilor. Era domn 
al Hunedoarei și de tânăr a ajuns ban al Severinului, voevod 
al Ardealului, căpitan suprem al Belgradului și al părţilor de 
sud ale Ungariei. S'a câsâtorit cu Elisabeta Szilâgyi, cu care a 
avut doi copii, pe Ladislau şi pe Matia, marele rege de mai 
târziu al Ungariei. În timpul lui Ladislau V. a fost guvernatorul 
Ungariei. La 1453, abdicând de la guvernatoria ţării, a fost ridicat 

la rangul de conte de Bistrița, dându-i-se mari domenii în acea 
parte a Ardealului ; a fost apoi numit căpitan suprem al ţării şi 
mânuitor al venitelor ţării. Pe lângă acestea, a mai purtat şi 
slujbele de comite al Timişoarei, al Slavoniei şi al ținuturilor 
din jurul Savei. La 1453, fiul său Ladislau a tost numit conte 
de Canija şi ban al Croaţiei. La 1456, loan Huniade a luat și 
stăpânirea Făgărașului. 

Cumnatul său Mihail Szilăgyi ajunsese căpitan suprem al 
Belgradului și conte de Timişoara, fiind mai nainte și ban de 
Macio. 

E bine să ţinem seamă de aceste date, pentrucă ele 
aruncă o vie lumină asupra situației din Ardeal, Banat și în- 
treaga parte de sud a Ungariei şi de nord a Jugoslaviei de azi. 
In aceste părți stăpâniau la 1456 loan Huniade, fiul său Ladi- 
slau și cumnatul său Mihail Szilăgyi. 


Pregătiri de luptă. 


Regele Ladislau, care, cum am văzut mai sus, luase de formă, în 
1453, frânele guvernării Ungariei, petrecea la Viena. Numai în 6 Febr. 
1456 a venit la Buda, capitala Ungariei, unde a convocat întreaga 
nobilime și clerul superior. Dar fără rezultat, căci nu s'au pre- 
zentat. Nici Huniade nu era în Buda la sosirea regelui. In 7 
Februarie regele înştiințează din nou comitatele despre sosirea 
sa în capitala țării și dă ordin ca nobilimea să se prezinte cel 
mai târziu la 29 Februarie în Buda. Astfel dieta țării și-a putut 
începe desbaterile abia la începutul lui Martie. Nu ne-au rămas 
hotărîrile acestei diete, dar atâta se știe, câ la stăruința lui loan 
Huniade, a trimisului papal, cardinalul loan Carvajal, și a călu- 
gărului franciscan loan Capistrano 1), s'a hotărît să se ducă o 


') Cardinalui ioan Carvajal, născut în Truxillo (Spania) la 1401, a 
fost legat papal în Germania. Rolul principal l-a avut între 1455—6, când a 
luat parte la pregătirile unei expediţii cruciate contra Turcilor. In calitate de 
legat papal a petrecut în 1456 în Ungaria. — loan Capistrano, a fost 
unul din cei mai renumiţi călugări și oratori populari ai veacului al XV. S'a 
născut în Calabria (Italia) la 1386. După cucerirea Constantinopolei, văzând 
primejdia cea mare, a sprijinit acțiunea lui Huniade, îndemnând populaţia 
din Germania, Austria, Boemia și Ungaria să se înroleze într'o expediţie 
cruciată. 

expediţie contra Turcilor, cu ajutor dela Papa și dela principii 
din Apus. Din cauză că în Serbia era mare lipsă de bucate şi 
nutreţ, în urma recoltei slabe din a. 1455, sa decis, ca numai 
după secerat, la | August 1456, să se adune armata ungară la 
granița de sud şi de-acolo, unindu-se cu armatele străine făgă- 
duite, să pornească sub conducerea lui Huniade contra Turcilor. 
Despre această hotărire regele au avizat pe legatul papal în 6 
Aprilie 1456. 

In ziua următoare însă situaţia s'a schimbat. In loc de un 
războiu ofensiv, au trebuit să se gândească în grabă la un râz- 
boiu defensiv. Anume, sosise din Serbia un crainic cu 'vestea, 
că Mohamed |] cu armată mare intenționează să atace Belgra- 
dul și de-aci să pătrundă în Ungaria. Ştirea a produs o impresie 
profundă, Regele ordonă mobilizarea generală a gloatelor și cere 
ajutor dela Papa și dela domnitorii europeni. 

„Ladislau însă nu era capabil de o activitate mai largă. 
Vistieria regească era goală. Cheltuielile curții regale le antici- 
pase Cillei și în ziua când a sosit grozava veste din Serbia, 
regele, în loc să-l provadă pe Huniade cu bani, ca să poată 
pregăti o armată bună, el însuși a luat împrumut dela Huniade 
8000 de îloreni“. 

„Ba mai mult, în aceste zile critice nu și-a concentrat nici 
puțina putere şi atenție asupra problemei apărării Ungariei. Cillei, 
care nutria o ură adâncă şi sete de răzbunare contra împăratu- 
lui, chiar atunci se ostenia să convingă pe Ladislau, ca să por- 
nească r?zboiu contra împăratului și se decisese, ca să-l atace 
pe Frideric la începutul lui Maiu cu trupe cehe. Acest atac, ce 
e drept, nn s'a dat, dar regele la sfârşitul lui Maiu a plecat din 
Buda, sa dus la Viena şi mai mult nu s'a gândit la Ungaria“ 

„Prelaţii și magnații Ungariei asemenea au rămas spectatori: 
indiferenți și inactivi în faţa primejdiei. Despre primat, despre 
palatin, despre voevodul ardelean Uijlaki, ca și când ar fi 
dispărut, documentele istorice contimporane păstrează tăcere 
adâncă. Judele țării Ladislau Pal6czi, vistiernicul loan Perenyi, 
arhiepiscopul de Agria și mai mulți alți magnați puternici, chiar 
atunci când Belgradul era amenințat de pericolul extrem, se 
tocmiau cu căpitanul ceh Talafuz asupra eliberării cetății lâsz6“. 

„Spre norocul ei (al țării) loan Huniade cu însufleţire 
paâtriotică şi cu hotărire îndrăzneață s'a apucat singur să supli- 
nească lipsa regelui şi a ţării întregi. Par Car fi fost cuprins de 
presimţirea că merge înaintea morții și va lăsa ca moştenire 
fiilor săi nerecunoștința (a regelui şi a țării), exoperează diplome 

regale pentru reconfirmarea donațiilor dobândite până atunci. 
Şi-apoi a pornit pe câmpie, ca să adune armată. Dintre magnați 
i s'au alăturat numai trei: Ladislau de Canija!), Renald Rozgonyi 
şi loan Korogyi“. 

„Dar sforțările sale au găsit sprijin la cardinalul Carvaial, 
care a luat dispoziţii, ca preoții și călugării de pe teritoriile 
legaţiei sale, din Germania şi Ungaria, să-i îndemne pe cre- 
dincioși să prindă armele sub semnul crucii contra 'Turcilor. În 
același timp loan Capistran în lungul Dunării și a Tisei vestia 
războiul cruciat și însufleţitele sale cuvinte nu au rămas fără 
efect. In epistola unui confrate al său cetim, că din rândurile 
nobilimii mulţi au luat crucea, dar fiindcă nobilii de regulă 
obișnuiau să se alăture magnaţilor și aceștia au stat la o parte, 
numai puţini s'au dus în tabără şi astfel, în mare parte“ s'au 
adunat pălmași, săteni, oameni săraci, preoți, studenţi, călugări, 
cerșitori şi penitenţi; cei mai mulți înarmați cu săbii, cu prăştii, 
cu arcuri; lănci şi puşti puțini aveau; călăreți nu au fost 
între ei“. 

„Huniade astfel pe lângă puţina armată regulată a putut să 
pună o masă defectuos înarmată și neexercitată în fața unei 
armate de 150000, care sub conducerea personală a sultanului, 
cu 300 de tunuri, cu maşini de războiu uriaşe şi cu 200 de 
corăbii, a sosit la începutul lui lunie sub zidurile Belgradului“?). 

Vorbind despre ţinuta regelui și a aristocrației maghiare, 
istoricul Szalay spune: „... regele şi staturile priviau primejdia 
neactivi, par'că cu bucurie răutăcioasă, că va suferi eșec urgi- 
situl de Huniade, din a cărui procedură se vedea, că vrea să 
salveze patria împotriva regelui și a staturilor“. Hunfalvy, neîm- 
păcatul dușman al Românilor, reproducând pe Szalay, adaugă: 
„In afară de trupele lui Huniade și de banderiile lui Mihail Szi- 
lâgyi și Ladislau de Canija, numai călăreții lui loan Korogyi, 
banul de Macio, au sosit la Belgrad. Afară de ei trei nici unul 
din magnații țării nu s'a prezentat. Dar a fost acolo loan Capi- 
stran cu armata cruciată maghiară, deși rău înarmată şi rău 
disciplinată.“ 5) 

Am reprodus într'adins din Frakn6i, unul din cei mai mari 
istoriografi maghiari, şi din Szalay și Huntalvy, ca să se vadă, 


eare era situația în Ungaria, Ardeal, Bănat și părțile de sud ale 


1) Ladislau de Canija e fiul lui Huniade. 

2) Frakndi Vilmos: A hunyadiak €s a jagellk kora. Budapesta 1896, 
pag. 151-- 153. 

3) Hunfalvy Pâl: Az olâhok tortenete, vol. II. Budapesta 1894, pag. 
121—2. Sublinierea e a lui Hunfalvy. 


OBCU CLUJ 


— 514 — 


Ungariei si de nord ale Jugoslaviei de azi în timpul luptei dela 
Belgrad. Regele Ungariei și puternicul Cillei refugiați la Viena, 
magnații şi prelaţii indiferenți şi neactivi, nobilimea maghiară 
şi câtă biată a venit, văzând absența magnaţilor, a părăsit şi ea 
tabăra, Saşii cu toate chemările și stăruințele lui Huniade nu 
S'au prezentat. Prin urmare, nu poate fi vorba de armată maghiară. 
Armata regulată a lui Huniade a fost din Ardeal și mai cu seamă 
din ţinuturile stăpânite de el, dela Hunedoara, Bistriţa ș Făgăraş 
și din ţinuturile stăpânite de fiul său Ladislau, de cumnatul său 
Szilâgyi, cari erau ţinuturi româneşti, sârbeşti şi croate. E ade- 
virat, câ Hunfalvy în amărăciunea lui vorbeşte de armata cruciată 
maghiară a lui Capistran. Armata aceasta însă nu o putem so- 
coti de maghiari, pentrucă se adunase din Germania, Austria, 
Boemia și Ungaria, iar ce a făcut nobilimea maghiară am văzut. 
Dar Huniade nu și-a pierdut încrederea, care totdeauna 
înfloreşte în inimile mari, cum spune regele poeziei româneşti. 
Moşneagul de 70 de ani, încărunțit în lupte şi plin de glorie, 
voia să-și sfârșească viața întrun chip măreț. Voia să înfrângă 
trufia marelui cuceritor Mohamed Il. Doi uriași, doi giganţi aveau 
să se înfrunte, două stânci puternice aveau să se ciocnească, 
Aici îl vedem pe Huniade în toată măreţia lui. ; 
Huniade încredințează apărarea Belgradului cumnatului său 
Mihail Szilâgyi, dându-i în ajutor pe fiul său Ladislau, pe 
Mihail Guthi Orszăg — un vechiu prieten — și pe spaniolul 
loan Bastida. Aşează în Belgrad un corp de armată, compus în 
mare parte din Români ardeleni şi bănățeni, înzestrează această 
armată cu arme și muniții și o aprovizionează cu alimente, ca 
să poată rezista atacului turcesc, până își formează o armată, cu 
care să le vie în ajutor. In timp ce își adună armata regulată, 
înarmează pe cruciați și îi deprinde cu meșteșugul războiului. 
Astfel își formează o armată de vreo 59000 de oameni, echipați 
şi susținuți pe cheltuiala sa. Cu atâta stă el în fața trupelor de 
trei ori mai numeroase, bine echipate, încercate la luarea Con- 
stantinopolei şi conduse de însuși cuceritorul Mohamed Îl. 


Lupta dela Belgrad. 


Sultanul în ziua de 3 lulie şi-a terminat pregătirile pentru 
asediul Belgradului. Orașul pe uscat era încunjurat cu armată, 
iar flota era aşezată pe Dunăre, ca să poată tăia drumul armatei 

lui Huniade, care avea să vină în ajutorul Belgradului. In 5 
lulie se începe formidabilul asediu, având Mohamed speranța că 
până la sosirea lui Huniade cetatea va capitula. Ziua-noaptea tunurile 
turceşti bombardara zidurile, intrând în acțiune și masinile, așa căzi- 
durile fură ciuruite în mod îngrozitor. Mihail Szilâgyi şi Ladislau 
Huniade se apărau vitejește, reparau stricăciunile și îmbărbătau 
garnizoana, dar puterile lor slăbiau în fața atacurilor furioase și 
după zece zile, aproape sleiți de oboseală, de neodihnă și de 
storțările depuse, cer ajutorul grabnic al lui Huniade. 

In 14 lulie Huniade și Capistran se și apropiau, dinspre 
Petervaradin, de Semlin (Zemun, Zimony). O parte a armatei 
înaintează pe malul drept al Dunării, alta pe fluviu în două sute 
de vase mici. Când a aflat sultanul, a dat ordin flotei sale să 
atace flota creştină, S'a încins o luptă de 5 ore. Flota creştină, 
deși mai slabă ca număr şi putere, fiind ajutată de pe uscat 
de artileria lui Huniade şi venindu-i în ajutor și 40 de vase 
trimise de Szilâgyi în spatele flotei păgâne, a fost biruitoare. 
Trei mari corăbii turceşti, cu echipajul de 500 de oameni, au 
fost scufundate, patru luate de creștini, iar celelalte, greu ava- 
riate, s'au refugiat în fața Belgradului, unde au fost arse de 
Turci, ca să nu cadă în mânile lui Huniade. 

Această biruinţă a ridicat mult moralul armatei creştine, 
mărindu-i încrederea și întărindu-i nădejdea. Biruinţa a pus în 
legătură, pe apă, cetatea asediată cu armata, care-i venia în 
ajutor. Puțin după aceasta Huniade şi Capistran au intrat în 
cetate între strigătele de bucurie ale vitejilor asediați. 

Huniade și-a introdus în cetate armata sa și partea mai bine 
echipată a armatei cruciate. Cealaltă parte a cruciaților a rămas 
pe malul stâng al Savei, la vărsarea ei în Dunăre, unde s'a în- 
tărit cu alte trupe cruciate, cari sosiau într'una, așa că numărul 
lor se ridicase la 20,000 de oameni. 

Mohamed, înfuriat de înfrângerea suferită pe apă, cât și 
de vestea că flota papală a sosit în apele greceşti, a dat ordin 
să se intensifice bombardarea Belgradului. In zorii zilei de 21 
lulie el ordonă atacul generali, în nădejdea că, prin o ac- 
țiune grabnică şi puternică, va lua cetatea în câteva ore. Ata- 
cului vehement i-au răspuns cu vitejie creștinii însuflețiți de 
Huniade și Capistran. De trei ori pătrund Turcii în cetate şi de 

trei ori sunt respinși, lăsând în urma lor mormane de cadavre. 
Creştinii de pe zidurile cetății aruncau asupra păgânilor săgeți, 
în vârful cărora au legat cârpe înmuiate în uleiu și păcură, pe 
cari, la aruncare, le aprindeau și acestea, la rândul lor, aprin- 
deau hainele largi ale Turcilor, vârîind spaimă de moarte între 
păgâni. 

Atunci s'a întâmplat un fapt vrednic de eroii legendari, 
Un Turc izbutește să se urce pe înaltul turn de la poarta cetăţii, 
voind să înfigă pe el drapelul turcesc. Huniade şi Capistran 
erau îngrijorați de efectul dezastruos, ce-l va avea înfigerea se- 
mi-lunei pe turnul cetății. Când însă Turcii urlau de bucurie, un 
tânăr viteaz, Titus Dugovici, iese din mijlocul creştinilor, se suie 
şi el pe turn, unde se încinge o înfricoșată luptă corp la corp. 
Spectacol măreț, vrednic de memorabilele dueluri din anticitate! 
Amândouă armatele asistă cu inimile svâcnind de emoție. Vă- 
zând Dugovici că Turcul e mai puternic, îl ia în braţe şi se 
aruncă cu el în șanțul cetăţii, unde amândoi își găsesc moartea. 

Armata creştină electrizată de acest gest eroic, izbucnește 
în urale şi cu „Isus“ pe buze atacă cu putere izbind în Turcii 
cari în urma vijeliosului atac se retrag în disordine. A fost o 
luptă aprigă, dată între două armate, cari reprezentau două lumi, 
două credințe, două concepţii. Crucea lui Capistran, spada lui 
Huniade și iataganul sultanului străluciau în razele soarelui ce 
apunea, în vreme ce două lumi, care se ciocniau cu furie, ro- 
stiau magicele cuvinte „Isus“ și „Alah“. Glasul cucernicului că- 
lugăr şi glasul înfricoșatului sultan răsunau deasupra celor două 
lumi, cari se loviau înfricoșşat. 

Isus a biruit în ziua aceasta. Turcii s'au retras. Huniade 
însă, temându-se de vre-o cursă, nu urmări pe păgâni, ci dădu 
ordin de oprire, trimițând și cruciaților poruncă, să nu se miște 
din tabără, 

Noaptea a folosit-o Huniade, ca să repare zidurile, să 
astupe găurile şi să ia măsuri pentru a se putea opune noului 
atac, la care se aștepta. Dar atacul nu s'a produs. Mohamed a 
preferat să-și refacă armata în timpul acesta, întocmindu-și pla- 
nul atacului decisiv. 

Această stare de linişte încordată au întrerupt-o cruciații 
lui Capistran. După amiazi, o parte din trupele cruciate au ieșit 

din cetate, contra ordinului, și de pe o colină din faţa cetăţii 
au început să tragă cu săgețile contra Turcilor. Sultanul a tri- 
mis contra lor trupe de cavalerie, pe cari însâ cruciații le-au 
respins și alungat înapoi spre tabără, iar dupăce li s'au alăturat 
şi cruciații cari între timp trecuseră pe malul drept al Savei, au 
început un atac formal contra Turcilor. Sultanul, văzând cum 
cruciații se depărtează de cetate, a trimis un corp de cavalerie 
de 6000 de oameni, ca să taie legătura cu cetatea. A fostun mo- 
ment critic, care era să fie fatal îndrăzneţilor cruciați. 

Huniade și Capistran au văzut primejdia în care intraseră 
cruciații şi în mare grabă au trimis trupe de cuvalerie contra 
cavaleriei turcești, iar armatei din cetate i-au dat ordin să se 
pregătească de atac și să iasă în ajutorul cruciaților. Astfel lupta 
s'a mutat afară din cetate. Cruciații, văzându-se întăriți şi apă: 
rați de trupele regulate, au dat un vijelios atac în numele lui 
Isus, a cărui cruce o purtau. A fost o luptă înifricoșată, o su- 
premă încleștare între cele două lumi, a lui „Isus“ și a lui 
„Allah“. 

Isus a fost biruitor și de astădată. Zadarnice au fost sfor- 
țările sultanului, care, amestecat printre luptători, trecea ca o 
furtună, îmbărbătând pe unii, lăudând pe alţii, amenințând pe 
cei cari cedau din teren, dând. ordine peste ordine. Zădarnică a 
fost încercarea armatei păgâne de a recâștiga poziţiile pierdute, 
Punând mâna pe o parte a artileriei turceşti, Huniade a în- 
dreptat-o contra foştilor ei stăpâni, producând adevărată panică 
în șirurile păgânilor. Sultanul rănit — și trupește și suileteşte 
— văzând că nu se mai poate opune grozavei apăsări, dădu 
ordin de retragere, care a fost o adevărată debandadă. 

Huniade nu-i urmăreşte nici de astădată, ca să nu-și ex- 
pună mica armată, în câmp deschis, departe de cetate, ci se 
opreşte pe loc, punând totul în ordine, gata pentru a înfrunta 
un eventual nou atac. Sultanul însă nu a mai avut curaj să 
dea față cu Huniade, ci noaptea, dând foc taberii, se retrase 
spre Bulgaria. Numai la Sofia se opri, ca să-și reorganizeze ar- 
mata, luând apoi drumul Constantinopolei. 

Lupta de la Belgrad a decis soarta Ungariei, a Europei şi 
a creștinătății din Apus pentru 70 de ani. Dacă nu era Huniade 
cu trupele sale româneşti, dezastrul dela Mohâcs ar fi îndoliat 

Ungaria înainte cu 7 decenii. lar dacă Huniade ar fi dispus de, 
trupe suficiente, ca să poată urmări pe cuceritorul Constanti- 
nopolei și să-l înfrângă deplin, cu totul alta ar fi fost soarta 
creștinătății din sud-estul Europei și a întregii creştinătăţi. 

Fuga regelui Ladislau, absenţa totală a aristocrației, a no- 
bilimei maghiare și a Sașilor, lipsa de ajutor din partea prin- 
cipilor apuseni, au contribuit, ca stralucita biruință a lui Hu- 
niade să nu poată fi exploatată. 


Moartea eroului, 


După câteva zile, marele erou, istovit de sforțările supra- 
omenești pe care le făcuse, ca și de atmosfera otrăvită de mul- 
țimea cadavrelor și a hoiturilor cari stăteau neîngropate, a fost 
cuprins de frigurile colerii, adusă de oastea din Asia a lui Mo- 
hamed Il. Cei din jur, îngrijoraţi de starea aceasta de slăbire și 
istovire, au hotărît să-l transporte la Semlin. Credinciosul frate 
de arme şi de credință, părtaş la eforturi, la suferințe și la 
glorie, călugărul Capistran, l-a însoțit și îngrijit pe drum. lar 
când a văzut că ceasul suprem se apropie, îl îndemnă să ia 
ultimele dispoziții pentru familia sa și să-și vadă de mântuirea 
sufletului. Rar se va fi potrivit ca în acest caz maxima latinească 
„Qualis vita, mors est ita“ (cum e viaţa, așa e şi moartea). La 
îndemnurile preoțești, marele erou a răspuns: „Este leneș și 
imprudent omul, care amână îndeplinirea datoriilor sale lumești 
până în ultimele momente ale vieţii, atunci când cel mai forte 
om, în prezența morţii care înspăimântă, nu mai poate răspunde 
de el însuși. O nu, Sfinte Părinte, eu nu am fost neprevăzător 
sub acest raport. Pentru a îace, ceeace mă sfătuește solicitu- 
dinea voastră, eu nu am așteptat bătălia ultimă, epoca despăr- 
țirii sufletului de trup, ci cu mult înainte de a se apropia ziua 
fatală, mi-am făcut testamentul și dac: nu mă înșel, cred că 
am stabilit destul de bine, în măsura facultăţilor mele, ceeace 
datorez copiilor mei, amicilor și lui Dumnezeu“. Arătă apoi, că 
fiind adesea în primejdie de moarte, ca să fie gata și sufletește, 
sa spovedit în fiecare lună și a ridicat câteva biserici. Dă apoi 
sfaturi părintești şi creştineşti, luându-și un duios adio dela fiii 
săi şi dela Capistran, vrednicul frate în suferință și în biruinţă. 
Mulţi magnați şi nobili, aflând de măreaţa biruinţă, veniră să- 

felicite. Când l-au văzut în ultimele momente ale vieții, s'au 
cutremurat înaintea acestui uriaș al creștinismului. Desigur în 
sufletele lor s'au acuzat de trădare față de patrie, față de . lege 
și față de acest mare erou. 

In sfârșit, dupăce îşi binecuvântă şi îmbrățişă copiii, ră- 
mase un timp numai cu Capistran. lar când acesta îi spuse, că 
vrea să cheme preotul să-l împărtășească, Huniade îi răspunse: 
„Nu e demn, nici permis, ca Domnul să vie la robul Său, ci eu 
mă voiu duce în biserica Domnului“. A fost dus deci pe o 
brancardă în biserica Sfintei Fecioare, unde sa împărtăşit cu 
Trupul și Sângele Aceluia, a cărui credință a ţinut-o şi a apă- 
rat-o cu vitejie până în ultimele momente ale vieţii. | 

In capelă, au aprins lumânări în jurul său şi dupăce patru 
călugări au întonat imnul „De profundis“, Capistran a cetit ru- 
găciunile pentru cei cari sunt în agonie. Apoi, rugându-se el 
însuși, se stinge încet-încet, ca o lumânare, în mijlocul fiilor săi, 
al camarazilor de arme şi al prietinilor. 

Așa s'a sfârșit, la ll August 1456, în etate de 70 de ani, 
acest mare apărător al crrştinătăţii şi unul dintre cei mai aleși 
fii ai neamului românesc, — ca un sfânt creștin, preamărind şi 
în aceste clipe pe Cel care a mântuit neamul omenesc. În mor- 
mânt, lângă el, au pus și un scepiru, semn al puterii regale, 
pe care a deținut-o ca guvernator al Ungariei. 

A fost înmormântat, după dorința lui, în biserica zidită de 
el în Alba-lulia, ca să fie între ai săi, cum spune cronicarul 
contemporan Tur6czi: „Cujus tandem corpus ubere suorum in 
fletu ad Albam Transilvanensem delatum*“ (al cărui corp a fost 
adus cu jale, la sânul alor săi, la Alba Transilvăneană). 

A voit să fie îngropat între ai săi, avându-i dragi pe Ro- 
mâni, pentrucă dintre ei s'a ridicat și cu ei s'a ajutat, luptând 
pentru apărarea creștinismului Şi Românii l-au iubit și l-au 
numit cu drag și cu respect lancu-Vodă. Ca voevod al Ar- 
dealului și comandant suprem al armatei ungare, Huniade a 
adus sub sfera sa de influență şi Moldova și Muntenia, așadar 
toate ținuturile românești, cum le-a adus din altă parte şi în 
altă calitate, mai târziu, Petru Rareș al Moldovei, pentruca sub 
Mihaiu să se unească cu totul pentru puţin timp. Toate acestea 
sunt prevestiri ale unirii definitive de azi. loan Huniade încă a 
fost unul din înainte-mergătorii regelui Ferdinand. 

Papa Calixt III, fiind încunoștiințat de moartea eroului, a 
slujit pentru 'el s. liturghie şi în mijlocul unei distinse asistențe 
a elogiat pe marele erou, numindu-l „apărător al religiei cre- 
ştine“. 

Sultanul Mohamed, aflând de moartea biruitorului său, cu- 
prins de emoție, a păstrat tăcere timp de o oră, — de bună 
seamă meditând asupra mărimii celui dispărut dintre cei vii — 
apoi a zis: „ll plâng! Da, îl plâng! De la începutul veacurilor 
nici un prinț nu a avut un astfel de supus“, și a lăsat să se 
exprime condoleanţele sale familiei Huniade. Scena aceasta emo- 
ţionantă ne aduce aminte de altă scenă asemănătoare. Ţinuta 
lui Mihaiu Viteazul, când i-au dus capul cardinalului Andreiu 
Bâthory. Cât de mari sunt unii oameni în faţa morții dușma- 
nilor lor ! 

Papa Clement al XIII, la 19 August 1758, când a dat re- 
gilor Ungariei titlul de „rege apostolic“, pomenind de luptele 
Ungurilor contra Turcilor, spuse despre loan Huniade : „...cu bi- 
ruințele sale asupra puternicelor armate dușmane și-a asigurat 
numelui său o glorie, care nu va putea fi uitată nici în vea- 
curile de mai târziu“.1) 

Nu i-a supravețuit mult timp nici loan Capistran, călu- 
gărul aprins de dragostea lui Hristos. La 23 Oct. 1456 a murit 
şi el. Mormântul i-a fost izvor de vindecări minunate, iar Papa 
Benedict XIII, în 1724, l-a ridicat între sfinţi. 


Incheiere. 


Au trecut de atunci 480 de ani. Maghiarii în istoriile și 
memoriile lor — şi acum în propaganda revizionistă — pome- 
nesc cu mândrie de strălucita biruință de la Belgrad a maghia- 
rimii asupra semilunei, prin care cuceritorul Constantinopolei a 
fost oprit în drumul său spre centrul Europei. Fâră a voi să 
micşorăm gloria națiunii maghiare cu prilejul altor războaie 
contra Turcilor, biruința de la Belgrad nu-i aparţine ei. Ea e o 
biruință românească. 


') Col. Nicolau, o c. pag. 92—103, 105—106, 120 şi 245—247. — 
Fraknoi V. o. c. pag. 153—159, 

Regele ungar era refugiat la Viena cu Cillei. Magnaţii, 
prelaţii și nobilii maghiari au fost absenți, precum am arătat 
reproducând chiar constatările istoricilor maghiari. Tot așa au 
refuzat să se prezinte Saşii ardeleni, cu toate că Huniade i-a 
chemat și i-a rugat cu multă insistență. 1) 

Trupele regulate ale lui Huniade au fost din Ardeal și mai 
cu seamă de la Hunedoara, Bistriţa și Făgăraș, așa dar din ţinu- 
turi curat românești. Trupele lui Szilâgyi au fost în bună parte 
din Banatul timișan, deci şi acelea românești. Trupele lui Ldislau 
Huniade şi ale lui Korogyi au fost mai cu seamă din ţinuturile 
sârbești, croate şi slavone. Trupele cruciate ale lui Capistran au 
fost din Germania, Austria, Boemia și Ungaria, dar au fost echi- 
pate şi susținute cu cheltuiala marelui Huniade, sufletul întregii 
expediţii. Lupta de la Belgrad, prin care s'a salvat Ungaria şi 
Europa de cutropire și creștinismul de pieire, a tost aşadar 0 
strălucită biruință a geniului românesc. Dealtiel Huniade în 
toate luptele sale s'a bizuit mai mult pe Românii ardeleni și 
în destul de mare măsură pe Românii munteni.?) 

Istoriile noastre și cu deosebire manualele de școală tre- 
buie să dea atenţia cuvenită acestei lupte, care a contribuit 
apoi la alegerea lui Matia, fiul lui loan Huniade, de rege al 
Ungariei : unul din cei mai mari şi cel mai drept şi mai iubit 
rege al ei. 

Un capitol deosebit al istoriei Românilor trebuie închinat 
faptelor măreţe ale lui loan Huniade. Dacă Maghiarii vorbesc 
de epoca Huniadeștilor ca despre cea mai glorioasă epocă a 
istoriei lor, nu mai puţin trebuie să ne mândrim noi cu acești 
bărbaţi, pentrucă ei au fost Români şi gloria lui lancu-Vodă a 
fost câștigată cu ajutorul trupelor sale românești. 

In 1456 Românii au scăpat Ungaria de primejdia stăpânirii 
turcești, în 1919 au mântuit-o de stăpânirea bolşevismului. 


1) Col. Nicolau, 0, c. pag. 235—238. 
2) Acelaşi, o. c, pg. 208-251. 

Din ziarul profesorului Aurel Ciortea 
(Continuare din nr. trecut). 


30 August, N'am mai ajuns să scriu de 6 zile. E muncă 
grea să faci gata de plecare un batalion de etapă. Era să uit să 
amintesc că eu comandez plutonul al 3-lea dela compania | 
din batalionul de etapă. M'am anunţat bolnav cu reumatismul 
meu articular, dar nu s'a luat în considerare. Şi aşa, am ajuns 
să asist la deprinderi de raj-rajvonal (Schwarm-Schwarmlinie) şi 
alte feluri de mişcări, făcute de plutonul meu pe Livada Ţintaşilor 
şi prin Valea Cetăţii —Azi am îmbrăcat uniforma. 

De prezent se dau luptele cele mai crâncene, de cari nu s'a 
mai pomenit în istorie: La Charleroy şi pe la Lemberg. Rezulta- 
tul încă nu se cunoaşte, 


4 Sept. In zilele acestea am fost foarte ocupat. Dela 5!/, 
a.m. — 6'/„p. m. în fiecare zi. Exerciţii, aranjarea şi echiparea 
plutoanelor. Ordine peste ordine și schimbări peste schimbări. In 
fine azi aveau toți cel puţin chipiu. După prânz am depus jură- 
mântul înaintea gimnaziului. Eu am cetit jurământul românește. 

La noapte avem probabil alarmă. Şi apoi? Mâne, poimâne, 
nu ştiu când, vom pleca, probabil la Caşovia, unde se va forma o 
brigadă de etapă. Vom fi vreo 300—400 Km. aproape de câmpul 
de luptă din Ost de Lemberg, pe care se aude că l-ar fi ocupat 
deja Ruşii. 

Francezii fug din Paris. Germanii sunt 100 Km. aproape. — 
Incetul cu încetul m'am obicinuit cu viața militară. Două din trei 
părți sunt Români în batalion.*) 


11 Octombrie. Un interval de 37 zile — destul de trist pen- 


tru mine — în care nu am ajuns să mai notez câte ceva. 

In 30 Sept. st. n., seara la 10 ore, a trecut la cele eterne 
ființa cea mai iubită a mea de pe acest pământ: scumpul și în 
veci neuitatul meu Tată. Nu am avut norocul să fiu lângă dânsul 
nici eu, nici ceilalți din iubiții săi, afară de săraca Nana. 


*) intrun ziar separat, legat, șnuruit şi provăzut cu sigil oficial, înti- 
tulat „Ziarul Companiei 1 a Batalionului de etapă 24/l, condus de subioc. 
glotaș Aurel Ciortea“, scris în limba obligatorie maghiară, rămas în proprie- 
tatea celui care-l purta, sunt notate zi de zi, începând cu ziua de 24 Aug. 
1914, tot ce a făcut și tot ce s'a petrecut la această companie: prezentarea 
glotașilor cu ocazia mobilizării, echiparea, instrucția, inspecțiile, alarmele etc. 
Se sfârşeşte cu ziua de 16 Oct, când își aşează sentinelele la Rodna veche, 
unde sosiseră cu o zi mai nainte la ora 5 d. a. şi unde, în afară de un mic 
detașament de tren, nu era altă armată. — Din Braşov plecase în 14 Oct, la 
3 ore d. a. (Ax. B.) 

Ştiindu-mă pe mine concentrat, nu s'a mai putut linişti, cu 
toată asigurarea ce i-am dat-o că sunt în afară de pericol. Rămas 
singur, bolnav, s'a mistuit zi şi noapte în fel de combinaţiuni pe- 
simiste și, în fine, neputând schimba nimic în spre bine din răul 
ce părea că-i nimiceşte fericirea de a ne vedea pe noi fericiţi, a 
sucombat. Mă doare că în ceasurile grele de trecere n'a avut în 
faţa sa privirile iubiţilor săi, ca sub farmecul iubirei ce ar fi ex- 

»primat acelea, să i se uşureze despărţirea. 

Joi, în 1 Oct., la prânz, am primit telegrama, în care mi se 
vestește moartea. Mimi era deja plecată. Sâmbătă l-am înmor- 
mântat, fiind de față 8 preoţi, numeroase rudenii şi public mult. 
Duminecă am şi plecat acasă. 

In trenul cu care m'am reîntors, erau răniţi şi refugiați mulţi 
din Baia Mare şi Bistriţa, unde se temeau că vor pătrunde Ruşii. 
Ei ajunsese până în Sighetul Marmaţiei. 

leri, în 10 Oct. dimineața, a decedat subit Regele Carol Şti- 
rea a produs în tot locul adâncă impresie. Cu el se încheie epoca 
de naştere şi întărire a României. Epocă plină de glorie pentru el. 
Epoca de mărire e rezervată — se vede — altuia. Tot ieri a că- 
zut Anversul în mânile Germanilor. 'Tot ieri am primit o provo- 
care dela ministrul de honvezi să mă declar, dacă mă anunț ca 
profesor la şcoala de cadeți? M'am anunțat. Sunt curios cum se 
va rezolvi şi aceasta. Sunt îngrijat că am ajuns la 56!/, Kg., deci 
cu 5!/2 mai puţin ca în stare normală. 


28 Nov. 19141). Şed la masa de lângă fereastră în biroul 


șefului de gară din Hadikfalva şi privesc la trenul ce a sosit toc- 
mai acum din Hliboka. Are 8 vagoane de cai şi marfă (un cuv. 
indescifrabil) pline cu asentaţi din Cercul Cernăuţului și cu refu- 
giaţi tot din Cernăuţi. Cine n'a văzut aşa un tren de refugiaţi, 
acela trăeşte cu un an mai mult. Oameni îmbrăcaţi ușor, flămânzi, 
copii plângând şi.... Doamne fereşte. 

Bucuros aş descrie evenimentele din una din zilele de trei 
săptămâni încoace, de când sunt comandant de etapă. Dar până 
acum nu am avut timp nici să scriu iubitei mele Mimi. Acum, mo- 
mentan, am puțin răgaz, nu doar că nu aş avea de lucru, dar 
tocmai că nu ştiu ce să mai încep a lucra. Imi zac lângă magazie 
sute de saci cu făină, ovăs. Sute de lăzi cu muniţiune, butoaie 
cu benzină, rum, cacao, marmeladă etc. Haine şi ţoale, zwieback?) 
şi conserve zac pe pământul gol. Ar fi trebuit să fac un cuperiş 
provizor, dar nu cred că ne iartă Bratu5). Ar trebui să închiriez 


1) Notele din această zi sunt scrise pe o îoaie separată care nu face 


parte din carnet. 
2) pezmeţi 3) Rusul. 

tălpi de lemn de la tren, ca să le pun sub saci, dar cred că încurând 
ne silește Bratu să învagonăm maria. Hliboka e 40 Km. şi Si- 
retul 20. Mi-e teamă să nu rămân fără vagoane, căci toţi proprie- 
tarii sunt provocați a-şi duce bucatele la Iacobeni. Așa dar, nu 
ştiu să învagonez, să pun talpe sau ce să fac? M'am sătuiat de 
învagonat şi de înmagazinat zadarnic, căci învagonatul de alaltă- 
ieri din Berhometh a îost tocmai la timp. 


6 Faur 1915. Fiindcă de 3 luni mam mai ajuns să notez, 


nimic, voi recapitula pe scurt trecutul: am placat în 14 Oct. n. 
din gara Braşovului cât se poate de năcăjit, parte văzând pe Mimi 
foarte supărată, parte aflând că planul meu de a ajunge instructor 
în şcoala de cadeți nu îu realizat, Şi mai mâhnit am devenit în 
Rodna, aflând că batalionul nostru încă e destinat a combate și 
nu — cum era promisiunea — să facă serviciu de etapă. In 22 
Oct. am plecat la drum din Rodna şi trecând peste Cârlibaba, 
Lucina, Moldava, Isvor, Seletin, Usce-Putila, Wiznitz, Kuty, Kosov, 
la Zablatov am ajuns în contact cu dușmanul. In 30, seara, s'a 
petrecut acea scenă urâtă, care ne-a desgustat pe toți. In 2 am 
ajuns bolnav în Wiznitz şi am intrat în spital. In 3 Nov. am fost 
numit comandant de etapă la Berhometh. Fără instrucție, fără 
cărţi şi tipărituri şi tără (ajutor) personal, am făcut slujbă 8 zile, 
cum m'a tăiat capul. De aici m'am refugiat la Dorna. De aici 
iarăşi înainte la Seletin pentru 9 zile, Apoi iar la Berhometh, de 
unde a 5-a zi abia am putut scăpa marfa. Apoi la Hadikfalva, 
Cacica, Pojorita, Iacobeni, Borşa şi acuma Cârlibaba. 


7 Faur. In 2/ll pela 11 am sosit peste Prislop, pe un ger 
de 20 gr., în Cârlibaba, unde au găzduit vreo săptămână Ruşii. 
Cu greu am găsit cvartir, căci era multă miliție şi Comanda Cor- 
pului și a Diviziei 54, Acum s'au mai rărit, căci au plecat înainte 
trupele. Ruşii se retrag spre Putila. In 6 zile au trecut pe aici 
vreo 600 prisonieri. — Frigul s'a mai muiat, mulțumită lui D-zeu, 
căci prea suferise bieţii soldați. Şi din vizitiii trenului nostru de 
etapă au înghețat vreo doi. Apoi soldați?! In zilele acestea am 
expediat la Borșa şi Rodna vreo 500 de marozi!), toți cu picioa- 
rele înghețate. Dar bieţii cai?.... Ei participă la războiu întocmai 
ca şi soldatul.-— Tocmai acum trece pe drum spre lacobeni coloana 
de muniţie de artilerie. După numărul carelor pot judeca, că ar- 
mata dispune aici de un număr frumos de tunuri, 

E interesantă și viața, mişcarea dintro localitate de etapă 
cca 20—30 de Km îndărătul liniei de bătaie. In zilele prime când 
venisem aici, nu puteai vedea un singur civilist. Toate casele pline 
cu soldaţi, până şi în pod şi cămări. Prin curţi bucătării, cai, că- 


1) bolnavi. 

Tuțe, sute şi sute de focuri, iar în jurul lor cete de soldaţi în- 
frigurați. Ici se taie un bou, colea se svârcoleşte în moarte un cal. 
Mai în sus, pe 4 targe trei soldați morţi de ger. Vin şi merg că- 
ruțe cu sutele, detașamente de soldați. Totul e saturat de viață 
militară. In curtea Comandei Corpului vreo 100 de Ruși. Li se 
împarte pâne și cafea sau tee. Ofițerii le schimbă banii ruseşti, 
le cumpără medalii, ceasuri şi alte obiecte. 

In casa care locuesc încă a găzduit Rusul. In pod am aflat 
muniție de inf. rusească. Geamul spart de gloanțe. Alte geamuri 
sparte de presiunea şrapnelelor. In odaia în care doarme George 
au fost găzduiți cai ruseşti. —— Din zi în zi se ivesc tot mai mulți 
civili, cari vin să-şi revadă gospodăriile. Ieri a fost şi Jidanul meu. 
Cu câtă jale privea la mobila lui dărăpănată! O sofă de 600 Cor. 
i-au descompus-o Ruşii. — Aproape nu mai vezi gard la case. 
Toate le-au ars Ruşii şi acuma noi. In curând mă voi muta la 
magazie și apoi începe iar lucrul greu şi mult. 

8 Faur. Aseară am ocupat al 25-lea cvartir dela 14 Oct. 
încoace. Şi faptul acesta e o măsură pentru viaţa zbuciumată din 
războiu. Acum locuesc în edificiul silvanistic al fondului religionar 
gt. or. din Bucovina. Inainte cu 10 zile aici a fost cvartirul ge- 
neral rusesc. — Comanda Diviziei 54 și a Corpului 13 au plecat 
azi la Seletin. S'a mai luminat aici; numai de nu ar fi cele de 2 
ori 12 trenuri (Staffel), cari ne amărăsc zilele la magazie. — Am 
acum 5 odăi la dispoziţie, 2 de rezervă pentru trecători. Una a 
mea, alta cancelarie şi alta pentru personal. — Mobilierul total ru- 
inat, Nici lampă, nici spălător. Cu pulpitele (săltarele dela masa 
de scris) au făcut Rușii, dar şi ai noștri, foc. Uşile unse cu tinc- 
tură de ploşniţe. 

Fierăstrăul şi securea ne-au furat-o brutarii nu ştiu cărui re- 
giment. Un dulap şi o sofă (tocmai modelul celei de acasă) le-am 
adus din cvartirul cel vechiu. Cine știe când le va mai revedea 
proprietarul ?! Dar totuşi aici e mai bine ca ori și unde până 
acuma. Privelişte frumoasă. Odăi mari moderne şi — closet cu 
apă! Ce ţi-e şi soartea! Până azi am avut „menage“ la comanda 
Corpului; mâncările cele mai bune şi alese, și un closet la cvar- 
tirul cel vechiu atât de murdar, încât fiecare zi pentru mine pro- 
blema cea mai grea era să mă decid să intru în el. Azi e tocmai 
întors! Am dejunat cacao fiert cu apă şi voi prânzi caş cu comis!) 
tare.— Am 100 de boi; mi-au intrat în curte, au ros toate rozele, 
stoborul (căci n'au mâncat de 2 zile) şi au rupt sârma telefonică 
ce leagă Divizia cu magazia de pe Prislop. — Acum aflu că mi-a 
sosit la poştă o epistolă din Braşov, probabil dela scumpa mea 
Mimi. Aştept cu multă nerăbdare ştiri bune de acasă. 


)) Pâne neagră soldăţească. 

Seletin. 20 Faur. Când am deschis jurnalul să-l continuu, 
am rămas uimit, cum au trecut de repede 12 zile, de când nu am 
ajuns să scriu în el. Pe neaşteptate am fost încredințat cu con- 
ducerea unei magazii mari, ce se plănuia aici. Am plecat bucuros 
din Cârlibaba, fiindcă locuiam într'o odae murdară, mâncarea era 
slabă, dar peste toate aveam enorm de mult de lucru şi eram 
mereu sâcăit când de Spitz, când de Proske. 

Nu aveam nici ajutor destul; pe Vlad mi-l luase colonelul 
Dvorijak şi aveam în fiecare moment câte 6-8 partide în odaie. 
Am plecat cu 5 soldaţi cu automobilul de marfă la Iacobeni. Acolo 
am odihnit câteva ceasuri, apoi cu trenul la Seletin. Aici am re= 
găsit pe simpaticul șef de gară Franz Ondra, care mă găzdueşte 
ca pe frate-so, Nici eu nu-i rămân dator, căci plătesc ca la hotel. 


21 Faur. Am revenit în 16Il aici și am avut 4 zile grele. 


In 18 am încărcat 3 Staffel şi am descărcat 20 vagoane. Se în- 
țelege, am pierdut evidența peste magazie. Acum trebuie să lucrez 
din greu, ca să restabilesc ordinea. Aseară aveam 150.000 N, 75 K 
și 300 g. şi eram îngrijat că nu o să mai am loc. Atunci îmi co- 
munică Szibinkits, ca să nu mai descarc trenul sosit, căci pro- 
babil se va desființa magazia din Seletin. Astfel am ajuns azi di- 
mineață, după vreo 20 de zile, să mă premenesc şi să mă spăl 
mai cum se cade. — Sub titlul că cei dela etapă suntem afară de 
pericol, ne încarcă cu lucru care nu se poate compara d. e. cu 
munca pe care o săvârşeşte o calfă dela Eremia!) Vinerea?.) — Eu 
ar trebui să am încă un accesist, vre-o 3 Rechnungsfiihreri5) şi 
vreo 50 soldați. In realitate am 5 soldaţi cu mine. Ne exploatează 
teribil şi dacă socotelile nu sunt în regulă, te fac responsabil. — 
Treacă însă toate, dar suflă vânt de primăvară şi-mi aduce dor 
din ţară.... 

Aseară am aflat că se face recrutarea celor din 1873-1895. 
Oare ce zice Banciu şi Sulică? Se vede că ai noștri se pregătesc 
de lucru mare! Nu o să terminăm nici în primăvară cu războiul. 
Eu aş duce-o încă, dacă aș putea să mă odihnesc baremi o săp- 
tămână. Ce crezi, din 24 August m'am răsuflat o jumătate de zi. 
Cum e d. e. şi acuma: atâtea socoteli, pe cari le port pe zeci de 
hârtiuțe pe masă, şi le port în cap zi şi noapte şi nu le pot aduce 
în acea ordine, pe care aş dori-o eu. 

Acum iar e situație nesigură. 8 vagoane stau încărcate de 2 
zile şi nu am nici o dispoziție pentru ele. 


1) Vechea prăvălie românească din piața Braşovului. Azi desființată. 
2) Zi de târg în Braşov. 
3) Contabili. 

23 Febr. Ordinele mele se schimbă cu situația strategică. 


Era p'aci să plec pentru a treia oară la Berhometh. In fine mă 
bucuram că mergem înainte, dar eram îngrijat (în) ce priveşte 
cuartirul şi „menagia“, căci castelul e devastat şi comuna mai săracă 
decât Seletinul. — Azi dimineață primesc ordinul ca toată magazia 
s'o transport la Czernowitz! Ce bucurie pe cei trei soldați ai mei, 
legionari toţi trei din Cernăuţi! Şi eu mă bucur că am ocaziunea 
să văd capitala unei provincii, pe care aproape întreagă am cu- 
treierat-o. Şi George e vesel. A intrat în odaie cu fața luminată de 
bucurie, că a auzit azi clopotele dela biserica ortodoxă. Se servesc 
pretutindenea slujbe de mulțumită, că s'a eliberat Bucovina. — Cei 
trei adjutanți ai mei: Armeanul losifovici, Ruteanul Nacu şi Ger- 
manul Baumgărtner au fost avansați azi. Kad (2) e deja sergent 
major. Şi eu mi-am avut azi partea mea de bucurie. Mi-a scris 
Elvira bine despre ai mei. 

Azi am expediat 7 vagoane la Brodina. Ieri 10. Până le vor 
transpune în vagoane normale trec încă 2—3 zile. Astfel o să am 
acuma puţină odihnă. Aflu că Rusul ia poziţie iarăşi pe la Halici, 
la nord de Stanislau. Ai noştri trebuie că au pătruns la Nouă 
Suliți în Rusia, căci altcum mar îngrămădi proviantură în Cernăuţi. 


24 Febr. leri şi azi am odihnit. Incarc încet marfa ce o am 
şi o expediez la Cernăuţi. Probabil deseară sau mâne dimineaţă voi 
pleca şi eu cu ultimul rest. Sunt curios ce împărțeală!) mă a- 
şteaptă la Cernăuţi. 

Singura mângăiere ce am e, că mi-am întors fața şi inima 
cu toată puterea credinţei spre Atotputernicul D-zeu și astfel simt 
că EL ne va ocroti de rele mari. Şi dacă îmi va măsura pedeapsa, 
o voi suporta-u liniştit, căci știu că EI singur e Acela, care nu 
face nedreptate. Deci, fie voia Lui. 

Niage încontinuu. In, sala de alături (sala de așteptare) se 
tânguie o femeie, al cărei bărbat zace, cu picioarele îngheţate, pe 
patul de moarte. în spitalul din Cluj şi aşteaptă nerăbdătoare ple- 
carea trenului. 50 de Sași din jurul Sibiului încarcă trei vagoane 
cu muniţie. Şeful, om foarte cinstit şi simpatic, mă cercetează tot 
la 10 minute şi mă distrează plăcut. 

Nu am timp să cutreier satul, ca să-l cunosc acuma dupăce 
au găzduit în el 5 săpt. Ruşii. Așa ce mai auz de la oameni. Aici 
d. e. se zice că a fost fatal pentru comună faptul, că ai noştri la 
evacuare au lăsat în urmă la gară 70 butoaie de vin roşu. Şeful 
gării cu jandarmeria l-a împărțit repede pe la oameni ca să-l 
salveze. Au venit Rușii şi Huţulii, de neam tot Slavi, au ospătat pe 
duşman, au beut şi ei şi au jefuit pe Jidani în companie. Secre- 
tarul comunei zice că azi, revăzând mai multe femei, sta să nu le 


1) destinaţie. 

cunoască, aşa feţe schimbate, palide şi supte, aveau. Șefului i-au 
ars Ruşii o stupină cu 100 de coșniţe. Vite au dus foarte multe 
Ruşii. La gară d. e. au încuiat uşile şi au aruncat toate cheile, au 
rupt pânza divanului, ori căutând după bani, ori că le trebuia 
muşamaua de ploaie. Au făcut cu lumânarea o cruce în tavan, 
Au spart icoana Maicii Domnului: o icoană care înfțişează pe 
Fecioara tânără în stil de renaştere, zicând că fața aceea nu poate 
reprezenta pe Si. Maria. L-au dus cu ei pe Grinberg săracul şi 
nevasta lui plânge pe uliți. Au spart cassa Wertheim din gară. 

Dimineaţă plec la Cernăuţi. Sunt curios de noua împărțeală 
ce voi primi. La ceva bine deosebit nu mă aştept, căci: ori pot fi 
acasă între iubiții mei, ori nu. In cazul din urmă, mi-e tot una în 
ce slujbă mă pun. Azi am primit 4 corespondențe î) de la Irina, 
Marţi şi de la băieţi, datate din seara Crăciunului. Când o să vă 
ile Când o să mă regăsesc și eu cu conştiinţa ce-am avut-o 
odată ?! 


2 Martie. Am fost două zile în Cernăuţi. In fine am ajuns 


să iau o baie. Orașul pustiu, casele ovreești mai toate le poţi re- 
cunoaște după ferestrele sparte şi mobila bucăţită. Tunurile se 
auziau întreaga ziuă în 27/ll dinspre Boian. In drumul lung până 
la Colomea, am trecut şi pe lângă poziţia neuitată din 31 Oct. 
Toată calea am fost înfiorat. In Colomea locuesc în interiorul ma- 
gaziei, Azi am fost la Utinia. Am adus unele articole pentr ma- 
gazia goală, ca să am de lucru şi să pot dovedi că sunt indi- 
spensabil. Vorba lui Aleman: Man muss sich unentbehrlich machen 
wissen! Dar ştiu că nu voi avea stare nici aici. Doar nici unul 
din etapă ma vagabondat cât mine. lubiții mei de-acasă iar mi-au 
pierdut urma. Al vostru Aurel acum se culcă şi va adurmi visând 
de voi, deşi şuieră vre-o trei maşini în gară sub fereastra mea. 


3 Martie. Mi se pare că nu-i prea merge bine corului *) 
nostru (al 13-lea). Azi am vrut să mă duc la Delatyn să mai 
completez magazia de aici şi mi s'a spus că deocamdată nu-i 
lipsă. Situaţia e neclară. Ne aşteptăm (în) fiecare moment la alarmă. 
E vorba că corul în urmărirea rapidă a Rușilor a tăiat calea la o 
trupă în retragere. Ce ţi-e naiba însă că am prins un ariciu. 
Adecă trupa tăiată să fie de vre-o 10—12 mii şi trupele noastre 
de etapă ce se află la vre-o 20 km. îndărătul frontului, abia tac 
o mie. Trupa rusească tăiată vagabondează şi noi nu știm mo- 
mentul când ne poate surprinde. De aceea acuma sortez patroa- 
nele*) şi curățesc puştile adunate de pe câmpul de luptă, ca în 
caz de nevoie să putem înarma cu ele legionarii, Arbeiterabteilung, 
cari mau încă puşti. — Abia m'am instalat în odăița mea şi cred că 


1) Cărţi poştale, 2) Corpului de armată. 2) cartușele. 

în curând o să mă mut spre Delatyn. Toată viața de soldat, 
mâncare, pat, lumină, recuisite de cancelarie, totul este o impro- 
vizaţie. Arta e, ca la un ceas dupăce ai sosit într'o localitate 
nouă, să ai pat, sobă, lemne, lumină, mâncare; să-ți funcţioneze 
repede şi bine tot aparatul, fără să cei sfat şi ajutor de la nime. 
Recuirezi!) ce şi de unde poți şi trebuie să fii gata în același 
timp pentru de a te muta uşor şi foarte repede. 


4 Martie. Vânt mare, vifor cu zăpadă şi Stanislau evacuat de 
noi. Dar am visat azi noapte, că am respins pe duşmanul ce voia 
să ne surprindă. Ce mă îngrijeşte este faptul că, neavând legătură 
poștală cu Mimi, ea va fi neliniştită de soartea mea. 


20 Martie. In intervalul acesta am avut mult de lucru, de 


am căzut pe brazdă. Acum pachetez şi plec la spitalul din Sighetul 
Marmaţiei. Voi avea norocul să fiu tratat după merit? 


24 Martie. Zi de primăvară admirabilă. Eu întreprind o nouă 
grupare a  bagajului meu în Krankenhaltstation din Sighetul 
M. Colomea m'a aşezat bine. Peste 2 zile sau intru în Reserve- 
spital aici sau undeva în ţinutul cadrului meu. 


29 Martie. Petrec a treia zi în Villa Groedel, care serveşte 
acum de Reservespital No. VII. Durerea de cap nu-mi mai înceată 
şi se mai asociază şi friguri gastrice (în) fiecare seară. Timpul e 
dulce, grădina mare și frumoasă, dar eu visez mereu de un petec 
de pământ mai puţin frumos ca acesta, dar mie mai dorit şi scump, 
căci pe el îşi petrece acum în vecinice gânduri şi griji o femeie 
între doi copii veseli de lume. 


Aici mi-am putut face bună ideie despre ceeace înseamnă 
a fi prisonier. Numai cu trupul trăiesc aici. Nu pot lucra, ceti, 
absolut nimic. Stau la masă sau la fereastră ceasuri întregi fără a 
vorbi un cuvânt. Singur Feny mă scoate din răbdare, cu între- 
bările lui. Aşa om curios n'am mai văzut! Un histeric şi epileptic, 
înzestrat cu un tupeu și îmbulzeală, cum mam mai dat de om. 
Altcum nu e suflet rău, dar firea lui e curioasă: mereu vorbeşte, 
întreabă de toate nimicurile cu insistență, se vâră în vorba altora, 
tremură din cap mereu, tot la 3 secunde îşi trage nasul, etc. Abia 
aştept să scap de el, căci mă molestează deja prea mult şi nu 
ştiu cum de s'a asociat mai mult de mine şi mă jenez să-l refuz, 


19 Aprilie. Sunt singur în locuința noastră. Mimi coase la 
Frau Scheder, Tudor, Marin și Titus >) la şcoală, servitoarea în 


:) Rechiziţionezi. 
2) Titus Prescurea, un elev care stetea în gazdă la fam. Ciortea. 

bucătărie. Buţi ciripește veselă. Cine ar putea zugrăvi bucuria mea, 
că mi-am putut revedea pe iubiții mei! Sunt 18 zile de când 
trăiesc în mijlocul lor şi nici acum nu-mi vine să cred că e rea- 
litate traiul meu. Mereu am iluzia unui Christos apărut după în- 
viere între apostolii săi. 

Azi prezintă cabinetul dietei proiectul de-a extinde obligati- 
vitatea serviciului cu arme până la 50 de ani. Cine ar fi visat 
vre-odată o aşa încordare militară a statului ? 

Azi sunt liniştit, nimic din teama ce mă stăpânia în toamnă. 
Am servit 8 luni, am stat în ploaie de gloanţe, am suferit și frig 
şi foame. Azi puțin e ce mar mai putea impresiona. Doresc totuşi 
să trec cu ai mei uşor peste furtuna ce încă se va deslănţui. Căci 
merităm după atâtea suferințe să avem parte de o serie de zile 
line şi bune 


14 Septemvrie. La 1 Sept. n. m'am reîntors din Alkenyer, 
unde stătuse cu mine şi familia mea vre-o 7 săpt. Acum sunt la 
compania de marş, cu care voi pleca peste vre-o 10 zile pe câm- 
pui de războiu, probabil în Galiţia. Ce să mai scriu aici? Acum 
e timpul acţiunei şi nu al scrisului. Dacă D-zeu Atotputernicul 
mă va reda iubiţilor mei după războiu, atunci voi avea ce să mai 
scriu ; acum stau în fața unui chaos şi firul gândului se întrerupe. 
— Doamne ajută-mi şi mie şi iubiţilor mei! 


(Va urma). 

Un contract din 1799 
Com. de Ax. B. 


Răstoind nişte dosare din Arhiva istorică a municipiului | 
Brașov, am dat, între altele, și de contractul reprodus mai jos, 
Care mi se pare de interes din mai multe puncte de vedere: 

1. Relativ la fond, pentru îndatoririle pe care trebuia să 
şi le ia pe atunci un procurator (advocat) al „obștii“nu numai 
în ce priveste reprezentarea „cu direptate“ a intereselor acestora, 
ci și prin obligamentul de a nu primi „fără ştirea obștii“ pro- 
cese de la străini, prin care ar putea suferi îndatoririle sale 
față de oraș și față de orășeni, nici „a fi volnic“ să se ame- 
stece în procese de-ale orășenilor, fie că acestea sar îi purtat 
între ei sau cu străini, fiind însă dator „a sluji“ pe orășeni în 
judecăţile lor cu „feţe străine“ „cât va fi dirept, cu plată mai 
ușoară“ și fără trăgănări, — ca și a face „iștanțiile“ de care ar 
fi avut nevoie orășenii — oricui ar fi fost acestea adresate — 
pe prețurile fixate în contract și care variau după starea ma- 
terială a orășenilor ce le solicitau, 

2. Relativ la formă. 

a) Sub raportul lexicului, ne-a păstrat unele vorbe şi lo- 
cuțiuni ieşite din uz ca: angarii, cu înțeles de „rate“ (de la 
angărie, angară), îndelungarea vremii, pentru „trăgănare“; apoi 
mă făgăduesc, forma reflexivă, mai rar întrebuințată azi, pentru 
„făgăduesc“, după analogia lui „mă juruesc“ și locuţiuni ca: 
„gata a lipsi de la slujbă“, pentru „a renunţa la slujbă“, „să nu 
fiu volnic“, pentru „să n'am voie“, sau „cu plată mai ușoară“, nu: 
mai mică, mai redusă, mai convenabilă, — cum am spune azi. 

Întâlnim chiar neolog:smul pretenzie, 

b) Sub raportul ortografic. Contractul fiind scris cu litere 
latine, ortografia oglindește sforțările de la sfârșitul veacului al 
XVIll-lea, care, în lipsa unor reguli şi semne generalizate, se 
făceau pentru transcrierea sunetelor limbii române cu alfabetul 
latin. Autorul contractului nostru, neputându-se ajuta numai cu 
acesta, mai împrumută semne și dela Germani și de la Maghiari. 

Utilizează următoarele semne: 

Pentru ă, î...:e Ex. me (—mă), fille (—silă), en (=în) 
Şum.: sh Ex. shi (=și) 

Pentru fue : tz 
ii ce, Ci.......: tse, îsi 
Cimas i k 
> Siustaaăai : si, B, s Ex. sau, graetsesk, silesk, proceţ, fille 
i Î caaveatăsa : sz, shz Ex. szos, a slushzi 
” Î misti : î, j (mai ales în diftongi) şi y 


Ex. jeu, Dumneluj, voj, jau, doj, tsej, 
oresheneshty, dar și: oresheneshti, obsty, 
dar și obşti, obshti; nemtzeshty şi 
nemtseshti 

Verbul auxiliar, de Ia viitor: voi şi adj. vechi (sing.), fără u final; 

datori, orași (cu i final la singular) 

zille, fille, voi îfi. (cu dublu II, ff), 

Uneori, câte două vorbe scrisentruna: sțenu (=—să nu), 
opritsine (= o pricină), enkare (== în care), ensluszba (= în 
slujba), anu oridika (— a nu o ridica) etc. 

lată și actul, transcris cu ortografia de azi, păstrându-se 
numai punctuaţia originalului. 


Contract*) 


Cu învoiala obștii orășenești de aicea din Bolgarsegy, de 
ritușu grecesc, neunit, or voit, precum şi hotărît, subt datumu 
mai jos, prin voia tuturor, cunoscând, că au lipsă, pentru un 
notareș, sau advocat; pe sama orașului, ca pentru orice tre- 
buință, orăşenească, și a  ecleziei, să poată sluji; spre care 
hotărîre, aflându-mă eu care mai jos mă voi numi, m'am învoit 
și aşezat cu Dumnealor, ca plată într'un an, să-mi dea f. 200, 
zic două sute de nemțești; care plată așa s'au hotărît ca să mi 
se dea în patru angarii, dela cutia orașului: pentru care eu m'am 
mulțămit, și așa m'am învoit și tocmit cu Dumnealor, numai 
întrun an de zile: iară dela împlinirea anului, plăcând Dumnea- 
lor purtarea mea (şi plăcându-mi și mie slujba care am primit 
dela Dumnealor) şi poftind Dumnealor a mă tocmi și pe alt an 
viitor, voiu fi dator a rămânea, însă tot cu pomenita simbrie, mai 
mult a nu ridica. lară nepoftindu-mă Dumnealor mai mult pe 
mine, a le fi eu procurator, să aibă Dumnealor, cu două luni 
de zile, mai nainte de împlinirea anului a-mi da de știre, şi eu 
fără de nici o pricină, sau vorbă, împotriva Dumnealor să fiu 
gata a lipsi dela slujba Dumnealor, să fiu dator iarăşi, cu două 
luni de zile, a da Dumnealor de știre; și după punctumurile 


*) Arhiva istorică a municipiului Braşov, No. 3082—1800. 

care mi se dă înainte, voiu fi dator; și nezmintit, voiu păzi, și 
voiu urma, după cum în jos arată. 

1mo Mai întâi pe lângă credința care am, mă leg să fiu 
credincios oraşului, a sluji, la toate trebile, cu direptate, cu scri- 
soarea în toată vremea, în slujba orașului, şi a ecleziei. Atâtea 
şi în persoană fiind de lipsă, împreună cu orășeni sau singur 
supt numele, şi cu ştirea orașului, să fiu dator, a răspunde, nu- 
mai cu înțelegerea obștii, și spre binele orașului. 

210 In treaba ecleziei, așa voiește obștea, orice ar avea 
eclezia noastră, pretenzie sau datorie, asupra oricăruia. din oră- 
şeni, să fiu slobod ca un procurator, a căuta, și a lămuri, nişte 
datorii ca acelea. 

3tioc Având orașul trebuință, la Inălţatul Crăescul Gubernium 
sau la Prea Inalta Curte, a cere vreo milă, sau în alt proces de 
judecată, voiu fi dator a merge cu cheltuiala orașului, şi a mă 
sili în lucru cu direptate. 

4to De aicea din Brașov, niciodată să nu lipsesc, fără şti- 
rea obștii, şi iarăși fără ştirea obștii, proces mare de judecată, 
dela străini să nu primesc, ca prin lucru străinilor, să nu îm- 
piedec lucru orăşenesc, și a altor din orășeni. 

5to Când doi neguţători, orășeni de aicea, ar avea vreo pri- 
cină de judecată, între Dumnealor, să nu fiu volnic a mă ame- 
steca, nici la o parte, nici la altă, nici cu altă faţă străină asupra 
vreunuia din orăşeni să nu fiu slobod; iară având vreunul din 
Dumnealor cu altă față străină vreo judecată, să fiu dator a 
sluji; și cu plată mai ușoară, cât va fi dirept, și lucru vrednic 
să mă învoesc. Şi fără îndelungarea vremii să mă silesc, a sluji, 
și a isprăvi la orăşeni, 

Gto Când din persoanele orășenești, ar poiti dela mine ale 
face vreo iştanție, cătră Cinstitul Magistrat, sau în altă parte; 
pentru osteneala mea, dela neguţători, pentru iştanție mai ușoară 
să am să iau patruzeci de creiţari; pentru iștanție mai grea, 
şaizeci de creiţari; dela orășenii cei săraci, douăzeci de creiţari. 
lară dela cei străini cum oiu putea să mă învoesc. 

79 Fiindcă Dumnealor obştea au avut procurator până 
acum pe Domnul Samuel Trincini; care greșind împotriva legă- 
turii sale, numita obște l-au lipsit de slujba sa; dară fiindcă 
Domnul Trincini se laudă că va începe proces cu obștea; așa 
când n'aș putea eu sta împotriva dumisale cu greşalea Dum- 
nealui; şi ar veni vreo silă dela vreo judecată, ca să primească 
obștea iarăși pre Domnul Trincini, eu să fiu gata a mă lipsi 
fără de nici o pricină. 

8* In toată vremea, în care voiu fi în slujba orașului voiu 
fi dator, a fi credincios, şi în toată cinstea și dragostea, a pe- 
trece cu orășenii, și ori în ce slujbă, mă va pofti orașu să slu- 

jesc; adecă: obștea, atâta, aicea în fațea locului, cât și într'alte 
părţi fiind de lipsă, cu toată silinţa, și direptatea, mă făgăduesc, 
că voiu sluji: şi pentru împlinirea acestor puncturi, și cumcă 
voiu păzi direptatea, cătrâ oraş, voiu fi gata, când va pofti ob- 
ştea, a întări credința mea cu jurământ; 

9no Pentru hârtie, cerneală, care sânt ale scrisului, m'am 
mulțămit ca să-mi dea Dumnealor, într'un an cinci zloți, adecă 
cinci florinţi memţeşti. Și eu să am să port grije pentru acestea; 
lângă care mă leg a ţinea protocol, după orânduiala procăto- 
rească, pentru trebile ce se vor lucra ale oraşului, care în vre- 
mea, și dacă aș lipsi eu din slujba aceasta, acel protocol să 
rămâie la obşte, ca să se poată vedea, cele ce în vremea mea 
s'au lucrat. 

Pentru care despre aceasta legătură, pentru mai bună în- 
credințare două asemenea contractumuri s'au făcut, unul de cătră 
obşte, iscălit, şi dat la mâna mea; și altul iscălit, şi cu obici- 
nuita mea pecetie, întărit, şi dat la mâna obștii. Aceste pomenite 
punctumuri, precum de bună voie am voit, mă leg, și mă făgă- 
duiesc, că le voiu şi împlini, întăresc. 

Braşov 13 Februariu 1799, după călendaru vechiu. 


Gheorghe D. Șohanu 


i 


Gheorghe Ciurcu 


Costandin Şohanu 
Gheorghe Arsenie 
Nikolai Csurcul 
Dumitru Ciurcu 

Hr. Stoicovici (?) 
Petru (indescitrabil) 
loan luga 
Toma Nona (?) 
Vasile (indescifrabil) 
Nicolai (indescifrabil) 
Gheorghe luga 

loan Voina 
(indescifrabil) loan 
Gheorghe loan 
Vasile (indescifrabil) 
(indescitrabil) 


Radul loanovici 

S (2) Manea 

loan Cătană 
Mihail Petcovici 
Radu Miu 

loan (indescitrabil) 
Nicolaie (indescifrabil) 
Indescifrabil 

loan Lebu 

In descitrabil 

Leca Răuţ 

Radu Răuţ 


Toate iscăliturile suut cu chiri- 
lice cu excepţia iscăliturii lui 
Nicolai Ciurcul, care iscăleşte cu 
itere latine. 


OBCU CLUJ 


— 535 — 


Tratamentul minorităților din Ungaria 
de azi 


de Horia P. Petrescu 


Poftele de boa-constrictor ale guvernanţilor oligarhi din 
Ungaria ciopârțită nau dispărut. 

In mijlocul Europei, o mână de latifundiari crede încă că 
se mai poate rechema evul mediu, când masele erau subijugate 
după bunul plac feudal. 

Mussolini hotărește, chiar și pe cale parlamentară, împăr- 
ţirea latifundiilor italiene, pentru ca țărănimea să aibă pământul 
trebuitor şi ca viitoare revoluţii sociale să fie astfel preîntâm- 
pinate. Oligarhii unguri nu cer nici mai mult nici mai puţin 
decât: revenirea la vechile graniţe, ca să poată înfăptui o Un- 
garie unitară, omogenă, monoetnică ! 

Recenzământul oficial maghiar, din 1910, arăta 9,919,197 
Maghiari şi 11,687,290 alogeni (Români, Slovaci, Ruteni, Ger- 
mani, Serbo-croaţi, Evrei, Italieni, Bulgari, Ţigani). 

Intrun mesagiu ai Președintelui Statelor-Unite T. D. Roo- 
sevelt, din 1933, se spunea: „Dacă ne întrebăm cari sunt ar- 
gumentele înarmărilor, cari, în pofida lecţiilor şi tragediilor ma- 
relui războiu, rămân o sarcină ce apasă mai greu decât orişi- 
când asupra popoarelor, e clar răspunsul... 1) dorința, mărtu- 
risită sau ascunsă, din partea guvernelor, de a-și lărgi terito- 
riile în detrimentul altei națiuni. Cred că numai o mică mino- 
ritate a guvernelor sau a popoarelor are un astiel de scop...“ 

Guvernanţii unguri vreau să-şi lărgească teritorul în de- 
trimentul câtorva naţiuni, ca mai apoi să le maghiarizeze cu 
forţa. Un exemplu pentru multe. 

ln a. 1933 a apărut, în „Editura Hanseatică“ din Ham- 
burg, o carte scrisă de Richard Bahr şi întitulată: „Volk jen- 
seits der Grenzen“ [Popor(ul german) de peste granițe] Ca sub- 
tilu „Geschichte und Problematik der deutschen Minderheiten“ 
(Istoria şi problematica minorităţilor germane), 

Editura este o editură de seamă, volumul are 461 pagini, 
autorul indică, la bibliografie, sute de volume și broşuri con- 
sultate (Preţul 384 Lei). 

Capitolul „Rumfungarn“ (Ungaria ciopârțită) merită să fie 
citit, deoarece deschide ochii tuturora asupra sisfemului guver- 
nanţilor din Ungaria de astăzi. 

Sistemul nu s'a schimbat: ca înainte de războiu şi astăzi 
maghiarizarea forțată este la ordinea zilei. 

Câteva constatări vor lămuri mai bine teza. D-l Richard 
Bahr aduce date, statistici concrete. 

Ungaria de astăzi „a ajuns prin Trianon mai unitară“, 
susține autorul. Din cei 7,980,143 locuitori de azi, au Maghiarii 
89,6%/,, Germanii 6,9%, Slovacii 1,8%/, și Românii, Sârbii, Cehii 
la un loc 1,7%. 

Cu 50—60,000 de locuitori sunt Germanii şi în ziua de 
astăzi o „minoritate considerabilă“. Cu toate că ar trebui ca 
această minoritate să aibă cam 15 deputați — nu avea (în 1933) 
decât un Singur deputat, pe prof. univ. lacob Bleyer (mort între 
timp). 

In Ungaria de astăzi ești „antipatriot“, chiar dacă ai numai 
nume străin. Unui tânăr învățat i sa trimis un articol înapoi 
cu observarea că i se va tipări dacă își va maghiariza numele. 

„Societatea jurnaliştilor maghiari“ a înaintat Ministerului 
de Interne un memoriu, în sensul ca să li se ceară scriitorilor 
maghiari cu nume nemaghiare să-și maghiarizeze numele. 

„D-l Gmbăs, în calitatea sa de ministru al armatei“ so- 
mează pe ofițerii săi să-și maghiarizeze numele. „Deoarece ce- 
rerea (admonierea) aceasta nu are efect, într'o nouă circulară 
cere mai cu zor (dringlicher) să i se indice de ce ofiţerii nu se 
învoesc să li se maghiarizeze numele?“ Efectul se resimte: 

„Numărul celor (maghiarizați cu numele) 1454 din anul 
1930 se urcă în 1931 la 2887. Numai în armată de la 68 la 662, 
„Chiar localități întregi“, când este tocmai de față autoritatea 
superioară, „își exprimă dorința de a-și maghiariza numele“. 
Astfel se naște o „mișcare patriotică în stil mare (grossziigig)“. 
Votarea la alegeri, la ţară, în opoziție cu cea de la oraș, este 
publică, de aceea cetățenii preferă să nu voteze sau să voteze 
cu omul stăpânirii. 

„Țăranul nu vrea să-și facă năcazuri (belele) (Scherereien)“. 

„Ungaria a maghiarizat cu foc şi cu patimă“ (heiss und 
leidenschaftlich). 

De origine germană au fost Artur Gorgey din Zips, George 
Klapka, Şvab din Banat — conducătorii armatei lui Kossuth. 
Preşedintele „Ligii revizioniste“ Francisc Herczeg a fost Franz 
Herzog, fiul unui farmacist din Vârșeț (Banat). Chiar Gâmbăs 
este de origine germană: moșul său a fost odinioară un me- 
seriaş „care făcea nasturi (susține Bahr) de aici „Knopfler“, 
dela „Knopi“ == nasture, — ceeace pe ungurește înseamnează 
„gomb* — și Gombss. 

Profesorul univ. Jacob Bleyer, germanist la universitatea din 
Budapesta, a vrut să trezească satul şvăbesc și a înfiinţat foaia 
„Sonntagsblatt“ (Gazeta de Duminecă), punându-se şi în fruntea 
unei societăți culturale „Ungarlindisch-Deutsches Volksbildungs- 
verein“ (Soc. pentru cultura poporului german din Ungaria). 

Societatea a dat concursuri de capele ţărăneşti — fanfare 
— a aranjat baluri şvăbești — aducându-i-se învinuirea că are 
o activitate prea restrânsă. Foaia «e scrisă pentru mentaliţatea 
țărănească. Cu toate acestea, cu toate că fostul ministru de co- 
merț Gustav Gratz (Sas) s'a pus în fruntea Societăţii, cu do- 
rința de a aduce o înțelegere între maghiarism și germanism — 
societatea maghiară a început o campanie fără milă („erbar- 
mungslos“) față de „pangermanii“ și „trădătorii de patrie“ în- 
scriși în Societate. 

Nici pe teren bisericesc nu este altfel, In toate diecezele, 
afară de Steinamanger slujba și instrucția germană au „un rol 
de paria.“ 

„Incă tot mai persistă (klebt) vechea ideie că naţionali- 
litățile ar putea desființa statul. Asta ar mai îi fost explicabil, 
la nevoie, înainte de războiu, când nemaghiarii făceau 50%, din 
populaţie, astăzi însă, când nemaghiarii reprezintă în teritoriul 
mic, dar unitar tocmai 10%, astfel de temeri sunt nici mai mult 
nici mai puţin decât absurde (sinnlos).“ (pag. 410). 

Ce fel de „șicane și înțepături de ace“ suferă societatea 
culturală germană ? „Societatea pentru cultura poporului“ (şvab) 
trebuie să colinde din comitat în comitat cu pălăria în mână, ca 
să cerşească încuviințarea pentru organizarea, care a fost doar 
"dată odată din partea guvernului. S'au interzis cotizaţiile cultu- 
rale, colportajul „Sonntagsblatt“-ului, participarea femeilor şi 
copiilor la conferințele (totdeauna nepolitice), participarea oaspe- 

ților la conferințe. Membru nu poate fi decât numai membrul 
familiei. 

Unii notari interzic orice societate şvăbească sau trimit 
acasă, ţăranului, declarația de demisie din Societate. Mari in- 
treprinderi maghiare amenință cu dimiterea pe cei ce iau parte 
— muncitori sau muncitoare — la activitatea culturală germană. 

„Kisdedov6“-urile“ (grădinile de copii) încep să-și arate 
efectul. „Grădini de copii“ germane există numai în 20—30 co- 
mune la granița de vest, altfel sunt pretutindeni maghiare, cu 
toată majoritatea absolută a Germanilor în 325 de comune“. 

Există trei ordonanţe ministeriale, între anii 1923 și 1927, 
cari cer şcoli minoritare germane, dar 68%, din ele, vâzute la 
lumina, sunt școli curat maghiare, în cari numai două ore pe 
săptămână se învață nemţește: Tipul C.“. „Tipul B (21.39%) din 
aceste școli nu se arată nici el într'o lumină mai favorabilă. 
Aici se instruește din clasa a treia începând de două până în 
trei ori pe săptămână în limba germană. Abia la tipul A e 
vorba de școli germane adevărate. Acestea se găsesc însă, în- 
tocmai ca „grădinile de copii“, numai în ţinuturile limitrofe de 
vest, în nemijlocita apropiere a Austriei, unde au trebuit să se 
lase mai uşoare cătușele în vederea locutorilor din Burgenland“- 

Autorul urmează : „Contele Bethlen a priceput cât de lip- 
site de perspectivă ar trebui să rămână toate sforțările revizio- 
niste, dacă ar fi tratați Germanii din Ungaria ciopârțită (Rest- 
Ungarn) atât de rău, încât între nemaghiarii împărțiți Micii In- 
țelegeri mar putea să germineze dorința de a se întoarce 
vreodată sub scutul Coroanei St. Ştefan. In 1926, la primirea 
unei delegații șvăbești, a declarat: „Mai "nainte am crezut că 
patriotismul atârnă de limbă. Acum o știm că nu atârnă de 
limba maternă, ci de sentimentele nutrite. Guvernui se bazează 
pe punctul de vedere că instrucţia poporală a populaţiei ger- 
mane din Ungaria are să se dea și în limba maternă. Se va 
Îngriji desigur ca copiii din părinți germani să fie în stare să-şi 
însușească cultura în școli germane“, 

„Tot așa a declarat-o mai târziu, când a vizitat Berlinul 
și Viena; declarând că e necesar ca minoritatea germană să se 
simtă bine. Intr'aceea s'a retras contele Bethlen, cu toate că a 
rămas și pe mai departe o personalitate cu iniluință. Dar nu- 

mărul şcolilor minoritare a scăzut de atunci, din an în an. Nici 
chiar instrucția religioasă nu se mai predă, adeseori, în limba 
maternă. Dorinţele după un institut german, de școală normală, 
pentru învăţători, sau după o școală secundară sunt mai înde- 
părtate astăzi de realizare decât ori și când. 

„Urmările se pare că m'au lipsit a se arăta: ultima numă- 
rătoare maghiară, din Decemvrie 1930, a constatat o însemnată 
dispariție a elementului german. In 1920, după statistica ofi- 
cială, erau 551,211 Germani. Aceleași autorități au arătat acum 
existența a numai 479,000 Germani, tocmai cu 72,000 mai puţin. 
La prima vedere un rezultat spăimântător. In realitate nu va fi 
tocmai așa de rea realitatea. Statisticele maghiare au avut în- 
totdeauna, încă pe vremea monarhiei dualiste, renumele lor 
special. Probabil îşi vor fi dat osteneala să şi-l păstreze şi de 
astădată. Germanii din Ungaria încă nu mor ca naționalitate. 
Incă nu s'au desvățat țărancele şvăboaice de a naște copii...“ 


Cum s'a ajuns la rezultatul numărătoarei de mai sus? O 
motivează tot d-l Bahr: 

„In „indicaţiile speciale“, cari sunt alăturate cărţii de nu- 
mărătoare, se găsia următoarea lămurire a noțiunii, care abia 
merită să fie explicată, a noțiunii de limbă maternă: „Drept 
limbă maternă are să fie introdusă, fără de nici o influințare 
externă, conform realității, totdeauna liniba pe care şi-o recu- 
noaște persoana respectivă de a sa sau pe care o vorbește mai 
bine şi mai bucuros. De aceea trebuie să se observe cî, deşi 
limba maternă este de cele mai multe ori identică cu acea 
limbă, pe care a învățat-o fiecare în copilâria sa şi — de obi- 
ceiu — dela mama sa, totuşi, se poate ivi cazul ca limba ma- 
ternă. să fie alta decât cea a mamei, mai cu seamă dacă copilul 
şi-a însușit în asilul de copii, în şcoală sau în urma unei alte 
apropieri sociale sau în urma faptului că părinţii au diferite 
limbi materne — o limbă care este deosebită de aceea a mamei 
sale“. 

Autorul comentează: „Cazul“ că piciul (Dreikăsehoch) și-a 
însuşit în grădina de copii o altă limbă maternă s'a „ivit“, evi- 
dent, foarte des. De aici explicarea escamotării a 72,000 de 


Şvabi. 

Cele ce le susține, d-l Bahr, Germanul, le dovedește cu 
date concrete. 

Intrebarea întrebărilor: cum îşi poate închipui cineva în 
Europa secolului al XX-lea că sistemul folosit de guvernele ma- 
ghiare, chiar și față de elementul german, relativ mai prietenos 
față de ele, să poată recolta altceva decât cea mai grozavă îur- 
tună pentru complexul popoarelor europene? Cine sprijină un 
astfel de sistem comite o /es-Europă. 

Jubileul „Astrei“ 


In toamna aceasta, în orășelul mic dar cu mare și veche tra- 
diție cărlurărească de la îmbucătura Târnavelor, în cadre impresio- 
nante, cu participarea Suveranului și a tuturor chiriarhilor celor 
două biserici româneşti ciscarpatine, purtătoarea la sate, a izbăvitoarei 
lumini a culturii, bătrâna şi totuși mereu tânăra noastră „Asocia- 
țiune pentru lit. română şi cultura pop. român“ şi-a serbat respec- 
tabila — respectabilă nu numai prin vârstă, ci şi prin meritele reale 
pe care le are la activul său — vârsta de trei sferturi de veac. Un 
popas, a cărui necesitate o simţia sufletul celor de azi, nu numai 
pentru a se întoarce, recunoscător, spre un trecut plin de jertfe şi 
abnegațiuni, spre înaintaşii pregătitori ai vremurilor ce aveau să vie, 
ci și ca, din contactul cu idealismul şi entuziasmul lor, să prindă 
puteri pentru a lărgi şi adânci o operă moștenită, în hotare mai 
cuprinzătoare. 

Dragostea şi prețuirea care i s'au arătat cu acest prilej Aso- 
ciațiunii, sunt cea mai bună dovadă că rolul ei nu se consideră 
încheiat în patria cu frontierele lărgite. Dimpotrivă. 

Din ceeace s'a spus, cu accente sărbătorești, în zilele de 20 şi 
21 Sept., transpiră nu numai conștiința limpede a necesităților ar- 
dente de azi pentru întărirea armaturii trupești şi sufleteşti a fără- 
nimii noastre, ci şi hotărirea de a nu desminți speranțele care se 
pun încă în această încercată întovărășire. 

Cât au fost de sincere şi simțite adevărurile care s'au spus şi 
cât a fost numai poleiu de ocazie pe vorbele frumoase care s'au 
rostit la Blaj, se va vedea din dârzenia hotăririi și din elanul care 
vor întovărăși înfăptuirile de mâne. 

Noi privim cu încredere viitorul, dorind ca cei care, peste 25 
de ani, vor serba centenarul Astrei, să se întoarcă spre munca 
celor de azi cu aceeaşi recunoştinţă cu care s'au întors aceștia spre- 
opera înaintaşilor lor. 


Ț. B. 

Nelegiuire 


Să cânt când moare 'n mine 
In pâlpâiri pustii 

Nădejdea de mai bine, 
Concert de bucurii 

Din zilele-mi senine? 


Dar cine-i să măsoare 
Tristețea mea din urmă? 
Credința-mi care moare 
In svârcoliri, ce-mi scurmă 
Adâncul ce mă doare? 


Nu-i om, e Dumnezeu? 


Am înălțat spre soare 
Prisosuri de îndemn, 
Gândirea mea în floare. 
Și ca un tainic semn 
A visului splendoare. 


S'au năruit în cale 
Și năzuinți şi cânt 
Și peste tot, domoale, 
Tăceri fără cuvânt 
Urzita-și-au hotare. 


Credința mea s'a stins... 


Să cânt când moare 'n mine 

În pâlpâiri pustii 

Nădejdea de mai bine, ; 
Concert de bucurii 

Din zilele-mi senine? 


Sanda Opriș 

Cântec pentru o fetiță 


Pe un pat de flori culcată, întrun bunget de pădure, 
Zâna” mititică 'nchide lin micuțele-i pleoape; 

Vine somnul de deparie, pe aripi de vânt s'o fure 
Pe când greieri stau de strajă împrejurul ei, aproape. 


Și adoarme mititica fiindcă a venit Moş Ene 
Și i-a picurat pe gene praf de somn şi praf de vise; 
Pe când greierii şi-acordă mandolinile, alene, 
Pitulați lângă pătuțul cu podoabe de narcise. 


Marin Negrea 


Miniatură 


Se leagănă pădurea în soarele amiezii, 

Prin ierburi nalte umbra se trage către peșteri, 
Pan doarme într'o tufă de-alun, și lângă naiul 
Svârlit alături, cântă taraf de greieri meșteri. 


Arareori un chiot alungă 'n zare pasări 

Și în frunzișul veșted paşi grei s'aud aproape... . 
Sunt oameni proști. Amiaza-i petrece orbitoare. 
Iar Pan zâmbește, leneș, cu 'ntredeschise pleoape. 


Marin Negrea 

Drapelul părăsit 
de Alex Petăfi 


Sdrenţuit, batjocurit, 

In pustiul larg, 

Stă drapelul părăsit, 
Drapelu-mi cel drag. 
Vifor lung l-a vânzolit, 
L'asaltat, l-a sfâșiat.... 
Dar oricât de sfârticat 
Pe aripa sdrenţei sfinte 
A rămas pân' azi curat 
Chipul Sfântului Părinte. 


Dar ostașşii-acestui semn 

Se răresc mereu; 

Idoli au în fața lor 

Azi, drept Dumnezeu. 

Las' să plece ce-i nemernic! 
De el nu-i oricine vrednic... 
Cuibul dacă-și las' aici 
Uşuratici rândunici 

Ca niște nevolnici, 
Vulturii... sântem statornici. 


Câtă vrajă nu s'ascunde 

In simbolu'-acesta slut! 

Doar subt el şi pentru el 
Cei mai vrednici au căzut. 
Cel mai grăitor cuvânt 

Că dreptatea-i, pe pământ, 
Lâng 'altaru'-acesta sfânt. 

Și dac'ar aduce soariea 

Ca să-l părăsească toți, — 
Eu, odat' numai cu moartea! 


În românește de Ax. Banciu 
29% 


9% Pi 

Peisaj montan 


Poală de munte, 

o vale, 

o cale: 

punte 

spre zări de lumină. 


De pe o muche, crește Traian 

— un băiețaș subțirel și orfan — 
cu goale picioare, 

pe umeri suman; 

pe capu-i — fruct crud încă, necopt — 
o pălărie din patruzeci şi-opl. 

În mână c'o lungă 

nuia de răchită, 

mână din urmă 

o leneşe vită. 

Se uită la mine, 

apoi la un luger; 

eu îl măsor, alături de vită 

abia de-i ajunge până la uger.... 


În vale, 
agale, 
merg două fetițe. 


Băiatul, tulnic făcându-și din palme, 
strigă cât poate 

celei nepoate 

— Mărie — 

să vie 

cu sora-i mai mică, 

cu Ana, 

ce paşte Joiana, — 

vaca bălțată 

şi nesăturată.... 

Alături, un colt de grădină : 

strop de lumină 

căzut din soare, 

din astrul ce moare... 

Pe marginea apei puține, 

arini ce se pleacă de vânt; 

un gard ce abia se mai ține 

şi'n aierul limpede, cântecul sfânt... 


Ion V. Boeriu 

Frunză ce-ai căzut din August... 


Frunză ce-ai căzut din August, 
Văduvind de vreme-o cracă, 

Ai grăbit domnia toamnei 
Și-ai lăsat vara săracă. 


Si ca tine-a mele zile, 
Veştejindu-se de-acum, 
M'au adus, albit în vreme, 
Biet pribeag, uitat pe drum. 


Chișinău, 1932. 
Gh. D. Banu 


Valurile, valurile... 


Valurile, valurile Și în şir furtunile 

M'au cuprins cu totul; Imi frământă viața — 
Zarea sur'a înghițit Mai departe, întrevăd 
Malurile, portul! Că m'așteaptă ghiața! 


S'ancorez acum, aș vrea, 
Chinul greu mă curmă; 


Călător pribeag ce sunt — 
Tara mea e 'n urmă! 


Gheorghe Banu 


09% 
% 00 

Către liniște... 


Retras în cuibul singurătăţii, la margine de codru, cu gând 
domolit, spre tine, zeiță, mă 'ndrept, cerşindu-ți blândele mângăieri... 

Spre fine, liniște, se "'ndreaptă azi sufletul meu... Spre tine, 
cea cu mişcările domoale ca a marilor ape stăpânile..., cu privirea 
adâncă precum e marea.., cu ochii albaștri, odihnitori, cu răsfrân- 
geri din limpezimea și întinderea fără sfârșit a cerului de peruzea... 

Tu treci ca o regină printre muritorii cu frunţile plecate, — 
tu care ești frumusețea între frumuseți imperiale. Atingerea mânilor 
tale pe fruntea geniului veşnic nemulțumit și chinuit de gânduri 
rebele, are darul, sublimul dar al potolirii furtunii pe mare la atin- 
gerea cu Divinitatea... 

Când poposești între oameni, pe aripele-ți ușoare, aduci comori de 
fericire... Picurul tău, divin de dulce, în amarul sbuciumării, cade 
peste ogoare ca raza de soare, roditoare. 

Printre pomii vrăjiți de glasul tău, e svon de mulțumire. In 
suflet aud vibrări de mandolină şi şoapte de iubire... Reînvie şi 
imaginea scumpei iubite, scăldată'n lumina duioșiei... Un întreg cor- 
fegiu de amintiri defilează și-și profilează siluetele lor neuitate.... 

Tu azi pişești ușoară cu geniul durerii grele la brat, spre al- 
tarul naturii-marmme, ca, spre-a face armonia complectă, să te legi 
de-apururea cu El. 

Cel prea Înalt dorit-a, ca tu, numai tu, să fii veșnic în 
preajma durerii nepotolite. Mireasa celui mai plin de durere. Şi, din 
împreunarea voastră să se nască Arta cu multele-i glasuri... 

Ion V. Boeriu 

Stârșitul 


Pornise în neştire. Unde avea să ajungă nu se întreba, doar 
privirea și-o purta mereu în sus, spre vârful cărunt al Ciucașului. 
II vedea, ca de-atâtea ori, cu creştetul învăluit de nori grei, ne- 
spus de sus. Hei, dar picioarele nu mai erau cele de altădată, 
zdravene să-l poarte pe toate coclaurile! Se simţia slab. Urca fără 
spor. Fruntea, brăzdată în toate părţile, ca o poiană, de izvoare, 
era plină de năduşală. 

Sunt ani de când nu mai călcase pe potecile ascunse printre 
brazi şi tufe de ienuper şi tot nu le uitase, tot le mai cu- 
noştea ! Erau aceleași, aşternute cu frunziş veşted în care pi- 
ciorul se afunda ca 'ntr'un covor scump... Pe margini, ici-colo, 
câte un muşuroiu cu mii de furnici care aleargă neobosite zi şi 
noapte... 

Le cunoştea aşa de bine pe toate și nu le uitase. Le vedea 
până departe, de par'că ieri ar fi trecut pe acolo, tânăr, cu gluga 
în care-şi ducea de obiceiu merindea, atârnată pe un şold, cu 
bâta în care rare-ori se rezema, cu Osman — singurul prieten 
de singurătate — și cu cavalu-i drag, de care rare-ori se des- 
părția şi din care de obiceiu doinia un cântec făcut de el, ne- 
cunoscut altora decât oilor cărora le cânta. 

S'a oprit în umbra unui brad, par'că ar îi vrut să-și audă 
cântecul, Dar unde îi era cavalul? Cavalul! II uitase de mult, 
nici nu-şi mai aduce bine aminte, unde. Dar chiar dacă l-ar avea 
acum în buzunarul zăbunului sau în pieptar, mâna i-e amorţită, 
uscată par'că. 

Şoapte ușoare i se par că vin din fundul pădurii. Se scoală. 
Nici nu ştie dece s'a oprit aici. Şi până pe vâriul Ciucaşului, unde 
vrea să-şi mai vadă odată locurile dragi prin cari umblase în ti- 
nereţe-i, e cale lungă... De-ar mai îi, măcar o singură zi, Cio- 
ban!... Cu turma lui cu câne şi măgar, iar el sprinten, pe lângă 
ei! Dar e bătrân. E tare bătrân acum. O simte, căci nu mai poate 
urca ca altădată şi aceasta-l doare până la lacrimi. Fiece pas îi 
e o povară. Dorinţa doar i-a mai rămas cea veche. Ea nu ştie de 
îmbătrânire, 

„.«„O mai fi oare crucea înfiptă în movilița cu care a aco- 
perit pe Osman? Dar semnele pe care le săpase în amintirea lui, 
în coaja mesteacănului ? 

N'a ştiut scrie. O, dac'ar fi ştiut scrie, ar fi scris acolo tot 
ce sufletu-i îndurerat pierdea prin acel prieten credincios! Aşa, a 
săpat și el nişte semne: un caval. Alte semne care să arate oile; 
altele pentru un om cu sarică şi glugă. Omul vrea să fie el. 

Poate că vremea cu vânturile şi ploile ei a șters totul. De 
aceea vrea să ajungă sus, să mai îngenuncheze odată lângă mo- 
vilița făcută cu mânile lui, să facă o nouă cruce, să-i șoptească 
lui Osman că de-acum şi el este bătrân, tare bătrân... 

Obosit, cu ochii pe jumătate închiși, moş lon urcă mereu 
şi iarăşi mereu, asudând, dar fără să-l părăsească nădejdea că va 
ajunge sus. 

La izvorul căprioarelor se opri să se odihnească și să-şi 
ude buzele. 

Târziu, aude un foşnet, un sbor ușor. Pe urmă linişte. 

Noaptea cu întunerecul şi cu nesiguranța ei s'a lăsat încet 
peste întinsul pădurii. Dar el este învățat cu întunerecul. |! avea 
în inimă. 

Ce fericit o să fie că mai poate dormi odată în leagănul 
fermecat al codrului! 

Şi-a scos zăbunul și l-a făcut ghem sub cap, cu gând să 
ațipească. De data asta însă, somnul, în inima pădurii, nu mai e 
pentru el. 

S'aude lătrat de câni. Or fi niscaiva hoți pe la oi! — gân- 
deşte'n sine moşul. 

Aşteaptă. Ar vrea să se scoale şi să vadă ce e, dar își simte 
picioarele grele ca de plumb. Și sgomotul se înteţeşte, lătrăturile-s 
tot mai întărâtate. 

— Dar poate mi se pare numai... Poate nu e nimeni. Mai bine 
să rămân aşa. 

Sgomotul însă nu încetează. Vântul începe să bată furios, 
îndoind capacii parc'ar îndoi nişte nuiele. Frunzișul aleargă în 
toate părţile. Se face întunerec tot mai adânc. 


De-odată, împuşcături. 

Ca printr'o pânză deasă, departe, moşul își vede turma de 
odinioară mânată din urmă de câțiva oameni. Tâlhari desigur, 
tâlhari |... 

Sângele i-a înghețat. Simte cum o mână rece i-a atins frun- 
tea, cum degete necruțătoare s'au încurcat în părul lui ca zăpada. 
A "nceput să tremure. Ar vrea să-și strige nevasta, pe Anica, dar 
nu poate scoate o vorbă. Mâna rece i-a trecut acum spre gât, 
unde s'a oprit şi-l strânge, aproape să-l sugrume. Respiră din ce 
în ce mai rar şi mai greu. 

Baba Anica, din pragul tindei, de unde îl păzia pe omu-i 
bolnav de multă vreme, îl văzu sbătându-se ca de moarte şi dădu 
fuga să-l deştepte din somnul care-l chinuia. Trudă zadarnică, 
Se repezi să aducă o lumânare. Dar omul, cu ochii mari, des- 
chişi, privind prin fereastra înaltă, către vârful Ciucașului, unde 
îşi lăsase toate amintirile, unde năzuise să mai ajungă, — se 
stinsese. 


Lia Nalbă 

Poetei Ecaterina Piti 


— Cu prilejul decorării. — 


Cu toate că meritată, 
N'ai râvnit-o nici odată 
Distincția acordată. 

De aceea, mult am stat 
Cu noi înșine la sfat, 

De cumva nu Te mâhnim, 
Modestia-Ți nu jignim 
Trimițându-Ți prin tipar 


Felicitări, ca nu oricari ? . . 


Deşi noi, vorbind cu rost, 
Mai bucuroși am fi fost 
Pe ministrul de resort 
Să-l putem felicita, 

Nu pe dumneata. 

Decât, 

Pentru decorația 

Ce-a propus să Ţi se dea 
Oricât de frumoas' ar fi 
Nu-l putem firitisi 

Din “inimă, cum am vrea, 
Căci, 





aură 


E prea mică bucurie 

Pentru cine-ades nu ştie 

Ce să facă de năcazuri, 

Nu să-și satisfacă nazuri; 
Pentru cine „vanitate“, 
„Modă“, „lux“ şi „bibelou“ 
Sunt cuvinte făr' ecou. 

De aceea, în zadar un 
Prieten Te felicita, — 

Nervus rerum gerendarum 
Ti-am fi dat noi, nu tinichea... 
O pensie omenească, 

Care să-Ți mai îndulcească 
Traiul năcăjit de-acum ; 

Să poți scoate, mulți ani încă, 
Pân' la bătrâneță-adâncă, 

An de an câle-un volum, — 
Spre obșteasca bucurie 

A celor ce'n poezie 

Cată suflet, — numai suflet, 
Sentiment şi armonii, 

Nu trăsnăi, non-sens, prostii... 


Redacţia. 

Din stânga și din dreapta 
TI, 


Pleci de-acasă şi ca să fii ferit de întâlniri molestătoare, o 
iai pe căi lăturalnice, cât mai lăturalnice. Te obsedează o idee, pe 
care vreai s'o frâmânţi în linişte, în aier curat; vreai să torci mai 
departe firul gândului cu care-ai plecat de la masa-ţi de scris... 
Dar abia ieşit în stradă, lumea de-afară, cât ai clipi din ochi, îţi 
trage dungă peste socoteală, aruncându-te prin cine ştie ce me- 
leaguri şi între ce fel de oameni și 'n ce împrejurări. O față, o 
vorbă, un gest, un tic, o nălucă..., cu puterea magicei vergele din 
povești, te desprinde din ambianța în care te găseşti, transpor- 
tându-te cu ani în urmă, pe unde de mult nici cu gândul n'ai mai 
poposit, chemând înainte-ţi, de prin cele firizi uitate ale amintirii, 
fârâme de scene, care acum, ca atrase de un miraculos magnet, 
se desprind din tainiţele lor, ca să se "nchege, cu prospeţimea 
lucrurilor întâmplate ieri-alaltăieri, în icoane ca aievea. 

Cum mi s'a 'ntâmplat mie, mai zilele trecute, nu știu a 
câtea oră. 

leşisem, cum spuneam, ca în lumina și căldura stâmpărată a 
soarelui de toamnă, să deapăn mai departe urzeala gândului cu 
care pornisem. Absent cu totului pentru ceeace se petrecea în 
juru-mi, nu mai auziam nici huruiala vehiculelor care se "*ncrucişau 
la tot pasul, nici forfoteala lumii care mişuna în juru-mi, uitându- 
mă la ea cum te uiţi din fereastra vagonului la copacii sau stâlpii 
de telegraf care defilează pe dinaintea trenului în mişcare. 

De-odată însă, o foarfecă nevăzută îmi retează brusc firul 
gândurilor, evocându-mi scene pe care realitatea, cu multiplele ei 
necesităţi, le 'mpinsese la fund, 

Ce se 'ntâmplase ? 

De după colţul unei străzi, drept în faţa mea, îşi făcură apa- 
riția vreo 16 şăpci ruseşti, una mai jerpelită ca cealaltă, izbin- 
du-mi urechea în același timp câteva vorbe străine: Boje moi, priedel, 
hhieb, ceai... Am stat un moment zăpăcit, ca omul care nu-şi mai 
poate prinde firul gândului ce l-a preocupat, dar, în clipa urmă- 
toare, am simțit cum mi se deschide o fereastră spre trecut — 
oblonită până aci — prin care, din depărtări mari, răzbătu până 
la ureche-mi ecoul fredonării a două versuri: 

Dă-ne, Doamne, Alieb şi ceai, 
Dacă vrei să ne mai ai... 


Era rugăciunea pe care de-atâtea ori o rostisem, în timpul 
războiului, prin Basarabia, şi care acum îmi împrospăta toată mi- 
zeria anilor 1917—18. Apoi, când am văzut acești Muscali eu cap, 
în patru rânduri de câte patru, strada în care mă găsiam, ca prin 
farmec, a luat înfăţişarea bulevardului Carol din lași, iar cele 16 
şăpci se 'nmulţiră într'o volgă de regimente rusești. Le vedeam ca 
aievea cum, în tactul cântecului lor favorit, se scurg ca o apă 
cenușie, în nesfârșite tălăzuiri prin acel bulevard al capitalei 
Moldovei. 

Era prin lulie 1917. Lumea se uita cu neîncredere, unii cu 
aversiune Chiar, la uniformaţii fii ai stepelor rusești. Le cunoşteam 
acum vrednicia şi valoarea „îrăţiei“ lor de arme. lIşi arătaseră 
arama. De aceea, cu cât era mai lung trupul acestui uriaș boa 
— fără putere, cum s'a dovedit — cu atât ni se 'ncleştau mai 
păgân pumnii, dându-ne seama de primejdia care păştea cu: astfel 
de „tovarăși“ şi Țara încă necutropită de duşman: Moldova. Şi 
cum mă oprisem şi mă uitam după şăpcile care se depărtau prin 
Strada Gării din Brașov, vedeam nu numai feţele pline, dar șterse, 
ale regimentelor muscălești care unduiau pe străzile Iaşilor, ci 
auziam şi cântecul lor masiv, cu ecouri de clopote de catedrală, 
cum izvora dinspre Copou, se 'nteţia cu apropierea, ca apoi, cu 
trecerea şuvoiului de uniforme, să se mistuie, ca un zumzet de 
roiu enorm, în partea opusă a oraşului. 
































Ku - da  die-vici tu - da ea *) 


+) Două sate, două cătune, Unde-s fetele, 
Opt fete, singur eu. acolo-s (şi) eu, etc, 

Decât, nici o izbucnire de elan, nici un gest de îraternitate, 
nici un ochiu umed, în care să se răsfrângă raza unei speranțe, a 
unei bucurii, cu toate că cele două trotuare ale bulevardului erau 
înţesate de lume. Dimpotrivă: feţe severe, priviri încruntate, maxi- 
lare încleștate. Şi-o muţenie... simptomatică. Simţiai însă că această 
muțenie sufocă. Simţiai că năduful care stăpâneşte sufletele 
trebuie să explodeze cumva. Şi a explodat, cum nu se aştepta 
nimenea. 

Prin faţa clădirii ocupată de Marele Stat Major al armatei 
române, venind din direcție opusă direcţiei în care se scurgeau 
regimentele ruseşti, un soldat român, mai mult desbrăcat decât 
îmbrăcat, cu fața și trupul desvlăguite de cine ştie ce suferințe — 
făcea impresia unui convalescent ieşit acum din spital — întrun 
moment când, încetând cântecul, nu se auzia decât duduitul ritmic 
al miilor de bocanci muscăleşti, se înfipse în marginea trotuarului, 
cu fața spre Ruși, şi holbându-se la ei, cu gâtul întins şi fața 
lungită, imitând cu braţe scheletice pendularea gravă a braţelor 
cărnoase ale acestora, cu glas boncăit, începu a-i îngâna în rit- 
mul cântecului lor. 

bă, bă-bă... bă, bă-bă... bă, bă-bă.. bă! 

bă, bă-bă... bă, bă-bă... bă, bă-bă... băăă!!) 

Vorbele cu care-a pus punct şi vâri acestei ieșiri nu le-am 
putut prinde. Românaşul plecase "n direcție opusă. Se pot însă 
bănui din gestul de dispreț pe care l-a aruncat valului de Ruşi. 

Am asistat în viața mea la multe descărcări colective ale 
satisfacției — prea multă vreme așteptată — a sutletului omenesc, 
dar nu-mi aduc aminte să fi fost martor la vr”'una asemenea celei 
care a erupt atunci. Intr'o clipă s'a topit toată amărăciunea care înneca 
sufletele, făcând loc unei nestăvilite voioşii. Dacar fi fost lângă 
mine, l-aş fi strâns în braţe și l-aş fi sărutat ca pe-un frate răz- 
bunător al atâtor mâhniri pe anonimul soldat — imagină vie a 
suferinței — care, fără o bâtă măcar care să-i dea barem iluzia 
putinței de apărare în contra unei eventuale agresiuni, a avut 
îndrăsneala să-şi descarce, în văzul lumii, în cea mai frecventată 
arteră de comunicaţie a lașilor, tot disprețul pe care-l purta în 
suflet zecilor de mii de Muscali înarmaţi, bine îmbrăcați, bine 
hrăniți. 


1) Ritm dactilic, Silabele culese cursiv poartă accentul. 

Și Ruşii 2... — veţi întreba dv. Credeţi c'a reacţionat vrunul? 
Doar că s'a inversat expresia fizionomiilor: de-acum ai noștri cu 
feţele destinse şi ei cu elencruntate. Ba o vreme, pânăce s'au 
scurs șăpcile care-au asistat la această scenă, ne-au slăbit şi cu 
continuarea boncăitului, cum, ca să nu se mai expună la repe- 
tarea batjocurii, sunt sigur că au cruțat şi pe alții pe unde vor 
mai fi trecut. 

Care altă armată, care conştiinţă de demnitate ar fi tolerat o 
o astfel de ridiculizare, fără sancţionarea stante pede a îndrăsnețului 
insultător? Nici una, firește. Decât, Muscalii lui Kerenski se ştiau 
cu musca pe căciulă. Și la vinovat nu căuta curaj, nici demnitate. 

Mai e de mirare atunci, că mam mai rimas surprins când, 
la vreo lună, trecând în Basarabia și făcând cunoştinţă cu inginerii 
hotarnici, din Sadovaia Uliţa Chişinăului, Alex. Botezat şi Andrei 
Hodorogea, cel care avea să plătească cu viaţa, cum am înţeles-o 
din vorbele unui locotenent rus, îndrăsneala atitudinii sale ro- 
mânești — va mai fi poate odată vorba de acest martir, ca şi de 
regretatul Simion Murafa, mort în aceleaşi condiţii, în același loc, 
de mâna aceloraşi asasini în haină militară rusească, — mai e 
de mirare zic, că aceştia n'aveau alt termen pentru Muscali decât... 
— scuzaţi că nu pot pune pe hârtie calificativul, nu cumva să fiu 
bănuit că l-am inventat eu. 


* 


Ajungând în gară, şăpcile rusești și-acolo. Se'nghesuiau spre 
compartimentele unui vagon cl. III. Când le-am revăzut aci, buluc 
în fața vagoanelor, simții cum îmi înfloreşte fața de un zâmbet, tot 
cu contingenţe basarabene. 

Pare-mi-se în gara Pârlita — dacă-mi amintesc bine numele 
ei — tot înghesuială de Muscali, dar mult mai mare, fiind şi ei 
mult mai mulți decât cei pe care-i mi-i scosese întâmplarea acum 
în cale. Unii coborau, alții se luptau să urcen vagoane. In mij- 
locul furnicarului, un preot. Dar lucru curios, înghesuiala cea mai 
mare era'n jurul lui. Şi cum părintele era c'un cap mai înalt decât 
cei care-l înconjurau, din fereastra vagonului în care eram, vedeam 
bine opinteala Sf. Sale de-a scăpa din bruftuiala în care se găsia. 
Și a ieşit, fireşte, dar fără aripi. Intrasen grămadă în reverendă 
şi ieși'n frac. 

Râdeau Muscalii, cu gurile la urechi. 

— Da şi-i, şi s'o pitrecut? — întreabă unul pe-un vecin. 

— Da ce să se petreacă... îi răspunde acesta în graiu mun- 
tenesc. Blăstămaţii de Muscali, simțind că părintele are ceva în 
buzunare, ca să nu scape chilipiru”, — şi vreme nu era să caute 
să le mai desbumbe, că erau prinse cu nasturi — au dat gră- 
madă în jurul lui, şi'n vreme ce-l îmbulziau din toate părţile, o 
foariecă i-a rășluit buzunarele cu toată partea de dinainte a re- 
verenzii. 

— lan ti uitâ câ-i ca o rândunicâ!... 

— Rândunică ciufulită. 

Şi cu cât alerga și se agita mai amarnic bietul părinte ca să 
trezească indignarea, revolta celor de față, doar îi vor sări'n ajutor 
ca să poată identifica şi sancţiona pe neobrăzatul tâlhar, cu atât 
răbufniau mai straşnic hărhăielile Muscalilor din trenul care se 
pusese'n mişcare. Insăşi locomotiva, trezită din aţipeală, prinse 
a puini întrun râs înfundat, luând-o spre apele Prutului, cu toată 
garnitura de hohote care se'nşiruiau pe urma ei, lăsând pe sâr- 
manul părinte cu poalele reverenzii înjumătăţite şi cu inima obidită. 


* 


In drum spre casă, scăpând de obsesia șăpcilor rusești, 
cercai să reintru în alvia gândurilor cu care-mi părăsisem domi- 
ciliu]. Dar era chip ?... La tramvai, cu care voiam să mă înapoiez, 
un ciuf de căţel se dăduse la locomotivă şi hămăia la ea... ca la 
un hornar. 

Și aşa, abia revenit de pe plaiurile Basarabiei, iată-mă iarăşi 
pe drumuri străine. Şi unde? Tocmai în capitala Austriei, pe Ot- 
takring, unde în anul 1895 asistai la o scenă analogă, dar tragi- 
comică. 

O javră de cățeluş (să fi tot fost cât o pisicuţă), tuns, 
aproape ras, cu cordeluțe şi clopoței, unul d'ăia pe care cucoanele 
îi pupă, îi aşează la masă și-i poartă'n manșon, ce s'a gândit ?... 
hai să sperie locomotiva tramvaiului, care tocmai se oprise la o 
haltă. Şi ham-ham!... ham-ham !... cu ochii când la maşinist când 
la stăpân'-sa. In fereastra maşinii, fața pudrată cu funingine a 
unui Vienez d'ăia simpatici se dilatase orizontal de buna dispo- 
ziție pe care i-o procura jigodia. Şi de buna dispoziţie a lui se 

contaminară şi pietonii, care se strânseseră ca la comedie, făcând 
haz de turbăciunea secăturii patrupede. Căci, lucru naibii, cu cât 
se înmulțiau spectatorii, cu aiât prindea curaj mai mare şi odorul 
cocoanei, năpustindu-se tot mai furios la namila de fier. Maşi- 
nistul zâmbia, fără să clintească. Doar odată-și duse dreapta la 
spate, ceeace întărâtă atât de mult javra, încât înaintă până la 
roate. Spre nenorocirea ei. Căci în momentul acela, mâna dusă la 
spate a mașinistului deschise ventilul de siguranță al cazanului. 

Fsssss!..., împroşcă de-odată aburul fierbinte prin țeava care 
se termina tocmai la roata asaltată de boieritul cuțulache. 

Când se destrămă vălul de aburi, jigodia, opărită, cu zgai- 
bele'n sus, tremura ca piftiile 'ntr'un cărucior hurducat de copii. 
Stăpâna potăii, să turbe nu alta. Era însă prea târziu, căci întoc- 
mai ca pe locomotiva din gara Pârlita, când a văzut atâta lume 
ştergându-și lacrimile, şi pe aceasta o umflă râsul — un râs isteric 
— care, ca dus de un curent electric, într'o zgâlțâire nervoasă, se 
transmise întregii sale trene de vagoane, ce dormita obosită în 
bătaia soarelui călduț. Apoi, încordându-şi puterile, vorba ăluia: 
adio... şi să-mi scții... 

Oare de ce mi-or fi venind în minte, reîmprospătând această 
veche scenă, javrele din presă ?!... Să fie vre-o asemănare între 
potaia patrupedă de pe Ottakringul Vienei de acum 40 de ani 
şi între bipedele din atâtea redacţii de azi? Te pomeneșşti c'o fi, 
dacă undița gândurilor mi s'a agăţat tocmai în ele şi nu în al- 
tele,... Şi dacă este vreo asemănare, n'ar îi de dorit şi aici un 
mașinist, care — vorba Bănăţenilor — să le ia şi acestora mau' 
cum i-l luase Vienezul ciufului cu cordeluţe și clopoței? 


S. Tamba 

Pagini de umor și satiră 
Monopol 


Apune soarele — spre antipozi. 

Și ei doresc lumina și căldura ! 
Şi-acolo el găsi-va 'n floare ura? 
Europeni samsari, bursieri, irozi! 

Cum ? Voi lăsați un soare să străluce 
Și altora ? Foc şi pârjol, pe cruce ! 
Să n'aibă alții soare 'ncălzitor ! 

Luaţi monopol pe soare, domnilor! 


P. 
După executarea lui Zinoviev, Kamenev, & Comp. 


Alaltăieri, puşcau burjui 

In „raiul“ Sovietului 

Ce se'ntinde'n Răsărit; 

Ieri, puşcară foști „tovarăşi“; 
Mâne ?.... Nu-i greu de ghicit 
Cine vor fi puşi la zid. 

Ziua de-azi mâne-o fi ieri 

Și Istoria-amintește 

Foarte mulți Robespierri. 


Epitaf 
pe mormântul celor 16 „Ruşi“ roșii executați în August 1936. 
Asta-i soarta tuturor 
Celor cari să-și nalțe vor 


Statui din.... asasinate: 
Mor pe foale, nu pe spate. 

Scrisoare din Infern 
către cei din Komintern 


Azi, fuserăm trimişi noi 

La „Județul de apoi“; 

Mâne, veți trimite iarăși 

Pe-alţi foşti „prieteni“, vechi „tovarăși“; 
Poimâne, pe urma noastră 
Pleca-veți însă „dumneavoastră“ 
Cari ucideți juni, bătrâni, 
Pare-c'aţi ucide câni... 

Căci Acel ce vede toate 

Nu iartă orice păcate! 

Și cum nu ne-a iertat nouă, 
N'o să vi le ierte vouă. 
Sacrilegii-asasinate 

Se cer vecinic expiate 

Prin sânge, prin crud dezastru... 
Asta, 

Ca de două-ori două-s patru, 


Zinoviev, Kamenev & Comp. 


Cu prilejul războiului fratricid 
din fara luptelor cu faurii 

In Spania, un luptător 

Urla cu burta spintecată 

Prin lumea 'n juru-i adunată. 

De nicăiri însă-ajutor, 

Crezându-l toţi... foreador. 


Neacșu Hurlup 

„Crucile albe“, roman de Florea Căruntu, Edit. Pavel 
Suru, București. 

Scrierea cu titlul de mai sus, așa de frumos şi de sugestiv 
în intenţia autorului ei, năzueşte să fie un roman de proporţii, 
mari şi de un intens caracter social. Autorul, de sigur un tânăr 
scriitor, îl dedică logodnicei sale. Inspirație puţin fericită, fiindcă 
nu se putea un omagiu mai riscat şi mai imprudent din partea 
unui logodnic pentru viitoarea sa tovarăşe de viață, decât acest 
roman în care, fie şi într'o formă epizodică, se vorbeşte fără 
jenă despre unele fenomene fisiologice, proprii pubertăţii, fiind 
intercalate şi nu mai puțin de trei... desonorări a trei fete: 
a unei eleve de şcoală de patruprezece ani și a două studente! 


Apoi, modul în care este destășurată acțiunea dovedește o 
concepţie simplistă din partea autorului în privinţa artei de a 
desvolta o acţiune de roman. In acest roman, acțiunea este po- 
vestirea unei vieți de om într'o noapte de insomnie. Starițul 
Teofil (fostul student în teologie și preot Tudor Roată), vlăguit 
de puteri din pricina unei boli neiertătoare, contractată în tim- 
pul unei lungi osânde la închisoare, și simțindu-şi și sfârşitul 
aproape, într'o noapte de furtună, cu fulgere și cu trăsnete, — 
ultima noapte din viaţa lui, — îşi trece în revistă viața. Amin- 
tirea începe de la vârsta de copil, câud în însoţirea înduioşată 
a părinților a pornit pe drumul lung al şcoalei de la oraș; apoi 
amintirea trece mai departe la viața de student în teologie, pe 
care o revede în idealismul ei curat, în legăturile de prietenie 
buclucașe dintre studenți și studente, și în toată învolburarea 
de energie, risipită generos și imprudent în lupta dintre curen- 
tele de idei. Amintirea starițului se oprește însă stăruitoare 
asupra vieţii lui de preot la sat și asupra răscoalelor țărănești 
din 1907, la isbucnirea cărora preotul Tudor Roată contribuise 
întro măsură covârșitoare. 

Acesta este romanul. De o factură simplistă, dar închegată, 
ar fi putut să fie și o adevărată operă literară, dacă autorului 
nu i-ar lipsi unele calități, fără de care un scriitor nu poate fi 
adevărat poet: 1) darul de a intui în sufletele personagiilor 
şi de a le individualiza ; 2) puterea de a aprofunda situaţii şi 
întâmplări spre a reda, cu maximum de verosimilitate, tragicul 
sau comicul lor ; 3) talentul de a reda şi oameni şi întâmplări, 
şi fapte şi situații, cu specificul lor, — oricât ar fi el de ca- 
racteristic sau de banal, — care le face să trăiască deapururi, 
pline de realitate și de adevăr. 

Din aceste puncte de vedere, romanul „Crucile Albe“ al 
d-lui Florea Căruntu este o scriere cu pretenţie literară, în felul 
romanelor de foileton, care făceau pe vremuri deliciile elevilor de 
școli secundare și sunt şi astăzi gustate de tineretul atelierelor 
și magazinelor. Aș îndrăsni cel mult să-l pun alături de ro- 
manele, copleșite de retorism, ale lui Rădulescu Niger, deși pe 
acestea din urmă le găsesc superioare „Crucilor Albe“. Intr'un 
cuvânt, romanul d-lui Florea Căruntu este o scriere cu pretenţie 
literară, nu o operă literară. 

Să mă justific: personagiile masculine, — înțeleg pe cele 
mai importante, — au o psichologie nediferențiată; cum e unul, 
sunt și celelalte; studenții se aseamănă între ei, studentele la 
fel ; învățătorul Nicu Ardeleanu, și servitorul Radu sunt variante 
ale preotului Tudor Roată; Sanda, nevasta preotului şi Angelica 
învățătorului Nicu Ardeleanu, sunt absolut identice. Singurii cu 
psichologii definite sunt logofătul Avramide și boierul Vâlvoare, 
personagii secundare în textura romanului. 

Situaţiile și faptele, pe de altă parte, sunt sau nemotivate 
sau neadâncite. De ex.: quasi-leșinurile lui Tudor Roată, care, 
în concepția autorului, trebuie să fie un om de gândire îndrăz- 
neață și de faptă plină de energie, te fac să zâmbești. Scena 
atentatului de la Cameră este o pură copilărie. Incercarea de asa- 
sinat moral, asupra preotului Tudor Roată, cu urmările ei fu- 
neste, sunt de un patetic exagerat. 

La sfârșitul romanului, întâlnirea dintre starițul Teofil şi 
fiul său ...prezumtiv, copilul Virginiei, cu dulcegăria sentimen- 
tală care o însoțește, este o scenă de roman-foileton. 

O parte a romanului merită, totuşi, să fie subliniată: 
sunt răscoalele țărănești din 1907. In adevăr, răscoalele țără- 
nești sunt redate cu multă putere şi povestirea lor, sobră și im- 
presionantă, vădesc un rea! talent din partea autorului. Păcat 
însă că se pierd, ca parte epizodică, în totalitatea romanului. 

O scădere, pe care în coloanele revistei noastre am con- 
statat-o și la alţi tineri scriitori și am subliniat-o cu toată pu- 
terea, este lipsa de grije în privința unei chestiuni elementare 
de scris, dar supărător de jenante: sunt multele și repetatele 
greșeli de ortografie. De ex. (pag. 70): cred că a-ţi fost ocupat; 
sau, să vi (în loc de: să vii); să scri (în loc de: să scrii) de la 
pag. 77, 78, 79 apoi:preocuparea de ai dovedi, hotărîrea de ai 
spune (p. 41). Taci, idioat-o (p. 140); va fi înțelese motivele 
(acord) p. 40 şi altele. Tinerii scriitori ar trebui să fie mai 
atenți, când își corectează lucrările, spre a nu lăsa să se stre- 
coare asemenea greșeli nepermise nic: elevilor de școală primară, 

%* 

„In amurg“, versuri de Ada Crin. Edit. Tipografia Ro-. 
mânească, Timișoara. 

Cariera, în imensa majoritate a cazurilor, corăspunde firii 
intime a omului şi îl desăvârşeşte: îi dă un anumit cerc de 
„preocupări intelectuale, îi întăreşte anumite predilecţii şi anu- 
mite gusturi, îi creiază o anumită atmosferă sufletească, de gân- 
dire şi de afectivitate, 

Totuși sunt și excepţii. Cine s'ar fi așteptat ca un medic, 
Drul Axel Munthe, să scrie minunata „Carte dela San-Michele“ ? 
sau medicul român, Drul Victor Papilian să îmbogăţească lite- 
ratura română cu atâtea opere de valoare ? Şi câţi alţi scriitori - 
de seamă nu aparţin altor cariere decât aceleia a scrisului ! 

Acesta este cazul poetului Ada Crin, care, în ciuda feme- 
nismului din pseudonimul său literar, nu este o femeie — ca 
de ex. poeta italiană Ada Negri — ci un bărbat şi încă un 
profesor de matemateci. In cercul literar, din Timişoara, pe care 
îl frequentează poetul, nu ştiu cine a avut inspirația să-i dea 
acest pseudonim literar, inspirându-se din titlul unei poezii în- 
chinate de poet faimoasei insule din partea de sus a Dunării 
româneşti: „Ada-Kaleh“. Sa luat prima parte din „Ada-Kaleh“, 
s'a adăugat „Crin“ şi s'a alcătuit pseudonimul „Ada Crin“ pen- 
tru poetul, profesor de matematici, Ovidiu Ţino, de la Școala 
Politehnică din Timişoara. 

Volumul de poezii „In Amurg“ al d-lui Ovidiu Ţino, alias 
„Ada Crin“, este un mănunchiu de poezii de tinerețe, de poezii 
de dragoste: iubirea poetului pentru ființa dragă, pe care mai 
târziu şi-a făcut-o tovarăşe de viață. 

De aceea titlui, cu toată justificarea primei poezii a volu- 
mului, nu este prea potrivit. 

Mai indicat ar fi fost „In primăvara vieții“ sau alt titlu 
decât „In Amurg“. 

Poeziile volumului, toate, cu excepția doar a trei sau patru, 
care au subiecte diferite, sunt închinate dragostei: este iubirea 
caldă, iubirea entuziastă, iubirea optimistă a unui suflet de om, 
către care natura înconjurătoare și viața își deschid braţele. De 
aceea numai pe-alocurea se întrevede nota de melancolie, de 
înfrângere sufletească sau de durere. Ceeace domină și constitue 
nota permanentă a volumului este iubirea sănătoasă, spontană, 
sinceră, care isbucneşte puternic şi se aşterne cu seninătatea și 
naturalețea cu care curge apa de isvor, sau se sbate frunza 
codrului. Ă 

Caracteristică din acest punct de vedere — aleg o poezie 
între multele de același fel, cu aceeaşi tonalitate fericită — este 
poezia „lubire“ : 


Pe subt copacii îmbrăcaţi în floare 
Sburau sburdainici păsărele 


OBCU CLUJ 


— 563 — 


Şi sufletu-mi se bucura de ele 

Şi de mireazmă și de scânteieri de soare. 
In fuga ei, privirea-mi pe răzoare 

Te "'ntruchipa din ploaia de petale... 


II. 


Ci iată că ?n înnalt răsună cânt de ciocârlie 
Chemarea slavei, și dulce și îmbietoare 

La dragostea ce ne frământă ca 'n vâltoare, 
La dragostea ce durează nimb și vecinicie. 
Pe-aleea magic îmbrăcată în lumină 

Tu vii grăbită, împărăteasă a visurilor mele, 
Invăluită ?n taina lucirilor de stele | 
Şi-mi umpli sufletul cu dragostea-ţi divină. 


lubirea poetului, spontană, intensă, fericită, se înfrăţeşte 
cu natura. Ei i se adresează poetul ; pe ea o face confidentă și 
părtașe a dragostei sale. lar natura, înțelegătoare și bună, îi 
oferă frumuseţile sale, pentruca poetul să-și înirățească iubirea 
cu ele. De ex.: 


„Merg alături...“ - 


Merg alături pe crare 
In grădina înverzită 
Blândă steaua ta, iubită 
Scapără de tot în zare., 
După ea încet de-arândul 
Un popor întreg de stele 
Iţi încurcă dulce gândul - 
i ţi-l pierde printre ele. 


Cadrul de natură însă, pe care iubirea poetului îl evoacă 
și în care își îmbracă iubirea — trebuie să o spunem cu obiec- 
tivitate — amintește prea de aproape pe Eminescu: același co- 
dru, acelaşi lac, aceiași plopi și aceiași tei; același cer de stele 
al nopţilor de vară; chiar și murmurul isvoarelor şi liniştea în- 
serărilor din poezia lui Eminescu. Dealtfel, spre îndrept-ţirea şi 
scuza lui Ada Crin, trebuie să recunoaştem că sunt puţini poeți 
erotici, post-eminescieni, a căror poezie de iubire să nu îi fost 
influențată de poezia marelui lor înaintaș. Până și tonalitatea 
tristă a poeziilor lui Eminescu, precum și unele forme de ver- 
sificaţie și unele titluri le întâlnim în poeziile lui Ada Crin, ca 

de ex.: „Şi dacă...“, sau „Trecut-au anii rânduri, rânduri“, sau 
expresiuni pur eminesciene ca: „ci azi mi-e inima pustie“ (Frunză 
de mesteacăn). 

Sunt totuşi, spre cinstea volumului şi pentru consacrarea 
ca poet a lui Ada Crin, atâtea poezii, care se depărtează de 
Eminescu şi fac să se vadă originalitatea sănătoasă, optimistă 
și robustă a poetului. Intre acestea, pe lângă fragmentele redate 
mai sus trebuie să citez cele patru sonete: „Sulamita“, apoi 
„Floare Sfântă“ şi soneteie „Taină“, „Peste ruine“, „Tăceţi“ şi 
altele. 

Unele poezii sunt neisbutite din punct de vedere formal; 
printre acestea, cu părere de rău, trebuie să citez chiar „Ada 
Kaleh“, poezia din titlul căreia s'a luat ideea pentru formarea 
pseudonimului „Ada Crin“. 

Poetul volumului „In Amurg“ — o știm în mod absolut 
sigur — are în preparație un nou volum de poezii, dintre care 
până acum n'a dat publicităţii decât numai trei-patru. 

II aşteptăm cu încredere 

P. |. Teodorescu 
* 

Profesorul Dr. Victor Tufescu, asistent universitar al Fa- 
cultății de Litere şi Filosofie din Iaşi, ne trimite o serie de mu- 
nografii geografice și etnografice, care sunt tot atâtea contri- 
buțiuni la studierea unor probleme ale pământului și poporului 
românesc în partea de Nord a Ţării (Nordul Moldovei și al Ar- 
dealului). In același timp ne trimite şi un studiu, biografie-portret, 
al regretatului profesor și geograt de mare valoare, George Vâl- 
san. Le vom lua pe rând pe fiecare. 


1) Răspândirea satelor de răzeși. 
— Contribuţiuni la studiul populării Moldovei. — 


Este un studiu complet și cât se poate de aprofundat — 
întemeindu-se pe o întreagă literatură a acestei probleme — a 
chestiunii originii și întinderii țăranilor liberi, proprietari de 
pământ, numiţi „răzeși“, din Moldova. Autorul se ocupă mai 
întâi de originea răzeșilor, pe care o literatură fantezistă îi 
socotea ca trăgându-se din... legiunile romane | sau din ostaşii 
primilor voevozi români, distinși în răsboaie și împroprietăriţi. 
Adevărul este că răzeşii sunt mai vechi decât primii domnitori, 
că ei datează, ca instituție economico-socială, dinainte de des- 
călecat și că sunt urmașii vechilor cnej;, judecători şi stăpânitori 
ai satelor, cu drept de zeciuială asupra produselor pământului.— 
Autorul se ocupă apoi de identificarea primelor așezări răzeşeşti, 
a primelor sate, care au fost în regiunile sub-carpatice şi peri- 
carpatice (în special regiuni de păduri) și de fenomenul întin- 

derii lor, pe cale de roire, iar mai târziu, când o parte din ră- 
zeși deveniseră clăcași, şi prin colonizare, Astfel au fost făşia de 
pământ dealungul Carpaţilor, apoi regiunea Bacăului, a Putnei, 
a Bârladului, a Vasluiului, a Dornelor și mult mai târziu în 
regiunile de stepă, care în general erau evitate de răzeși. Este 
un studiu complet şi deosebit de interesant. 

2) Captări actuale între afluenții Prutului şi ai Siretului în 
jud. Dorohoi. Este vorba nu de nişte captări de ape făcute de 
mâna omului, ci de un fenomen cu totul natural de captare a 
unor afluenți mici din stânga Siretului, a cărui albie prezintă o 
altitudine superioară celei a Prutului, de către unii afluenţi, cu 
albie mai joasă, ai Jijiei, care este un afluent important al Pru- 
tului. Aşadar lupta se dă între afluenții unui rău cu albia mai 
ridicată şi aceia ai altui râu cu albia maijoasă. In această luptă, 
dealungul vremurilor și chiar și astăzi, — căci fenomenul se 
petrece sub ochii noştri și este studiat de d-l prof. Victor Tu- 
fescu — afluenții Prutului au avut și au și astăzi câştig de 
teren asupra afluenților Siretului, 

3) Castanii dela Baia-mare. (Extras din Bul. S.R.R. de 
Geografie LIV). Un fenomen pe cât de neașteptat, pe atât dein- 
teresant, — fenomen de ordin botanic şi geografic — este pre- 
zenţa castanului dulce (castanea vesca) într'o regiune cu totul 
isolată şi la o latitudine, unde, în partea corespunzătoare a Mol- 
dovei, se găseşte o vegetaţie corăspunzătoare unei clime aspre, 
la fel cu cea a Ucrainei: în regiunea Baia-Mare, în munţii Lă- 
pușului. 

Castanul dulce, arbore de climă mediteraneană, crește în 
mod natural prin văile ferite de curenți ale Olteniei şi ale Ba- 
natului. Prezenţa aceluiași arbore în văile munților Lăpușului, 
în regiunea Baia-Mare, este un fenomen de vegetaţie, ale cărui 
condițiuni le studiază d-l prof. V. Tufescu în broșura sus- 
amintită. 

4) George Vâlsan, studiu portretistic şi biografic, în care 
este pusă, în cea mai vie lumină, figura unuia dintre apostolii 
ştiinţei geografice în țara noastră: a lui George Vâlsan. Viaţa 
de muncă și, aș putea spune, de jertfă a marelui profesor al 
Universității din Cluj, precum și opera lui geografică, din care 
cel puţin un studiu: „Câmpia Română“ va rămânea dealungul 
vremurilor viitoare, sunt elogiate de d-l prof, V. Tufescu, cu 
acea obiectivitate şi preţuire de adevăr, cum a meritat-o un George 
Vâlsan. 

: P. |. Teodorescu 

In numerele viitoare ale revistei, vom face dări de seamă 
asupra următoarelor lucrări : 

1) Ajută-te singur, de S. Smiles, trad. în rom. de Al. Lasca- 
rov-Moldovanu, Ed. Cugetarea. 

2) Cheia visurilor, roman de Cezar Petrescu; Editura Cu- 
getarea. 

3) Fortul 13, roman de Dragoş Protopopescu, Editura Cu- 
getarea. 

4) Carmen Seculare, roman de Cezar Petrescu, Ed. Ciornei, 

5) Rabbi Haies Roful, roman de Petru Manoliu, Ed. Ciornei. 

6) Ada-Kaleh, de M. Ar. Dan, Timişoara. 

7) Miresme din Banat de Dridri Govoniţă, Timişoara. 

8) Relaţiile țărilor române cu Patriarhia din Alexandria de 
Prof. D. lonescu, Buzău. 

9) Evanghelia tălmăcită pentru tineret, de Pr. T. Chiricuța. 

10) Descrierea Moldovei (Descriptio Moldaviae) de D. Can- 
temir, trad. în rom, de Gheorghe Adamescu. 

11) Cântarea Cântărilor, trad. în versuri de Corneliu Mol- 
dovanu. 

12) Constelații, poeme de lulian Vesper. 

PL; 
% 

Revista „Cuget Clar“. Dela 15 lulie apare săptămânal, 
sub conducerea d-lui prof. Nicolae Iorga, revista „Cuget Clar“, 
menită să dea o notă de echilibru şi de mai multă nobleţe lite- 
raturii noastre de astăzi, al cărei „modernism“ se reduce de fapt 
la exhibiţie provocătoare sau la răscolirea tulburei vieţi instinctive. 

Chemarea de altădată, la marele rol al scriitorului, care 
înalță prin însuşi modelul realei sale transfigurări, mar mai fi 
avut, de sigur, tot atâta răsunet ca apelul de acum, cuprins în 
titlu, la limpezimea minţii, în stare să se impună şi scepticismului 
celui mai desaxat. 

Revista aminteşte vremurile muri ale „Sămănătorului“ prin 
strălucitele articole de îndrumare ale d-lui N. lorga, pline de 
vervă polemică şi străbătute de aceeaşi încredere în îndreptare, 
prin prezentarea călduroasă a poeţilor și prozatorilor contempo- 
rani în ce au mai adânc omenesc şi mai real ca artă. Le amin- 
tește prin poeziile armonioase, cu năluciri de tablouri specific ro- 
mâneşti, sau cu farmecul frăgezimii de impresii şi de ecou din 
alte vremuri. , 

La versurile semnate de d-nii G. Tutoveanu, Const. Asi- 
minei, cu puternica sa epopee națională, Adelina |. Cârdei, C. 
Goran, D. lov, G. C. Bârsan și alţii, se adaogă poezia de cu- 
getare, cu un larg răsunet emoţional, ca în „ie, Doamne“, a 
d-lui lorga, ca și aceea, tot filosofică, de reţinere şi distincţie, a 
d-lui A. C. Cuza. | | | 

Şi tot faimoasa revistă de acum treizeci de ani o amintesc 
„Scenele din Ardealul de azi“ ale d-lui |. Agârbiceanu, care isbu- 
teşte să dea un fel de puritate chiar păcălelii cu care tratează pe 

prefect moş Năstase, electorul improvizat pentru a-şi cumpăra 
juncanii după care tânjise o viaţă. 

Dar revista are şi o atitudine de hotărită negaţie faţă de 
literatura curentă, care, gonind după originalitate, pierde singurele 
drumuri verificate ale artei. Pentru a convinge, d-l N. lorga arată, 
în conferințe şi în articole magistrale, ce vană e ideea de nou- 
tate, aşa cum o pot înțelege „intelectualii“ care vor să dea tonul; 
pune faţă în față, în seria de articole „Stări literare de azi“, si- 
tuația actuală a scrisului și cerinţele la care el trebuie să răspundă 
— şi înfăţişează într'o cuprinzătoare cronică, mostrele de rătăcire 

„modernistă“, alături de literatura adevărată, culeasă uneori şi din 
reviste necunoscute. In cronică se reproduc, de asemenea, arti- 
colele din presă, ca şi scrisorile particulare, din care se vede ma- 
rea bucurie cu care este salutată de pretutindeni noua revistă li- 
terară, 

„Cuget Clar“, care-şi merită subtitlul de „Noul Sămănător“, 
e viu şi captivează. 

lată de ce ni se pare că e apropiată vremea când atâţia in- 
telectuali, desgustați de manierismul literar, repede învechit, se vor 
întoarce iarăşi, prin „Cuget Clar“, dominat de personalitatea d-lui 
Nicolae Iorga, la dragostea de literatură şi că nu vor lipsi nici 
aceia care se vor lăsa din nou străbătuți de marile idealuri, care 
priesc aşa de mult realizărilor durabile. 

At. C. Bălăcescu 


ii 


Marathon, poezii de E. Ar. Zaharia. „Bucovina“ — |. E. 
Torouţiu, București. Format 25X19'/,, fără indicarea preţului. 

Acest Marathon poetic pune în discuție o veche problemă 
de estetică. Sunt de ajuns pentru crearea unei poezii, starea de 
poem, în care, uitându-ne pe noi din toate zilele, trăim esen- 
ţele şi imaginile, aceste încântări pentru simţurile întoarse în 
ele ? Dacă, în cercetările lor, esteticienii nu S'ar fi ostenit să 
răspundă până acum, poeziile din acest volum le-ar face un 
serviciu neprețuit: ele lămuresc deplin chestiunea. 

In poemele d-lui E. Ar. Zaharia e un suflet care visează 
și cântă... şi se împlinește din visurile și cântările sale. Din 
pragul volumului aflăm ca poetul vede în realitatea fragilă a 
poeziei prilejul trăirii în real şi dincolo de el şi, mai presus de 
toate, încântarea întreagă a făuritorului din lumi nouă. 

Unda pură de vitalism din versurile sale, îmbătările în 
zone de azur și un fel propriu de a aduce lângă noi, prin co- 
lorit şi largă respiraţie, lumea cea mare, nu desmint înţelegerea 
multiformă a sufletului poeziei din bucata de început „Elogii“. 
Acest suflet însă, a încăput în armonia inegală din versuri un de 

meșteșugul ar îi trebuit să facă mai mult. Sunt poezii, de pildă 
„Cerbii“, cu un ritm bătând deodată cu inima naturii, stânjenite 
în melodia lor printrun vers stângaciu sau printr'o umplutură 
nesemniiicativă. Pe alocurea întâlnim — şi nu facem o învinuire 
d-lui Zaharia, fiindcă le credem ale unui proces spontan — re- 
miniscenţe de poet cărturar, întorsături argheziene, cuvinte în- 
trebuințate cu un înţeles rar în strofe citite cândva („Muzicali- 
tate“, „Arthur Rimbaud“), care nu ajută la definirea locului său 
între alţii. In poezia „Poetul către Emirel“, versul „Şi soarele se 
culcă în ape cantilene“ ne face să ne întrebăm dacă știm bine 
înţelesul cuvintelor din românește. 

Poezie imagistă, străbătută de șuvițe de toc din arderi 
lăuntrice, lucrarea d-lui Zaharia are nevoie de o axă mai pre- 
cisă — pentrucă sunt în ea umbriri de livresc şi înclinări spre 
ermetic — și de o dăltuire cu grijă pentru ecouri depline. 

Fără aceasta vom parcurge material poetic, cu i je 
— rară — a acordurilor melodice prin esență și cântec, ade- 
vărata poezie. Şi e păcat, căci d-l Zaharia este un suflet de 
poet și, cum ne spun unele din versurile sale, câteodată și un 
priceput mânuitor al ritmului, Când truda creației va îi pentru 
D-sa altceva decât un joc, îl aşteaptă an loc între poeţi. 


î D. Ganea 

Eminescu și Alecsandri, studiu de /. M. Rașcu, Bucureşti 
1936, Format 251/,X17!1/, Pg. 68. Lei 30. 

Apariția geniului poetic e privită în deobște ca un feno- 
men fără legături în realitatea imediată sau premergătoare a 
vieții literare. Printr'un defect de optică obișnuit, ce e covâr- 
şitor de mare nu poate fi element de comparație în alăturări 
jignitoare pentru gustul publicului, dar necesare și lămuritoare 
pentru cercetător. 

D-nul |. M. Rașcu întreprinde, în acest documentat studiu, 
o cercetare amănunţită asupra diferitelor legături și influențe 
dintre Alecsandri și Eminescu, dovedind că antagonismul, per- 
sonal şi literar, dintre cei doi poeţi, consacrat ca un adevăr in- 
contestabil de o opinie publică nepricepută și de scriitori cu 
puţin precise orientări, este un neadevăr infirmat de cercetarea 
serioasă a izvoarelor. 

Din prima tinerețe, Eminescu se închină lui Alecsandri, în 
care vede un mare poet. Articolele lui la ziarul conservator 
„Timpul“ păstrează ecouri din activitatea bardului moldovean, 
fie comentând scrieri de-ale acestuia, fie punând în lumină va- 
loarea omului pentru neamul românesc. Această preţuire însă, 
poartă pecetea unei personalități puternice și independente, căci 
spiritul critic al poetului „Scrisorilor“ știe să facă rezerve unde 

i se pare că talentul lui Alecsandri n'a dat cât trebuie. Atitu- 
dinea critică, împreunată cu prețuiri meritate, lămureșşte pre- 
zența, în poezia eminesciană, a unor cuvinte, procedee și teme 
familiare producţiei literare a lui Alecsandri. 

Admirându-l și imitându-l ca începător, servind aceloraşi 
idealuri sociale și politice în străduința lui de ziarist, topind în 
poezii nemuritoare împrumuturi substanțiale din opera lui Alec- 
sandri, Eminescu dovedește că a cunoscut și recunoscut meri- 
tele contemporanului său. Opera lui apare ca o încununare 
a unei munci comune, prin puterea creatoare a geniului. 

Lucrarea d-lui Rașcu — apărută mai întâi, aproape în în- 
tregime, în una din revistele noastre — risipește nedumeririle 
privitoare la situarea reciprocă a celor doi poeți, prin îfotosirea 
celor mai autorizate referințe şi alăturarea, din belșug, a frag- 
mentelor din operele lor, convingătoare prin asemănări de ne- 
tăgăduit. E n 

Probitatea metodei şi o anumită eleganţă în expunere fac 
din această lucrare nu numai un studiu serios, dar şi o carte 
frumoasă. 

E D. Ganea 

Em. Bucuţa: Bibiioteca satului (Bucureşti 1936). Tipărite 
cu o îngrijire de toată lauda, împodobite cu chipuri şi fotografii, 
cu o înfățișare ca de sărbătoare, cărțile scoase de Fundaţia 
„Principele Carol“, însemnează un mare pas înainte pentru al- 
cătuirea a ceeace trebuie să fie bibliotecile satelor. Chiar despre 
începuturile și înfiriparea acestor biblioteci ne vorbește d-l Em. 
Bucuţa, în cartea de curând apărută: „Bibliotecile satelor“. S'ar 
crede greşit că ea interesează numai pe țărani, învățători sau 
preoți. 

Orice orășan, oricare i-ar fi indeletnicirea, găsește o sea- 
mă de lucruri pe care nu le-a știut — în paginile datorite atât 
de binecunoscutului povestitor al drumeţiei noastre. Mulțimea de 
date (înșirări de biblioteci cu numărul lor de cărți), departe de 
a obosi, interesează în cea mai mare măsură : trezește în cititori 
dorința de-a pune și el o |mână de ajutor pentru a înfăptui 
ceeace alte țări au înfăptuit de mult. 

Afli aci că biblioteca trebuie să fie ceva viu, care să crească 
mereu şi să răspundă adevăratelor nevoi ale populaţiei. 

Afli ce s'a făcut în alte ţări pe tărâmul bibliotecilor po- 
pulare (până şi Bulgaria ne-a întrecut!) Şi-ţi creşte inima de 
mândrie când afli că, mai ales după războiu, s'au făcut și la noi 
o mulțime de biblioteci la sate de cătră Astra, Liga Culturală 
şi mai ales de cătră Fundaţia „Principele Carol“, care e în plin 
sia al muncei sale de răspândire e tiparului în poporul ro- 
mânesc. 

Afară de valoarea documentară a cărţii, se desprinde din 
citirea ei bucuria de-a vedea graiul poporului nostru, pus, de 
un scriitor de îrunte, la locul de cinste ce i se cuvine. Ceeace 
înseamnă că orășenii se îndreaptă cu toată dragostea cătră limba 
curată românească, care acolo se găseşte, acoperită de colbul 
vremii în scoarţele cronicelor. 

Şi se mai desprinde o îndrumare nouă: cheia vieţii biblio- 
tecilor populare nu este nici sala de citire, nici sutele de cărţi 
cu cataloagele lor, ci bibliotecarul. „Un bibliotecar inimos poate 
foarte bine să ție locul cărţilor, povestind oamenilor, din cele 
citite și ştiute, ca o carte îusufleţită de el însuşi. O adunare 
de cărți, oricât de bogată, dar lipsită de priceperea și de râvna 
unui bibliotecar, rămâne de cele mai multe ori sub cheie, ne- 
înțeleasă și fără glas!“ 

Ax. C. 


+ 


|. Simionescu: Auzite şi trăite în țară. Când se vor trece 
la răbojul istoriei, oamenii cari au ostenit pentru luminarea po- 
porului de la sate, va fi trecut în locul de frunte profesorul |. 
Simionescu. Socotesc că numele lui este azi cunoscut între ţă- 
ranii români tot așa de bine ca şi al luilon Creangă, neîntrecutul 
povestitor. In bblioteca creată de el: „Cunoştinţe folositoare“, 
în articolele de reviste și gazete, în „Calendarul gospodarilor“ 
şi conferințele sale, d-l 1. Simionescu, vorbeşte și scrie pentru 
ţărani, în limba lor sfătoasă și plină de nebănuite frumuseți. 

„In „Cartea Satului“ a scris, de curând, despre lucruri Au- 
zile şi trăite în ţară. O carte plină de sfaturi pentru ţărani, 
despre îngrijirea gospodăriei, despre vite şi ogoare, despre to- 
vărăşii și mașini, despre îngrijirea trupului, minții și sufle- 
tului ș. a. 

Ceeace face noutatea cărții este că, pentru a da țăranilor 
aceste sfaturi, nu împrumută pilde de la străini. Găsește destule 
Chiar la noi în țară. Şi ca să nu cadă în greșeala multor cărţi 
cari vorbesc par'că din înălțimea unei catedre, d-l Prof. Simio- 
nescu dă aceste sfaturi sub formă de povestiri atrăgătoare şi 
pline de duioşie. Cartea aceasta îmi trezeşte un gând care, bă- 
nuesc că încolțeşte în capul multor Români de azi: pregătirea 
învățătorului în școala normală. Câte lucruri fără folos nu în- 
vață el de ex. chiar la științele naturale? In loc de toate acestea 
de-ar ști un învăţător numai atâtea lucruri practice câte sunt în 
cartea d-lui |. Simionescu și ar fi de mai mare folos satului pe 
care-l va îndruma. Intocmai ca învățătorul din cartea de care 


vorbim ! 
AX. C, 

Anuarul /ic. de băeți „Al. Papiu liarian“ din Tg. Mureş pe 
anii 1932—1935, publicat de D. Mărtinaș, director. Pg. 224.— E 
unul din puţinele anuare care nu se mărginesc numai la date 
statistice școlare și la cuvântările directorilor, ci aduce şi alte 
contribuții. Anuarul începe cu un sumbru tablou — zugrăvit de 
directorul liceului — al atmosferei care ne împresoară din toate 
părţile, al climatului moral în care vieţuim și care nu se va 
putea schimba decât prin desăvârşirea noastră proprie, prin crea- 
rea unui nou suflet, căci — spune d. Mărtinaş — „nu formele 
pot crea în ordine morală ci omul, caracterul, credința lui“. E 
nevoie deci de „o acțiune în adâncime, de o răscolire şi trans- 
formare a substanței noastre morale“ prin „educaţia tinerelor 
generații în spirit eroic“, căci numai acest spirit va putea pune 
în valoare „rezervele de putere și sănătate ale neamului, energia 
captivă, care doarme astăzi, acel imens potenţial de eroism, care 
zace în adâncimile sufletului popular“. — In articolul al doilea, 
d. |. Miclea vorbește despre „Idealul educației creștine“, care 
trebuie pus „țintă educației actuale“, dacă vrem să schimbăm 
„nu faţa, ci sufletul lumii“. — In al treilea articol, d. Gh, Bron- 
zetti, față de abuzul care se face azi cu sportul fizic — abuz 
care înpreptățeşte profeția d-lui prof. N. lorga: „De atâta sport, 
mintea tinerilor noștri şcolari o să ajungă în călcâie“ — sub- 
liniază, spre a putea echilibra sportul fizic cu cel intelectual, 
necesitatea activităţilor întelectuale prezentate sub formă de joc, 
unele ajutând chiar desvoltarea funcțiunilor sufletești. Dintre di- 
feritele forme ale acestui fel de sport intelectual, amintește : jocul 
de șah. — In al 4-lea articol, d. D. Mărtinaş, vorbind despre 
„Literatură şi Educaţie“, şi punând problema raportului dintre 
morală și artă, care e văzută din o perspectivă de filozofi și 
esteticiani și din alfa de sociologul literar, arată că, „dacă edu- 
cația estetică nu se face cu catehismul, apoi nici educaţia mo- 
rală nu se poate închipui cu ajutorul unei literaturi libertine“. De 
unde, firește, „nevoia imperioasă a selectării lecturilor școlărești“, 
fiindcă „școala trebuie să supravegheze desvoltarea sufletească 
integrală a copilului“. Deci, „frumosul artistic din lectura școla- 
rilor nu poate disprețui frumosul moral“. „Căci morala popoa- 
relor e o valoare tot atât de prețioasă ca arta, știința și religia 
lor“. „Pentru salvarea principiului abstract de autonomie a artei, 
este, deci, imprudent a slăbi frâna morală a unui tineret, pe 
care mediul îl solicitează din toate părțile spre excese“. „Arta 
necondiţionat liberă şi libertină e preludiul dezagregării sufletești 
şi al ruinei inevitabile a societăţii întregi, cu artă cu tot“. „De 
aceea, școala, în funcțiunea ei educativă, are datoria să ia poziţie 
împotriva cărţii care i se substituie în mod perfid, neutralizându-i 
rosturile legitime și paralizându-i rezultatele“. — Di Heinz Helt- 
mann, pe baza experiențelor proprii, arată cum se poate inten- 
sifica interesul tineretului școlar pentru muzica bună, printr'o 

proprie activitate muzicală, prin organizarea, în afară de coruri, 
a orchestrelor şcolare, indicând metoda cea mai practică şi datoria 
dirigintelui, ca şi greşelile care se fac. Incheie, cum numai un 
suilet superior poate încheia: „Noi existăm pentru alții, cărora 
le indicăm calea, în timp ce noi înşine rămânem în umbră, aşa 
cum este destinul adevăratului pedagog“. — Urmează opt do- 
cumente româneşti din colecţia S6lyom-Fekete, publicate de d. 
N. Sulică și aflătoare în Bibl. Muzeului Naţional din Bpesta. Docu- 
mentele prezintă interes nu numai istoric ci şi economic, juridic 
și filologic. — Tot d. Sulică dă şi un studiu mai amplu (54 pg.) 
privitor la „Cafehismele românești din 1544 (Sibiu) şi 1559 (Braşov)“ 
ajungând, pe baza indicaţiilor Prologului „Intrebării creştineşti“ 
şi a împrejurărilor din anii când s'au publicat aceste catehisme, 
la următoarele rezultate: 1) „La baza catehismului din 1559 
(Brașov) şi chiar și a celui din 1544 (Sibiu) nu poate sta decât 
un mic catehism reformat unguresc, şi în nici un caz o versiune 
germană. 2) Catehismul românesc din 1559 a luat ființă din fuzi- 
unea unui mic catehism ung, tradus românește de niște preoți 
români trecuţi la reformaţiune, şi a unei noi redactări românești 
a decalogului, rugăciunii domnești (Tatăl nostru) şi crezului, efec- 
tuată de revizuitorii catehismului (Coresi și colaboratorii săi 
brașoveni). 3) Textul „Intrebării creştineşti“ din 1559 (Brașov) 
nu poate fi identic cu textul pierdut al catehismului din 1554 
(Sibiu). 4) După complectările și modificările introduse de Coresi 
nimenea n'a mai contestat caracterul ortodox al cateh. din 1559, 
5) Nici Sașii, nici Ungurii nu-și pot revendica primele două cărţi 
tipărite româneşte, căci atât inițiativa, cât şi traducerea lor aparțin 
exclusiv unor Români, cari deşi animați de dorința de a provoca 
o deviere de la linia tradiției românești, au totuşi meritul de a 
fi ctitorii literaturii noastre culte. Aceștia sunt, după toate indi- 
ciile, Gașpar Dragfi — (coboritor din neamul voevodului mara- 
mureşan Dragoș), fost prefect al județelor Crasna și Solnocul de 
mijloc, socotit ca cel dintâi reprezentant al înaltei aristocrații, 
care a îmbrățișat și a propovăduit reformaţiunea în Ardeal, — 
apoi Mihai Csdki, cancelarul țării şi Gașpar Bekes, „mâna dreaptă 
a lui loan Sigismund“. , 

Intro broșură de 16 p., format 23X(151/,, apărută în 
Biblioteca Astrei (No. 22) d. Silviu Dragomir, readuce 
între noi din „negura uitării“ activitatea „luptătorului şi reali- 
zatorului politic“ care a fost Vasile Goldis — activitatea ante- 
rioară celei pe care a desfăşurat-o în calitate de preşedinte al 
vechii noastre instituţii culturale Astra. Numai citind această 
broșură îți dai seama de remarcabila „intuiție politică“ de care 
dispunea acest „augur“ şi „impecabil diagnostician“, cu un rol 
de multe ori hotărîtor în viaţa noastră politică din ultimele decenii. 

D-l Gh. Popa-Lisseanu adaugă la cele opt volume apă- 
rute până acum din „Izvoarele Istoriei Românilor“ încă două, 
cuprinzând operele lui Flavius Vopiscus şi Eutropius. Textele 
rămase pe urma acestor scriitori privesc importanta problemă a 
„părăsirii Daciei și implicit a continuității elementuiui daco-ro- 
mau în ţările noastre“. Sunt însemnate pentru noi, întrucât în- 
terpretarea lor exclude golul de o mie de ani pe care mulți 
istorici îl intercalează în istoria neamului nostru. — Vol. 1X, după 
o introducere în |. franceză — cu informații, pentru străini, pri- 
vitoare la istoria noastră, iscălite G, Th. — cuprinde „Viața îm- 
păratului Aurelian“ de Flavius Vopiscus, publicată după ediţia - 
critică a lui Ern. Hohl „Scriptores Historiae Augustae“ din 
1927. In paginile care premerg acestei biografii, d-l G. P.L,, 
dupăce înșiră informaţiile pe care le avem privitor la istoria 
noastră primitivă de la scriitorii Aurelius Victor, Rufius Festus, 
Eutropius şi Flavius Vopiscus — scriitori care, în afară de Vo- 
piscus, au trăit cam la un secol după părăsirea Daciei — ne 
orientează asupra valorii (supusă, între anii 1889—1894, unei 
temeinice analize critice mai întâi de Germanul Dessau) a 
operei lui FI. Vopiscus, care cuprinde și inexactităţi, contraziceri, 
exagerări, — explicabile dacă ținem seamă de faptul că şi el, 
ca și alți scriitori contemporani ai săi, scrie după comandă. De 
altfel, conştient de acest cusur al operei sale, probabil pentru 
a-și ușura conștiința, o spune însuși în p. Il... „nimenea dintre 
scriitori, cel puțin dintre istorici, nu se găsește care să nu fi spus 
și inexactități,“ Se atirmă chiar că Vopiscus ar fiun mistificator 
din epoca împăratului Teodosie (379—395), că ma fost contem- 
poran al împăratului Aurelian — cum s'a crezut multă vreme. 
Ba mai mult, că însuşi numele ar îi un pseudonim din epoca 
teodosiană. Va să zică FI. Vopiscus, scriindu-şi lucrarea sa la 
un veac și jumătate după părăsirea Daciei de Aurelian, a tre- 
buit să-și ia iniormaţiile de la ceilalţi istorici latini, care nici 
ei n'au fost contemporani ai evenimentelor. Argumentul procurat 
de FI. Vopiscus istoricilor maghiari, relativ la părăsirea Daciei 
lui Traian din partea „provincialilor“ și-a pierdut deci valoarea 
pe care a putut-o avea înainte de studiile făcute asupra acestui 
istoric latin. — Dacia n'a fost părăsită decât temporar, 
din motive ce interesau apărarea imperiului — va să zică din 
interese superioare de stat — căci Aurelian ma pierdut nici un 
războiu care să fi motivat părăsirea acestei provincii, lar dacă 
au fost elemente care au plecat de aci cu ocazia retragerii le- 
giunilor romane, acestea, în afară de funcţionarii administrativi, 
au putut fi cei care au avut posibilitatea s'o facă, dar nu ma- 
sele populaţiei rurale. Despre o evacuare completă e absurd să 
se vorbească. O refuză mintea sănătoasă, i se opune logica lu- 
crurilor, 

Vol. X conţine textul latin și traducerea în românește a 
operei iui Eutropius „Breviarium ab urbe condita“. ln introducere 
d-l G. P. L. caută să fixeze locul ce ocupă acest scriitor în lit. 
latină, dându-ne relații și asupra vieții, a valoarei personalității, 
a operei lui, ca și asupra influenței exercitate asupra contem- 
poranilor şi urmașilor săi. — Lucrarea lui Eutropius se datoreşte 
însărcinării primite de la împăratul Valens (364—378) de a scrie 
un rezumat a! istoriei romane. Se extinde asupra anilor de la 
fundarea Romei (754 î. H.), până la 364 d. H. Scriitor obiectiv, 
cu mult simț de demnitate, lipsit de slăbiciunea adulaţiunei, 
simplu şi clar în expunere, nu e de mirare că opera lui Eu- 
tropius a servit ca izvor principal de informațiune pentru ur- 
mași. Textul adoptat de d-l G. P. L. e după ediția Germanului 
Droysen „Monumenta Germaniae historica. Auctores“. Ambele 
volume au ia sfârșit câte un indice al numelor proprii. Au apă- 
rut în tipogr. „Bucovina“ și costă i, 240.— 

EI 


Ernest Bernea: Tineretul şi politica. București 1936. Ed. 
rev. „Rânduiala“. Format 17X12!1/,. Pp. 26. Formulei bătrâhilor 
„Studenţii la carte !* d. E. B. — referindu-se la vârsta purtăto- 
rilor cuvântului și luptătorilor din trecut N. Bălcescu, lon Bră- 
tianu, C. A. Rosetti, Avram lancu, N, lorga — îi opune dreptul 
participării tineretului la politica țării, fiindcă „este aproape o 
lege a istoriei omenești ca ori de câte ori un ideal nou apare, 
tineretul să fie purtătorul acestui ideal, întemeietorul lumii care 
urmează să crească în locul celei îmbătrânite“, căci în momen- 
tele de răscruce istorică“, cum sunt cele de azi — „el este ca- 
pabil de eroism și jertfă“. 

D-l Bernea scapă ceva din vedere. Cei la care se referă 
d-sa, ca să-şi justifice pledoaria în favoarea tineretului, nu mai 
erau studenţi. Şi bătrânii — vorbim de cei serioşi — care tri- 
mit pe tineri la carte, nu-i trimit pe cei cu studiile încheiate, 
pe titrați, — oricât de tineri ar îi aceştia —- ci pe cei care 
sunt încă pe băncile școalei. 

In articolul al doilea („Cei de ieri și cei de azi“) se arată 
cu degetul spre „cei care au avut merite în războiul de între- 
gire, dar în loc să fie îndrumătorii firești ai cauzei naționale, 
sunt astăzi trădătorii acestei cauze“ precizând și misiunea tine- 
retului de azi: „întregirea neamului“, care nu poate fi numai 
una de graniţe, cum îşi închipuie unii. 

In al treilea articol („Hitlerismul nostru“), republicat din 
rev. „Rânduiala“, dupăce arată deosebirea între naționalismul 
românesc şi între hitlerismul național-socialist, respinge înca- 
drarea în hitlerism de „cei care mau nici Dumnezeu, nici vatră“ 
a celor care „pentrucă nu suntem cu Franța masonică, comu- 
nistă şi evreiască, suntem hitleriști“. 

In articolul final („Situaţia intelectualului“) d-l E. B. ţine 
să accentueze că „naționalismul întrupat de Legiune“ nu se ri- 
dică împotriva intelectualului în genere (cum e învinuit), ci „îm- 
potriva pseudo-intelectualului care înșeală şi usucă“. 

Din broșura d-lui Bernea vorbește, oarzăn şi fără mena- 


jamente, sufletul de legionar. 


R 


* 


* 
Ne-au mail venit în ațutor de la apariţia nr-ului pe Sept.-Oct. Dd: 


Lt. col. Coliban Mihail, Tg. Mureş cu Lei 40.— 
Dr. med. Coţioiu Romuald, Săvârşin „ 40.— 
Popp G. Caius, mare proprietar, București +, 200— 
Dr. med. Popa loan, deputat, Sf. Gheorghe „, 240.— 
Schiopul losif, cons. de presă, Berna „„ 100.— 


Le mulțumim și la acest loc, cum mulțumim şi d-lui ing. Eugen Comşa, 
Sibiu, pentru achiziționarea unui nou abonat; iar părintelui |. Ludu, Prejmer, 


pentru al doilea abon. nou. 


ABONAŢII 
care şi-au mai achitat abonamentul: 


Până la 30 Iunie 1936. 
Puşcariu Ion, înv., Brașov 
Până la 31 Dec. 1936. 

Dr. Baicăş Gh., advocat, Braşov 
Banciu Ilie, adm, fin., Târgoviște 
Bancotescu & Nicolau S-sor, București 
Pârseanu Catinca, Sibiu 
.. Bibl. paroh. ort. română, Prejmer 
Biblioteca Senatului, Bucureşti 
Dr. Blaga Lionel, not. public, Sibiu 
Dr. med. Bordea loan, senator, Brașov 
Brotea Alex., protopop, Rupea 
Brumboiu Moise, vicar, Făgăraş 
Bucurenciu Sandu, comerciant, Brăila 
„Căminul! Cultural“, Râșnov 
Ciortea Maria, Cluj 
Clinciu |. prof.- pens., București 
Comşa Ionel, senator, Cluj 
Dr. med. Comşa Nicolae, Sibiu 
Col. î. r. Dr. med. Curta E,, Tg. Mureș 
Dr. Dănilă Gh., not. publ., Hunedoara 
Direcţ. lic. „Avram lancu“, Brad 
, „Aron Pumnul“, Cernăuţi 
„Aurel Vlaicu'“, Orăștie 
Micea cel Bătrân“, Constanţa 

TR » „Negru Vodă“, Făgăraș 

„Şc. com. sup. de băeţi, Timişoara 
Ing. Dordea Nicolae, Cluj 


» » 


» » 


p »» 


Dr. Găvruș R. not. publi. Braşov 

Ing. lonică loan, Brașov 

Mocsonyi A., maestrul vân. regale, Buc, 

Morgenstern Iosif, advocat, Bucureşti» 

Mosora A,, primar şi deputat, Sighişoara 

Murăroiu 1. îuncţ. sup. de bancă, i. r. 
Braşov 


Dr. Neguş Aurel, deputat, Braşov 

Dr. Oniţiu Ionel, advocat, Sebeş 

Oţoiu A., adm. del. la Bca Naţ. Buc. 
Păcală V., insp. gen. şc., Bucureşti 
Peligrad D., proprietar, Strejeştii de jos 
Ing. Penescu-Kertsch Cr., Bucureşti 
Dr. Popl[., î. subsecr. de Stat, Alba-Iulia 
Popp G. Caius, mare propr., București 
Popovici Adrian, București 

Popovici Gh., funcț. Albina, Brașov 
Primăria comunei Baciu 

Primăria comunei Cernatu 
Râşnoveanu Șt., cand, silv. Satu-Mare 
Roşca Sofr., dir. de bancă, î. r. Buc. 
Sassu P. Vas., ministru, București 
Şomlea M. insp. g. farm., Cluj 

Stan Sc, secr. g. Aut. Cl. Reg. R., Buc, 


Dr. Ştefan U., med. primar al munic. 
Braşov 


Stinghe loan, librar, Braşov 
Dr. med, Stoian Aurel, Bran 
Stoichița O,, dir. Fabr. Celuloză, Braşov 
Dr. Sturza |., med. pr. al munic. Sibiu 

Dr. Sturza M., prof. univ., Cluj 

Suciu Adr. ing. șef, Timişoara 

Med. vet. Suru Al., dir. Abat., Braşov 
Dr. Tanislau [., asist. univ,, Cluj 

Dr. Tecău Daniil, deputat, Alba-lulia 
Trif. Grigorie, judecător, Cluj 


Până la 1 Martie 1937 
Primăria comunei Codlea 


Până ia 30 Aprilie 1937. 
Lt. col. Coliban Mihail, Tg. Mureş 
Moșoiu I., dir. lic. „A. Şaguna“, Braşov 
Dr. med. Popa [, deputat, Sf. Gheorghe 
Dr. med. Sulica Alexe, Brașov 
Lt. col. înv. Zernoveanu Vas., Braşov 


Până la 30 Iunie 1937 
Dr. Boeriu V. lon, advocat, Reghin 
Bunea Dr. Leontina, Braşov 
Dr. med. Coţioiu Romuald, Săvârşin 
Dr. Curta Romul, advocat, Agnita 
Dr. med. Manta Cornel, Sibiu 
Ing. Mâzgăreanu Bujor, Braşov 
Secăreanu ], consul gen. al Rom., Praga 


Până la 31 Dec. 1937 
Ing. Comşa Eugen, Sibiu 
Dr. Savu E. adm. del. Bca Naţ., Buc. 
Schiopul Î. cons. de presă, Berna 
Ing. Spârchez Z. şef. oc. silv., Satu Mare 
Dr. Vasu Al., advocat, Miercurea-Ciuc 
Ing. silv. Zehan Eugen, Satulung 


Se mai confirmă primirea costului nr. 5 de la d. C. N. Mateescu, prof. 
R. Vâlcea şi restanța pe 1935 de la d. V. Micuda, institutor, Braşov. 


Abonamentele sosite după 20 Oct., în nr. viitor. 
* 


Rugăm insistent pe domnii restanțieri să ne trimită costul 
abonamentului. Noi nu tipărim revista pe datorie. Fiecare nr. îl 
achităm îndată la apariție. Şi n'avem fonduri. Nici subvenţii. Toate 
încasările noastre se publică în revistă. Sunt sub ochii oricui. N'a- 
vem secrete. Nici pompe invizibile cu sorbul în fondurile ministerelor. 
Şi a scoate o revistă de dimensiunea Țării Bârsei, cu o punctuali- 
tate cum nu apare altă revistă, fără să fi contras în opt ani de 
când apare niciodată două, trei sau patru nr-e într'unul, — nu e 
jucărie. — Am fi curioși să știm: ce-ar face datornicii noștri, dacă 
ar avea ei sarcina noastră și dacă abonaţii lor sar purta cum se 
poartă ei cu noi? 

Să ne cruțe cu scuzele: „am neglijat“, „am uitat“, „am avut 
greutăți“ etc. Cui i-e lene să scrie un mandat — deși pe cei mai 
mulți i-am scutit şi de această osteneală, trimițându-le noi mandatul 
scris gala — ca şi cei care fac pe uilucii sau cărora le este spre 
greutale, să nu țină reviste. Să ne achite datoria şi să ne anunțe 
că pe viilor renunță la revistă. Nu va fi nici o supărare. Dimpotrivă. 
O ţine cine poate şi cine are şi respectul bunului altuia. Căci câtă 
vreme ea nu e achitată, nu aparține celui care o primeşte. 

Inştiințăm cu această ocazie pe cei pe care îi priveşte, că nr-ul 
de Crăciun nu-l vor primi decât cei cu abonamentul achitat pe anul 
în curs; vor fi publicați însă în el cei care ne sfidează rugămin- 
Hile şi-și bat joc de ostenelele și jertfele noastre. 

* 

Poșta administraţiei. Societăților, bibliotecilor, cohortelor de cercetași, 
străjeri etc, care ne-au cerut revista. 

Scoaterea unei reviste ca „Țara Bârsei“ costă bani grei. Şi noi n'avem 
nici subvenții, nici fabrică de bancnote, ca să Vă putem trimite revista gratuit. 
Dacă ţineţi s'o aveţi şi dacă membrii care ar ceti-o nu se 'ndură să dea 
lunar costul unui păhar de bere sau al unei țigări ca să poată îi abonată, 
căutați un mecenate sau adresaţi-vă ministerului căruia aparțineţi, ca să V'o 
aboneze. Sau, şi mai ușor, faceţi-ne cu ajutorul membrilor pe care-i aveţi 10 
abonamente achitate anticipativ, și veți primi un abonament gratuit. — Apelul 
continuu la jertfa revistelor, care numai ele ştiu cu ce greutăți se susţin, e 
nedemn de o colectivitate care paradează mereu cu „setea de cultură a mem- 
brilor ei“. Cine e avid de cultură, îşi trage și dela gură, numai să-şi poată 
satisface această necesitate sufletească. De ceea ce, la Dv. nu poate îi vorba. 
Pentru dv. cerșetoria a devenit un sport—foarte convenabil și, lucru esenţial, 
necostisitor — care nu numai că nu trebuie încurajat, dar e timpul suprem să 
fie odată înțărcat. In interesul existenței revistelor. 

* 


Iarăşi și iarăşi... DI sioc. Gh. D. Banu din Reg. 4 Grăniceri, Deva, 
ni se plânge că n'a primit nr. 5 (pe Sept.-Oct), expediat de aici la 31 Aug; 
iar dl Adrian Oţoiu, adm. delegat la Bca Naţională București, ne scrie că din 
cele cinci nr-e ale anului acestuia n'a primit decât unul, ultimul, 

Domnule ing. Pitulescu, nu credeți că prea ni se pune punga la jerife 
și răbdarea la încercare ? 

* 

Erată. Rugăm îndreptarea următoarelor greşeli supărătoare, strecurate 
în nr, trecut: 

În pg. 476, rândul 21 de sus, nu domeniul idealului, ci: irealului 

In cuprinsul de pe copertă, nu Spicuri ci: Spicuiri. 

Celelalte sunt prea evidente ca să mai insistăm asupra lor. Așa la pg. 
419 suf(l)etului, perspe(e)tiva (p. 444), bargagiuul (p. 457), pg. 41: „Steteau 
țărani cu pălăria 'n mână“, nu: țăranii. 


Spre orientare. Nu dăm schimb decât revistelor care apar regulat. 


9 

TABLA DE MATERII 
A ANULUI VIII (1936). 


Studii, articole, documente. 








Pagina 
Banciu Ax.: Primele cărămizi la temelia Academiei 
Române .............. 203 
33 spa O scrisoare din tinerețe a lui Vas. 
Pârvan, și se se a ee e 
5 sI Din ziarul profesorului Aurel Ciortea 418, 522 
i; pa: Un contract din 179% ,...... 531 
Condurachi D. 1: Formarea vechiului drept românesc 
nescris (Sfârşit) . . .... sa d 23 
Zreangă Ax.: Un îndrumător al tineretului: Mihail 
EliESCU „4-3 si me ot ei ee ăi oi a 212 
(iherghel Ion: Alexandru Ciura. .., . 325 
cihibu Onisifor: Morminte proaspete de vlădici români 145 
“Aafeiu Ion: Preludiile unității naționale. . . . . 299 
Siureșianu A. A.: Un document relativ la geneza „Tri- 
bunei“ din Sibiu ..,..... 129 
> „ »î O scrisoare a lui Diamandi Manole 
din timpul înființării presei cotidiane 
din Ardeal .,....., 248 
ȘI » i: O nouă contribuţie la istoria "Româ- 
nilor în evul mediu ........- » 401, 494 
.uşlea C. Candid:  Protopopul Bratu Baiul (1760—1831) 
Ș şi fiul său Nicolae (1782—1855). . . 41, 133, 229 
Oopris Liviu : Despre o disciplină a cărții românești 319, 395, 489 
Petrescu Petra Il: Tratamentul minorităţilor în Ungaria 
de azi ....... ....... ..... 535 
»r. apa Oct: Lupta de la Belgrad (21-22 lulie 1456) 509 
"oaeseti Mihail:  Dascălii ardeleni din Principate şi 
mișcarea din 1848. ........ 153 
„ _î . Fraţii din fegat şi şcoala română din 
| Ardeal .. cc... . .. 416 
Panda S,: Maria Cunţan ....., 5U 
turtier Th.-Ludul.: Cronica comuna Prejmer (Cont. şi 
Sfârşit) o... .| 256, 323 
“iculescu Horia: Un ziditor de suflete: Virgil Oniţiu 
(Cont. și sfârşit). . , . 3, 107 
„î Ştefan cel Mare și Ardealul .. .. 251 
Literatură 
Poezii: 
Banu D. Gh.: Prietene, (p. 82), Prietene (p. 351), 
Scrisoare pentru Tania (443) Frunză 
ce-ai căzut din August (546), Valurile, 
valurile . 546 
B.0.: Avocatul X,, Unui Beat închipuit. 
Epigrame , . . 462 

Ă Pagina 
Peisaj montan. .. . ...... .. 545 
Craiul Munţilor. Poem dramatic.: Ac- 

Mamei mele ....,.,....... 436 
Către Leuconoe .,. ....,..... 436 
Pagina de umor și satiră. Unei pe- 
rechi „coada veacului“ (p. 280), Doi 
indivizi, în şoaptă, lângă o femeie 
moartă (362), Epigramă (362), Unui 
fruntaş „iota subscriptum“ (462), Scri- 
soare din Infern către cei din Ko- 

